
I. 

Quaenam  viri  docti  de  Sirenibus  coUegerint 

Omnes  fere,  qui  de  rebus  mythicis  Graecorum  scripserunt 
viri  docti  Sirenibus  quoque  explicandis  operam  dederunt, 
quarum  natura  quae  esset  et  propria  vis  perscrutari,  cogno- 
scere,  e  scriptis  monuraentisque  veterum  expedire  et  summa 
cum  sagacitate  atque  industria,  et  nonnunquam  socordia  studu- 
erunt.  Quanta  autem  exstitit  iriter  viros  doctissimos  de  Sire- 
nibus  dissensio,  quot  quamque  variae  prolatae  sunt  sententiae! 
Nam  omnia  fere  quae  vel  in  coelo,  vel  in  terra,  vel  in  mari 
fiunt,  a  viris  doctis  primariam  Sirenum  sedem  et  notionem 
indagantibus  vexata  et  conturbata  sunt;  quin  non  deerant, 
qui  varia  Sirenum  genera  discrepantia  inter  se  nec  sententiarum 
connexu  colligata  exstitisse  contenderent.  Aucta  est  dissensio 
ea  re  quod  certa  veterum  testimonia  de  Sirenum  natura  aut 
omnino  non  tradita  sunt,  aut  talia,  quae  falsa  esse  et  per- 
versa  per  se  fere  appareat. 

Quae  cum  ita  sint,  disputationis  nostrae,  qua  quaestionem 
de  Sirenibus  renovare  nobis  proposuimus,  duplex  erit  ratio: 
primum  operam  navemus,  ut  sententias  adhuc  propositas 
diligenter  perscrutati  quam  ob  causam  falsae  nobis  yideantur 
esse'  et  refutandae  demonstremus,  deinde  omne  studium  con- 
feramus,  ut  novam  quam  prolaturi  sumus  interpretationem  cer- 
tis  satisque  idoneis  argumentis  rectam  esse  coarguamus.  Duo 
autem  cum  testimoniorum  genera  ansas  praebuerint  doctissimis 
viris  ad  propriam  Sirenum  vim  enucleandam,  scriptorum  scili- 
cet  testimonia,  quibus  fabulae  de  Sirenibus  vulgatae  memoriae 
traditae  sunt,  et  artis  monumenta,  quibus  Sirenum  simulacra 
saepissime  in  sepulcris  coUocata  esse  discimus,  utraque  quaestio- 
nis  pars  bipartita  sit  necesse  est,  primum  nobis  de  Sirenum  natu- 
ra  quae  in  fabulis  commemorantur  investigantibus,  tum  de  Sire- 
num  sepulcralibus  monuraentis  irapositarura  notione  disseren- 
tibus.  Adiungendura  est  denique  caput  quo  exponamus  quam 
oK  causam  Graeci  Sirenes  avium  figuris  humana  capita  vir- 
gineaque  pectora  gerentium  indutas  finxisse  nobis  videantur. 

Ac  prinmm  qmdem  videamus  quamnarn  attribuerint  adhuc 
viri  docti  Sirenibii8;  quae  in  Graecorum  fabvlis  commemorantur^ 
vim  et  naty.ram. 

,  ;«  '  ExQriri  faa  ^iJ^t  ({uaestionem  e  veterum  de  Sirenum  natura 
sententiis,  quamquam  nullius  ad  verum  investigandum  sunt 
pretii. 

Meretrices  enim,  quae  quia  nautas  deduxissent  ad  egestatem, 
iis  dictae  essent  naufragium  inferre,  Sirenes  revera  fuisse  con- 
tenderunt  ei  viri  docti,  qui  Euhemerum  ducem  secuti  omnes 
deos  et  daemones  ex  hominibus  ortos  esse  pronunciarunt.^) 
Quam  quidem  utrefutemus  sententiam  operae  pretium  non  est. 

Nec  pluris  sane  niomenti  illorum  opiniones  sunt,  qui 
Sirenum  cantatricum  fabulae  causam  et  originem  positam  esse 
dixerint  in  sonitu,  qui  fieret  vento  e  terrae  rimis,  quibus  in- 
colae  fistulas  tibiasque  infixissent,  erumpente");  neque  illorum 
fidem  impetraverint  sententiae,  qui  fluctuum  strepitum  et  mur- 
mur  istius  fabulae  fontes  exstitisse  tradiderunt^),  quorum  his 
quoque  temporibus  patrocinium  susceptum  esse  a  viro  do- 
ctissimo  Schenkl*)  nostro  sane  iure  miramur. 

Sed  his  praetermissis  quid  ei,  qui  nostra  floruerunt  aetate 
de  Sirenibus  senserint,  diligentius  inspiciamus.*^) 

Ineunte  hoc  saeculo  cum  plerique  viri  docti  omnia  veterum 
vasa  picta,  figlina  sigilla,  quaecunque  denique  antiquitatis 
monumenta  esepulcris  inlucemprodierunt,  addeorum  cultum,im- 
primis  ad  secreta  iila  Graecorum  mysteria  pertinere  sibi  persua- 
sissent,  fieri  non  potuit,  quinnon  solumimaginesSirenum,  sed  tota 
etiam  fabula  mysticam  quandam  speciem  prae  se  ferre,  Sirenes 
artissime  cum  arcana  illa  et  recondita  doctrina  cohaerere  puta- 
rentur,  nullis  sane  argumentis  allatis.  Quare  missa  faciam,  quae 
Creuzer^)  et  Bachofen*)  de  mystica  Sirenum  commenti  sunt 
natura  et  propria  vi,  quae  Biardot^)  et  Cerquand^)  excogitarunt, 

1)  Eustath.  ad  Odyss.  M  47,  p.  1709,  30s.  Heracl.:  De  incred. 
c.  14.  Jon.  Ant.  fr.  17.  Tzetzes,  Chiliad.  I,  340  s.  id.  Schol.  Lycophr. 
653.  Schol.  B.  Od.  M  89.     Suid.  s.  v.  I^eiQrivaq,  alii. 

2)  Eustath.  p.  1709,  358.    Suid.  1.  1. 

3)  Eustath.  1.  1.  Suid.  1.  1.     Tzetzes:  Chiliad.  I,  3408. 

4)  Zeitschr.  f.  d.  Ssterreich.   Gymnasien,  1865  p.  2258. 

5)  Mihi  omnino  non  licuit  libros  inspicere,  quos  G.  Karsten  et 
J.  E.  Harrison  de  Sirenibus  conscripserunt,  ab  hac,  ^Myths  of  the 
Odyssey  in  art  and  litterature,  1881",  ab  illo  „Les  Sirfenes",  1858 
inscriptos. 

6)  Symbolik u.  My thologie  II,  188, 292 ;  IV,  76 ;  Zur  Archaeol.  III, 235. 

7)  Versuch  iiber  die  Graberflymbolik  der  Alten,  Basel  1859,  p.  370. 

8)  Les  terres-cuites  grecques  funebres  dans  leur  rapport  ayec 
les  mysteres  de  Bacchus.  1872,  p.  346. 

9)  Les  Sirenes,  Revue  Archeol.  1864,  p.  300,  passim. 


Smimii^ 

ut  Sirenes  primas  partes  in  Cereris  et  Proserpinae  mysteriis 
Eleusiniis  egisse  demonstrarent.  Similem  quoque  sententiam 
secutus  Laglandihre^)  semper  mysticam  et  symbolicam  quam 
dicunt  eis  esse  vim  contendit.  Nec  pluribus  refutandae  sunt 
nostris  temporibus  Gerhardi  sententiae,  obscurae  quidem  et 
inconditae,  qui  Sirenes  aut  —  liceat  mihi  propria  eius  verba 
afferre  —  ^EuphemismenbacchischenUnterweltsdienstes"  appel- 
lavit^),  aut  ^einschmeichelnde  Daemonen  einer  siissbindenden 
Liebeslockung **'*),  aut  vates  fervidi  et  sterilis  aequoris*),  aut 
ad  certamina  eas  pertinere  arbitratus  est.*) 

Sed  vereor  ne  longius  in  arcana  illa  versatus  sim  mysta- 
rum  turba^),  alias  iam,  quae  viris  doctis  de  Sirenibus  probatae 
sint  sententias  perlustremus. 

Reconditam  quandam  nec  perspicuam  illae  quoque  redo- 
lent  doctrinam,  quibus  allegoriam  quandam  in  Sirenibus  latere 
contenditur.  Humanissimum  dico  virum  Welckeruni^)^  qui  in 
Sirenum  fabula  non  aliam  inesse  vini  putabat  nisi  ut  demon- 
stretur  navigatione  allici  homines  et  delectari,  sed  finem 
illius  esse  mortem.  Hartungius^)  vero  pericula  ostendi  ratus 
est,  quibus  nimia  et  temeraria  discendi  cupiditate  implicemur, 
Patronio^)  contra  hacsententia  probata:  Ulixem  Sirenes  evitan- 
tem  imaginem  et  symbolum  quod  dicunt  esse  Graecorum, 
quippe  qui  perniciosas  illecebras  aequoris  navigatione  bene 
instituta  superassent.  Nec  maior  sane  vis  explicationibus 
attribuenda  est  qualem  alteram  Welcker^^)  protulit:  suavem 
Sirenum  cantum  libidinum  imaginem  esse,  quae  sapientem 
suique  memorem  Ulixem  ducem  secutis  fugiendae  essent,  aut 
qualem  Piper^^)^  qui  item  Sirenum  forma  et  cantu  illecebras 
voluptatum  significari  censuit. 

Quae  quidem  interpretationes  plerumque  ortae  sunt  ex 
eo  quod  canendi  dulcedo,  qua  apud  Homerum  Sirenes  prae- 
cellunt,    summa   et  principium   totius   fabulae   putabatur,   id 


1)  Annali  dell'  inst.  arch.  I,  p.  286. 

2)  Auserlesene  Vasenbilder  I,  p.  100. 

3)  L  1.  Griech.  Mythologie  §  553. 

4)  1.  1. 

5)  Abhandl.  der  Bei'1.  Akad.  1839,  p.   195;  Auserlesene  Vasen- 
bilder  I,  p.  101,  n.  140. 

6)  Adscribendi  eis  sunt  Quaranta:   Memorie  della  R.  accad.  Er 
colan.  IV,  170,  et  Stackelberg:    Graber  der  Hellenen  p.  10  s. 

7)  Griech.  GStterlehre  III,  164. 

8)  Religion  und  Mythologie  der  Griechen  II,  p.  142. 

-  9)  Intorno  al  mito  delle  Sirene,  Rivista  di  filologia  XIX,  p.  337. 

10)  L  L  II,  151. 

11)  Mythologie  u.  Symbolik  d.  christl.  Kunst  I,  p.  378. 

-quod  haud  ita  esse  postea  accuratius  perspiciemus.  Eodem 
quoque  fundamento  nisus  doctissimus  vir  Preller^)  Sirenes 
„Musas  maris"  appellavit,  illumque  auctorem  secuti  plurimi, 
<\\x\  postea  Graecorum  fabulas  pertractantes  Sirenes  attigerunt, 
istam  magna  cum  voce  iustam  proclamarunt  interpretationem, 
-quae  in  omnia  fere  historiarum  fabularum  compendia  manavit, 
At  exstiterunt  unquam  apud  Graecos  „maris  Musae"?  Num 
unum  istarum  in  medium  proferre  potes  veterum  scriptorum 
testimonium?  Num  unum  invenisti  qui  Sirenes  hoc  nomine 
appellaverit?  Immo  Camenas  illas  maritimas  sine  ullo  argumento, 
sine  ulla  scriptorum  aut  monumentorum  auctoritate  vana  tantum 
creatas  esse  cogitatione  dico.  Diligentiusenim  si  reputaveris  sensu 
omnino  carere  illas  concedes,  verba  esse,  suaviter  sane  et 
dulciter  resonantia,  fragili  tamen  et  fere  nullo  fundamento 
exstructa.  Videas,  quae  conferendi  fuerit  ratio.  Suaviter 
cum  Sirenes  in  Homeri  carmine  canant,  Musae  quoque  omnes 
vocum  superaverint  dulcedine,  Sirenes  Musae  sint  necesse  est; 
cum  vero  in  insula  habitasse  Sirenes  Homerus  testetur,  Musae 
maris  quin  fuerint  non  est  dubitandum.  At  recto  talo  stare 
hanc  argumentationem  arbitrarisV  Immo  vides,  quantos  in- 
ducamur  in  errores,  cum  Honiericae  fabulae  quasdam  nimis 
urgeamus  partes  Quare  allatis  viris  doctis  Hartung')  et 
Buchholz'^)  reliquorum  turbam  qui  Prellero  auctore  Sirenes 
maris  esse  Musas  contenderunt  missam  faciamus.  Quam  qui- 
dem  interpretationem  etiam  Stephani^)  amplexus  est,  qui  mira 
qua  erat  scriptorum  et  monumentorum  cognitione  praeter 
ceteros  praeditus  ampliorem  de  Sirenibus  conscripsit  commen- 
tationem.  Omnia  vero  cum  confuderit  vir  doctissimus  vete- 
ru-m  testimonia,  cuni  antiquissima  recentissimis  fulcire,  diver- 
sissima  in  unum  redigere  studuerit,  collectione  illa  veterum 
testimoniorum  admodum  laudabili  excepta,  nullius  tota  nunc 
est  pretii  dissertatio. 

Sed  alii  Sirenum  in  medium  prodeant  interpretes. 

Constat  inter  omnes  plerosque  atque  eos  doctissimos 
viros,  qui  veterum  fabulis  explanandis  incubuerunt,  sibi  per- 
suasisse  omnem  mythologiam  a  contemplatione  rerum  naturae 
profectam  esse,  cuiusvis  religionis  primordia  cum  in  nubibus 
«t  imbribus,  in  ventis  et  tempestatibus,  in  fulminibus  et  to- 
nitribus  iacuissent,  omnes  veterum  deos,  omnes  heroes,  omnia 


1)  Preller-Robert:  Griech.  Mythologie*  I,  p.  614. 

2)  ReUgion  u.  Mythologie  11,  p.  122. 

3)  Homerische  ReaUen  III,  2,  p.  264. 

4)  Compte-rendu  de  la  commission  iraper.  archeol.  de  St.  Petcrs- 
bourg  (€.  R.)  1866  p.  lOss. 


denique  fabularum  monstra  ex  iis  quae  in  rerum  natura 
fiunt  prodigiis  ortos  esse,  quae  homines  ad  numina  divina 
eorumque  res  gestas  animis  effingendas  fabulisque  de- 
pingendas  commovissent.  Sirenum  quoque  fabulam  ad  cer- 
tam  quandam  rationem  physicam  revocarunt,  reconditam  sub  illa 
latere  vel  coeli,  vel  terrae,  vel  maris  continuam  translationem  rati. 

Agedum  videanius  singula  rerum  naturae  phaenomena, 
e  quibus  Sirenum  originem  duxerunt. 

Insula  ab  Homero  commemorata  adducti  plurimi  eas 
ad  raaritimam  regionem  retulerunt,  iterum  Prelleri^)  im- 
primis  commoti  exemplo,  qui  Sirenes  imaginem  aequoris  tran- 
quilli  esse  dixit,  cuius  tamen  sub  levitate  laterent  scopuli  et 
syrtes,  i.  e.  naufragium  et  pericula  mortem  minitantia. 

Eandem  fere  interpretandi  viam  ingressi  sunt  Mullenhoff') 
et  Buchholz'^),  similem  Laglandiere  in  libro  supra  laudato. 
Quorum  quoque  numero  adscribendus  est  Hohnius'^)  atque 
ei,  qui  fluctuum  murmur  Sirenum  cantu  significari  putarunt*^). 

Alii  viri  docti  periculosis  ac  fallacibus  maris  fluctibus 
relictis  in  aera  evolarunt  Sirenes  interpretandi  studiosi,  mira 
illi  quidem  et  Sirenum  et  ventorum  detegentes  mysteria. 
Malaciae  enim  Sirenum  esse  propriam  vim  et  notionem 
Cerquand^)  nos  docet,  contrariura  vero  placuit  Schradero'^)^ 
cum  Sirenes  Atabuli  esse  imagines  summo  cum  studio,  minima 
vero  sagacitate  demonstrare  contenderet  libello  perversissimis 
abundante  sententiis,  quo  fallax  fallaci  nititur  conclusiuncula, 
quique  puerilem,  ut  ita  dicam,  in  ea,  quae  de  artis  monumentis 
est  parte  praebet  doctrinam.  Quarum  contrariarum  senten- 
tiarum  neutram  recte  stare  ratus  mediam  ingressus  est  viam, 
etsi  non  auream,   nuperrime   vir   doctus   Patroni*^),    adducere 

1)  1.  1.  I,  p.  614.  —  2)  Deutsche  Altertumsl^unde  I,  p.  54. 

3)  I.  1.  III,  2,  p.  266. 

4)  Ricerche  sulla  storia  antica  della  Campania,  in  ,Archivio 
Storico  per  le  province  Napoletane"  XI,  p.  48.  „Le  Sirene  rappresen- 
tano  rincanto  del  mare  placido,  che  scherza  intorno  agli  scogli  deUa 
costa  invitando  i  navigatori  a  tufFarsi  neUe  onde  azzurre;  eese  sono 
vergini  daUa  voce  dolce  che  coUe  loro  armonie  fanno  perdere  la 
ragione   ai  poveri  mortali,  i  quaU  dimenticano  il  ritorno  alla  patria.** 

5)  cf  p.  6. 

6)  Rev.  Arch.  1864,  p.  289  ,Les  Sirenes  sont  le  calme  sous  le 
vent  des  hautes  falaises  et  des  iles". 

7)  Die  Sirenen  nach  ihrer  Bedeutung  und  kiinstlerischen  Dar- 
steUung  im  Altertum,  BerUn  1868,  p.  17  ,Die  Siren^n  sind  die  er- 
schlaffende  und  aUes  frische  Leben  tQtende,  als  Ausgej-urt  der  Erde 
gefasste  Schwflle  iiberhaupt,  der  Scirocco.''  MuUas  ineptias  ab  eo 
prolatas  iure  refutarunt  viri  docti  Plew,  in  recensione  illius  libri, 
Jahrb.  f.  Phil.  1869,  p.  317,  et  Patroni  in  commentatione  supra  laudata. 

8)  1.  L  p.  331. 

autem  nos  conatur,  ut  sereno  et  amoeno  tempori  quae  prae- 
sideant  deas  esse  Sirenes  credamus. 

Sed  ne  aere  quidem  contenti  alii  viri  docti,  altiora  pe- 
tentes  in  coelestem  subvolarunt  locum,  quin  ad  astra  se  ex- 
tulerunt.  Mireris  sane  hanc  audaciam,  ignarus  quae  res  Si- 
renibus  cum  coelo  sit?  Quid?  pulcherrimamne  nobis  ostendit 
picturam  coelestem  Schwartzius^)^  cum  demonstrare  studeat 
—  liceat  mihi  nostro  sermone  eius  verba  aflPere  —  „wie  uns 
die  Sirenen  nach  urgriechischer  Vorstellung  auch  noch  ganz 
speziell  derartige  Leichenvogel  im  Wolkentreiben  und  den 
leuchtenden  Biitzen  mit  den  Hauten  und  Gebeinen  der  ge- 
fressenen  Wesen  dort  oben  ihr  Wesen  treiben  zeigen"? 

Nubes  vero  transgressus  stellarum  regionem  appetivit 
Cerquand  altero  libro'^),  quo  Sirenes  ipsa  fuisse  astra  affir- 
mavit,  cum  Klausen  illas  aut  putredinis  daemones'*)  habuerit, 
aut  „das  Herz  zerschmelzende,  den  Leib  verwesende,  siiss- 
klagende  Leichenvogel"*),  quod  quidem  quodnam  sit  avium 
genus  ornithologiae  quam  dicunt  periti  exquirere  studeant, 
me  ipsum  nescire  haud  aegre  fero. 

Conzeus  vero  vir  doctissimus,  malariam  quam  medici 
dicunt,  forte  pestilentiam  Sirenum  fabula  adumbrari  censuit^). 

Omnes  quas  modo  commemoravi  refutandas  mihi  visas 
esse  interpretationes  vix  dicere  opus  est.  Tantum  enim  abest 
ut  illam  veterum  fabulas  explicandi  rationem  comprobem,  ut 
omnino  negem  quendam  fabularum  heroem,  quoddam  mon- 
strum,  nedum  totas  fabulas  e  contemplatione  rerum  naturae 
aut  eorum,  quae  vel  in  coelo,  vel  in  mari,  vel  in  terra  fiunt, 
oriri  potuisse.  Quid?  quod  antiquissimis  generis  humani  tem- 
poribus,  prima,  ut  ita  dicam,  Graecorum  infantia,  in  quam 
recedamus  necesse  est  hac  via  et  ratione  accepta,  arbitremur 
homines  non  solum  naturae  terrore,  quin  etiam  admiratione 
ita  imbutos,  tanta  fingendi  et  canendi  praeditos  fuisse  vi  et 
facultate,  ut  ab  omnibus  rerum  naturae  phaenomenis  per 
allegorias  et  aenigmata  secretas  et  reconditas  narrari  fabulas 
cogitatione  depingerent?    Immo  abhorret  talis  opinio  a  con- 


1)  Die  poetischen  Naturanschauungen  der  Griechen,  ROmer  und 
Deutschen.  I.  Sonne,  Mond  u.  Sterne  p.  16.  Similem  profert  inter- 
pretationem  in  dissertatione  „Die  Sirenen  und  dernordischeHraesvelgr* 
inscripta,  Zeitschr.  f.  d.  Gjmnas.  1863,  p.  4658;  et  in  libro  quem  in- 
scripsit  ^Ursprung  der  Mythologie"  p.  192. 

2)  Etudes  de  mythologie  grecque.  Ulysse  et  Circee,  Les  Sirenes. 
Paris  1873. 

3)  Abenteuer  des  Odysseus  p.  46. 

4)  Aeneas  und  die  Penaten  p.  493. 

5)  Griech.  Gotter-  u.  Heroengestalten  p.  44. 

suetudine  et  moribus  remotissimorum  temporum,  quibus  ho- 
mines  mentibus  nondum  amoenitate  et  elegantia  naturae  in- 
structis  non  omne  studium  in  rerum  naturae  phaenomenis 
scrutandis  explicandisque  collocasse  cum  suspicer,  neminem 
mecum  rixaturum  esse  spero.  Quam  primam  summamque 
legem  fabularum  primordia  nobis  inquirentibus  tenendam 
esse  puto,  haec  est:  fieri  non  potuisse,  ut  primi  homines  re- 
rum  naturae  prodigiis  daemones  occultari  vel  significari  arbi- 
trarentur,  aut  deorum  et  daemonum  pugnas  in  fulguribus, 
tonitru,  fluctibus,  imbribus,  ventis  factas  denuo  quotannis  aut 
quotidie  ostendi  censerent,  nisi  iam  antea  daemones  ipsos 
esse  persuasuin  habuissent.  Tum,  neque  deos  neque  daemones 
propterea  e  rerum  naturae  phaenomenis  repetitos  esse 
vel  repeti  potuisse,  quia  quaecunque  essent  divinis  mentibus 
animata  visa  essent;  immo  propterea  quod  defunctorum  ani- 
mae  vel  daemones  non  solum  omnino  esse,  sed  etiam  in  om- 
nibus  mundi  partibus  vagari,  in  montibus,  saxis,  arboribus, 
fluctibus,  ventis  praecipue  habitare  consensu  omnium  constaret, 
illos  in  eis  quoque,  quae  in  rerum  natura  fierent  phaenomenis 
et  prodigiis  inesse  vel  eis  praeesse  fingi  potuisse ,  non 
debuisse.  Sed  de  eis  unde  equidem  religionis  et  mythologiae 
primordia  repetenda  esse  existimem,  infra  plura  et  uberiora; 
satis  tamen  ex  eis,  quae  modo  protuli,  intelligi  posse  mihi 
videtur,  cur  ullum  daemonem,  ullum  fabularum  raonstrum 
e  naturae  observatione  vel  contemplatione  ortum  esse,  ullum 
ad  vanam  quandam  physicam  aut  ethicam  revocandum  esse 
rationem  omnino  negem;  neque  enim  aenigmata  a  Graecorum 
fabulis  proponuntur  neve  ambages  narrantur  rerum  naturae 
prodigiis  velatae.  Quare  perquiramus  quae  insunt,  non  quae 
inesse  nobis  videantur. 

Sed  vereor  ne  a  proposito  aberrasse  videamur,  quare  ad 
ipsas,  quas  pertractandas  nobis  proposuimus  Sirenes  redeamus. 

Praeter  eam  de  qua  modo  disseruimus,  altera  quoque  est 
causa,  qua  commotis  allegoricae  illae  aut  physicae  Sirenum 
interpretationes  refutandae  nobis  videantur  esse.  Omnes  enim 
ad  unum,  quos  modo  attuli  viri  docti,  e  fabula  Homerica  ex- 
plicandi  exordium  ceperunt  mystica  quadam  aut  physica  no- 
tione  isti  subiecta.  Parum  vero  respexerunt  Sirenes  neque  ab 
Homero  creatas  esse  neque  sola  in  Odyssea  commemorari. 
Tantum  enim  afuit,  ut  omnium  quae  de  Sirenibus  tradita 
sunt  testimoniorum  pari  ratione  habita  vim  et  hotionem  enu- 
clearent,  ut  reliqua  flecterent  et  premerent  ad  unam  illam 
falsam  physicam  vel  ethicam  Homericae  fabulae  interpreta- 
tionem  fulciendam. 


\ 

Similibus  quibusnos  causis  adductus  Ernestus  Curtius^)^ 
cum  iam  viginti  quinque  annis  ante  allegorias  quae  dicuntur 
origines  fuisse  negasset  dearum  cultu  ac  templo  praeditarum, 
qualis  Parthenope  Siren  fuisset,  Venerem  quandam  Sirenenl 
esse  demonstrare  studuit;  cui  quidem  sententiae  similes  et 
antea  et  postea  viri  docti  proposuerunt,  eis  praecipue  adducti 
rebus,  quas  veteres  de  Sirenibus  meretricibus  fabulose  narra- 
verant,  quo  in  numero  sunt  Froehner^)^  Stephani^)^  Wieseler.*) 
Nec  desunt  alii,  qui  alio  cum  deo  aut  cum  dea  Sirenes  coniun- 
xerint.  Athenae  enim  cuni  imprimis  eas  alligassent  M.  Mayer^) 
et  Stephani^)^  Junoni  Welcker'^)  et  Cerquand^),  artissime  Si- 
renes  eum  Dionyso  connexas  esse  et  colligatas  Gerhardus^^) 
ei  Stephani^^)  censuerunt,  omnes  ad  unum  recentioribus  tantum 
veterum  testimoniis  usi,  quae  ad  veram  et  genuinam  naturara 
intelligendam  omnino  nil  valent,  nata  scilicet  ex  eis,  quae 
posteriorum  temporum  poetae,  nimia  Homericae  fabulae  aucto- 
ritate  commoti  fabulose  de  Sirenibus  commenti  sunt.  Itaque 
ne  dei  quidem  in  hac  quam  nobis  proposuimus  quaestione 
pertractanda  adiutores  exsistunt. 

Dixerit  fortasse  quispiam:  At  omnes  nobis  interpretandi 
facultates  eripuisti,  utpote  qui  non  solum  rerum  naturam 
nobis  dempseris,  terra,  mari,  nubibus,  coelo  nobis  interdixeris, 
sed  etiam  a  dis  explicandi  auxilium  peti  vetueris!  Quin 
Odysseam,  qua  vetustior  Sirenum  fabula  afferi  sane  nequit, 
fontem  interpretationis  improbasti!  Quibusnam  veterum  fa- 
bulis  fundamentis  uteris?  Quid  enim?  Lucene  clarius  est 
Sirenes  a  poetis  Odysseam  imitantibus  Argonautarum  fabulae 
insertas,  certamen  quoque,  quo  a  Musis  victae  esse  dicuntur, 
effictum  esse,  ut  funestus  Sirenum  cantus  coelestibus  illis 
Musarum  vocibus  opponeretur?  Recte  sane,  quin  alio  demon- 
strabo  loco  et  eam  fabulam,  qua  Sirenes  Persephones  ministrae 

1)  Archaeolog.  Zeitung  1871  p.  11. 

2)  Collection  van  Branteghem.  Vases  peints  et  terres-cuites  an- 
tiques,  dont  la  vente  .  .  aura  lieu  le  16 — 18  juni  1892,  Paris,  ad  n.  148. 
Volucrem  humano  capite  praeditam  Veneris  antiquissimam  formam 
esse  dixit. 

3)  C.  R.  1866  p.  60;  1870  p.  145. 

4)  Sopra  alcune  rappresentazione  del  ciclo  della  Venere  orientale, 
Nuove  meraorie  dell'  instit.   arch.  p.  421  s. 

5)  Mythhistorica,  Hermes  XXVI I,  p.  4818.  Sententiae  ibi  pro- 
positae  fere  omnes  refutandae  mihi  videntur  esse.  •. 

6)  C.  R.  1.^66  p.  59. 

7)  Griech.  Gotterl.  11,  710. 

8)  Rev.  Arch.  1864  p.  299. 

9)  Rapporto  Volcente  p.  124. 

10)  C.  R.  1866  p.  61;  1870  p.  145. 

et  eomites  ludentes  florilegaeque  inducuntur,  recentem  esse 
nec  pristinae  veraeque  Sirenum  naturae  vestigia  prodere.^) 
Attamen  auxilia  non  desunt,  quibus  nixi  Sirenum  propriam 
vim  et  naturam  optime  investigemus;  priusquam  autem  ad 
haec  pertractanda  incumbamus,  unum  addam  argumentum, 
quo  probato  omnes  de  Sirenibus  opiniones  supra  allatas  cor- 
ruere  concedendum  est. 

Ad  quamcunque  enim  rationem  physicam  aut  ethicam 
viri  docti  Sirenes  revocaverint,  unam  parum  respexerunt  vel 
plane  neglexerunt  rem  atque  eam  gravissimam.  Quid  enim? 
num  quisquam  de  forma  Sirenum  cogitavit,  quas  aves  a  ve- 
teribus  fictas  esse  hunianis  capitibus  praeditas,  seu  virgines, 
quibus  volucrum  femora,  pedes,  cauda,  alae  essent  nemo  nes- 
cit?  Quid  censemus  illos  excogitasse,  ut  causas  ostenderent, 
quibus  commoti  Graeci  „Musas  maris*,  malaciae  seu  Atabuli, 
fluctuum  murmuris  seu  putredinis  imagines  mira  ista  sibi 
finxissent  forma?  At  excogitarunt?  Immo  obmutuerunt. 
Plerique  ne  extremis  quidem,  ut  dicitur,  digitis  rem  attige- 
runt,  quaeque  reliqui,  ut  hanc  solverent  difficultatem  commenti 
sunt,  ad  quaestionem  explicandam  nil  valent. 

En  sunt  exempla:  Plewio-)  pulchro  virginis  pectore,  cui 
turpe  volucris  corpus  additum  est,  cantus  Sirenum  significari 
videtur,  initio  ille  quidem  suavis  et  venustus,  sed  deinde  per- 
niciei  et  mortis  auctor.  An  satis  idonea  haec  sententia  est,  qua 
mira  Sirenum  forma  explicetur?  En  in  medium  prodiit 
Schrader,  qui  Sirenes  Atabuli  imagines  esse  praedicavit. 
Egregius  ille  vir  doctus  nos  docet'^)   formam  volucris  infor- 


1)  Summa  rei  baec  est:  Veterum  viris  doctis  cum  causas  quaere- 
rent,  et  cur  Sirenes  forma  e  virginum  et  volucrum  corporibus  composita 
praeditae,  et  cur  in  Italia  collocatae  essent,  verisimillimum  visum  est 
eas  propter  deUctum,  quod  quidem  prope  Italiam  commisissent  necesse 
erat,  in  illam  formam  esse  conversas.  Itaque  Sirenes  Proserpinae  fa- 
mulae  depictae  suot,  quam  quia  in  Sicilia  flores  legentem  non  ser- 
vassent,  iratae  Cereri  poenas  dedissent.  Accessit  altera  quoque  causa, 
cur  olim  Proserpinae  comites  fuisse  viderentur.  Notum  erat  eas  ab 
Euripide  Proserpinae,  inferorum  reginae  ministras  inductas  esse  (Hel. 
V.  1758),  quas  ad  superos  mitteret  ut  Helenae  maerenti  maerentes 
adessent.  Inde  effectum  est  ut  Sirenes  ea  aetate,  qua  veteres  pristinae 
naturae,  animarum  nempe,  immemores  non  iam  scirent  proprium  earum 
domiciUum  in  Orco  esse,  iam  antea  Proserpinae  virginis  in  terra 
versantis  ministrae  et  comites  fuisse  putarentur,  cui  etiam  apud  in- 
feros  et  ipsae  mortuae  ministeria  facerent.  Fabula  igitur  illa  ad 
aliam  tantum  declarandam  et  illustrandam  posterioribus  demum  tem- 
poribus  excogitata  ad  pristinam  Sirenum  naturam  enucleandam  nil  valet. 

2)  Jahrb.  f.  Philol.  1869  p.  176. 

3)  Die  Sirenen  etc.  p.  30  s. 

mis,  vasti  corporis,  volandi  facultate  carentis  —  has  enim 
sibi  finxit  Sirenes  —  quae  ovis  incubet,  maxime  idoneam 
fuisse  ad  calorem  ^incubantem"  —  liceat  mihi  nostram 
loquendi  consuetudinem  his  verbis  imitari  —  significandum ! 
Num  plura  audias  argumenta  ex  egregio  illo  libro  petita? 
Habeant  sibi;  alias  quoque  si  inspexeris  formae  interpreta- 
tiones,  nullam  ullius  esse  pretii  ad  tollendam  de  qua  agimus 
difficultatem  esse  concedes. 


Quaenam  yiri  docti  de  Sirenuni  simulacris  in  sepulcris 

collocatis  senserint. 

Quoniam  igitur  ea  pertractavimus,  quae  doctissimi  viri 
de  Sirenum  natura  collegerint,  de  quibus  in  Graecorum  fa- 
bulis,  imprimis  in  Odyssea  legimus,  nunc  si  placet,  paucis 
perquiramus,  quid  de  sententiis  quas  ad  Sirenum  simulacra 
sepulcris  imposita  declaranda  proposuerint ,  diiudicandum  vi- 
deatur  esse. 

Quas  quidem  figuras  ab  eis  Sirenibus,  quae  in  Odyssea 
describuntur  nec  nomine  nec  forma  difi^erre  gravissimis  veterum 
et  scriptorum  et  monumentorum  testimoniis  cum  comproba- 
tum  sit.  eadem  interpretandi  ratione  adhibita  utramque  Sire- 
num  speciem  explicari  necesse  est:^)  hoc  autem  scopulo  om- 
nes  adhuc  naufragium  fecerunt  interpretes. 

Sed  singula  perscrutemur:  iam  intelligemus,  quam 
perniciosam,  quam  praecipitem  ingressi  sint  viam  ei,  qui  Si- 
renum  fabulam  ad  allegoriam  quandam  revocandam  esse  sibi 
persuaserunt. 

Fieri  non  potuit,  ut  iidem  viri  docti^),  qui  figlina  sigilla 
et  vasa  picta  non  nisi  in  mystarum  sepulcris  reperiri  conten- 
derent,  quin  et  Sirenum  simulacris  tantum  mysteriis  initiato- 
rum  monumenta  sepulcralia  exornata  fuissent  dubitarent;  quae 
quidem  opinio  quam  vana  quamque  inanis  fuerit,  nunc  plu- 
ribus  exponere  supervacaneum  est. 

Praetermittere  quoque  silentio  liceat  Duetzschkei  senten- 
tianr'^)  Sirenum  sepulcralium  figuris  pericula  significari  quae 
viventibus  minitentur. 


1)  Quod  quidem  luce  clarius  vidotur  esse:  At  est  virgo  quaedam 
doctissima  Harrison,  quae  cum  iam  antea  nova  atque  ea  mirabilia  de 
Sirenibus  pronunciasset,  in  libro  qui  inscribitur  ^Mythology  and 
pionuments  of  ancient  Athons"  p.  584  necessitudinem  quandam 
intercedere  inter  Odysseae  Sirenes  et  inter  eas,  quae  in  sepulcris  in- 
veniuntur,  omnino  negavit;  quin  Martha  diversa  Sirenum  genera 
exstitisse  verisimillimum  putavit  (Gazette  Archeol.  XII.  p.  270). 

2)  cf  p.  6.  —  3)  Zerstreute  Bildwerke  in  Oberitalien  I,  p.  61. 

Omnia  autem  Sirenum  simulacra  sepulcris  imposita  cum 
pari  ratione  explicanda  sint,  in  alio  alia  pro  genere,  familia,  or- 
dine  sepultorum  notio  infuisse  non  potest.  Quamobrem  per- 
versa  Ludivichius^)  cuius  sententiam  et  Cerquand^)  secutus 
est,  excogitavit,  cum,  monumentorum  scriptorumque  testi- 
moniis  repugnantibus  diceret  Sirenibus  virginum  plerumque 
ornata  fuisse  sepulcra.  Nec  non  eisdem  de  causis  cadit  et 
illa  pervulgata  et  mirum  in  modum  inveterata  opinio,  qua 
veterum^)  et  nostrorum*)  temporum  scriptores  e  Sirenum 
statuis,  quas  forte  in  sepulcris  Sopboclis  et  Isocratis  collocatas 
fuisse  memoriae  traditum  est,  collegerunt,  interdum  Sirenes 
eloquentiae  et  suavis  orationis  indicia  fuisse,  qua  viri  sub 
illis  monumentis  sepulti  excelluissent. 

Quibusnam  porro  causis  Graecos  adductos  esse  cense- 
mus,  ut  „Musas  maris"  in  sepulcris  collocarent?  Num  nau- 
fragorum  monumenta  erant?  At  longe  alio  modo  Graeci 
naufragorum  cenotapbia  quae  vocant  exornarunt.  IUi  in  nave 
sedentes  efficti  sunt,  „Musae  vero  maris"  neque  cum  his 
neque  cum  aliis  anaglyphis  sepulcralibus  coniungi  possunt. 
His  quoque  de  causis  ista  interpretatio  corruit.  Nec  magis 
idoneae  quibus  Sirenes  sepulcrales  explieentur  illorum  sane 
sententiae  sunt,  qui  physicas  quasdam  nbtiones  per  monstro- 
rum  speciem  expressas  Sirenibus  occultari  putarunt;  nam  quid 
daemonibus,  quos  vel  aequoris,  vel  malaciae  imagines,  quos 
stellas  fuisse,  vel  nubes,  vel  serenae  tempestatis  deas  Graeci 
existimassent,  cum  monumentis  sepulcralibus  est?  Haud  scio 
an  nullam  invenias  ansam  ad  has  tollendas  difficultates  ido- 
neam.  Sed  videamus  quid  viri  docti  hac  de  re  senserint. 
Quorum  nonnuUi  rem  se  explicasse  arbitrati  sunt,  cum  dicerent 
Sirenes  sepulcrales  quasi  mortis  symbola  esse,  mortis  scilicet 
homines  suaviter  allicientis^),  cum  etiam  in  Odyssea  Sirenes 
nautas  in  mortem  allexissent.  Quod  equidem  quaraquara  non 
negaverim,  tamen  facere  non  possum  quin  omnino  abnuara 
Graecos  Mortem  blanditiis  suavibusque  illecebris  mortales 
pellicientem   sibi    finxisse.      Accedit    quod   permulta    et   aha 

1)  Mus.  Rhon.  XU.  p.  610. 

2)  Rev.  Arch    1804,  ]>.  301. 

3)  Pausan.  1,  21,  2;  Vit.  Sophocl.  9.  Vit.  Jsocr.  13  etc. 

4)  Cerquand:  Rev.  Arch.  1864,  p.  300.  A.  Gillieron:  Monuments 
grecs  publies  par  Tassociation  pour  Tencouragement  des  etudes  grecques 
en  France  1877,  p.  23.  Harrison  and  Verrall:  Myth.  and  monum.  of 
ancient  Athens  p.  584.  v.  Leutsch:  Philologus  I,  p.  131.  Mitchell: 
Hist.  of  anc.  sculpt.  p.  495.  Piper:  Mythol.  u.  Symbolik  I,  p.  379. 
Stephani:  C.  R.  1866,  p.  64,  alii. 

6)  Michaelis,  Arch.  Zeit.  1866,  p.  140. 


,   \ 


—     16     — 

fabiilarum  monstra  perniciosa  erant,  quae  eadem  ratione  ad- 
hibita  in  sepulcris  collocari  poterant.  Cur  reliquis  neglectis 
Sirenes  delectae  sunt  quae  isto  munere  fungerenturV  Recor- 
deris  velim  omnes  illas  rationes  physicas,  ad  quas  Sirenes 
revocarunt:  iam  concedes  ita  eas  flecti  debere,  ita  allegoricas 
illas  interpretationes  denuo  per  allegoriam  verti,  ut  pristinae 
nihil  omnino  remaneat  notionis.     Hinc  cadunt  re  minime  ex- 

pedita  relicta. 

Verum,  si  placet,  cetera  quoque  perscrutemur.  Nil  dico 
de  Sirenibus  tibiis  aut  cithara  canentibus.  Ad  exempluni 
earum,  quae  Ulixem  carminibus  delectare  studuerunt,  tibi 
effictae  videantur  esse,  tuo  fortasse  iure.  At  quonam  modo 
lugentes  explices  Sirenes,  quae  saepissime  crines  divellentes, 
pectora  pulsantes  in  monumentis  sepulcralibus  repertae  sunt? 
Quid  ad  has?  Num  unquam  vidisti  stellam  aut  malariam 
quam  medici  dicuut,  maerentes?      Singula   perlustrans  risum 

vix  tenebis. 

Quem  ad  luctum  Sirenum    explanandum   permulta    pro- 

tulerunt  viri  docti,  plerisque  hac  probata  sententia:  Non  so- 

him  maris  Musas  esse  Sirenes,  quin  etiam  lamentationis  fune- 

bris.^)       At     quoslibet    invocaverim     quicunque     Graecorum 

studuerunt  litteris,  quamvis  in  medium  provocaverim  qui  apud 

veterum  scriptores  lamentationis  funebris  aut  naeniae  invenerint 

Musam,  omnes  tacent.     Et  cum  te  iusserim  me  docere  quae- 

nam  fuerit  talis  Musa  naeniarum,  quibusnam  rebus  distulerit 

ab  eis  quae   vulgo  dicuntur  Musae  aut  cum  eis  cohaeserit, 

nonne  obmutesces?    Talia  deliberantes  alii  viri  docti  Helicone 

relicto  Sirenibus  familiarum  de  morte  defuncti  lanaentationem 

significari  contenderunt")  dicentes  Sirenis  maerentis  marmore 

exsculptae  simulacro  sempiternam  familiaribus  etiam  mortuis 

luctus  servari  memoriam'*). 

Praeclara  illa  quidem   videtur    esse  interpretatio    atque 
ea  quae  optime  consentiat  cum  pio  illo  et  liberali  Graecorum 


1)  Gillieron:  Monum.  greca  1877,  p.  23.  Friederichs-Wolters: 
Gipsabgasse,  ad  n.  1093.  Martha:  Gaz.  Archeol.  XII,  p.  269.  Panofka: 
Arch.  Zeit.  X,  p.  477;  id  Museo  Bartoldiano  p.  81;  alii. 

2)  Frohner:  Une  coUection  de  terres-cuites  (Darth^s),  Gazette  des 
Beaux-Arts  1887,  p.  269.  Furtwangler:  Sammlung  Sabouroff,  II, 
praef.  p.  19.  Martha:  Gaz.  Arch.  XII,  p.  269.  Langbehn:  Flugelge- 
stalten  d.  alt.  griech.  Kunst  p.  58.  Pottier-Reinach:  La  necropole  de 
Myrina  p.  149s.     Stephani:  C.  R.  1866,  p.  64. 

3)  Cerquand:  Rev.  Arch:  1864,  p.  300.  Conze:  Griech.  Gotter- 
u.  Heroengestalten  p.  44.  Friedlander:  De  operibus  anaglyphis  in 
monumentis  sepulcralibus  1847,  p.  83.  Mytchell:  1.  1.  p.  495.  Nitzsch: 
Anm.  zur  Odyssee  III,  370.    Patroni:  1.  1.  p.  332. 

animo,  quippe  qui  aeterni  raortuorum  amoris  testimonium 
exstruxerint;  una  tamen  relinquitur  difficultas  gravissima, 
quaestione  scilicet  cur  Sirenes  lamententur  exorta.  Quid 
enimV  Lugentne  in  Odyssea  Sirenes?  An  vero  istas,  quamvis 
funestus  nautarum  mortis  auctor  suavis  dulcisque  cantus  ex- 
stiterit,  postea  homines  sua  ipsarum  arte  absumptos  lugere 
censes  crines  vellicando,  pectora  pulsando  ipsarum  vide- 
licet  crudelitatem  maerentes?  Pace  mea  fabula  Homerica 
totius  interpretationis  exordio  et  fundamento  utantur  physicae 
quam  dicunt  mythologiae  dediti:  at  quaecunque  de  Sirenibus 
scriptorum  et  monumentorum  testimoniis  tradita  sunt,  solis 
ex  Homeri  carminibus  explicari,  ex  ista  fabulae  forma  simpli- 
citer  et  nulla  vi  adhibita  derivari  posse  equidem  meo  sane 
iure  postulo,  concedant  necesse  est  in  Odyssea  lamentantium 
Sirenum  mentionem  omnino  non  fieri  nec  luctum  e  naturae 
contemplatione  declarari  posse.  Sed  agedum  videamus  quae 
ad    hanc    profligandam    quaestionem    opiniones   in    medium 

prolatae  sint. 

Nitzschius^)  igitur  discrepantia  haec  Sirenum  genera  in 
unum  redigere  studuit  coniciendo  ex  pristina  Sirenum  notione, 
cantatricum  scilicet  mortiferarum ,  eam  esse  factam,  ex  qua 
ipsae  cantatrices  funebres,  ipsius  ^Qrjvovg  imagines  putaren- 
tur  esse.  Sed  nescio  an  quidquam  auxilii  ad  nodum  ex- 
pediendum  ex  hac  explicatione  percipiamus,  neque  enim  fa- 
bulae  Homericae  ita  mitigatae,  ne  dicam  depravatae  apud 
ullum  occurrit  scriptorem  vestigium,  nec  cognoscitur,  quinam 
fieri  potuerit,  ut  mortifer  Sirenum  cantus  in  naeniam  commu- 
taretur.  Nec  lucramur  quidquam  eis  probatis,  quae  P/ewius^) 
adhanc  sententiam  fulciendam  excogitavit:  Posteris  temporibus 
Graecos  Homeri  Sirenibus  flebiles  cantus  attribuisse,  magis 
etiam  idoneos  ad  nautas  pelliciendos.  Quibus  et  vulgi  et  poe- 
tarum  opinione  acceptis  fieri  non  potuisse,  quin  cantatrices 
istae  quasi  divinae  haberentur  lamentationis  funebris  patronae. 
Videsne  quo  pede  claudicet  haec  interpretatio  ?  Quam  si 
secuti  erimus  et  naeniis  ipsis  allici  homines  et  perire  arbi- 
tremur  necesse  erit. 

Longe  alia  Sirenibus  significatione  subiecta  A.  Maury^) 
Sirenes  cum  in  Odyssea  canendo  terrorem  mortis  permul- 
sissent  et  levassent,  sepulcris,  ut  eodem  munere  fungerentur, 
impositas  esse  dixit.     Quarum  altera  si  recto  talo  staret  sen- 


1)  1.  1.  III,  p.  370. 

2)  Jahrb.  f.  Philol.  1869  p.  173. 

3)  Rev.  Arch.  IV,  p.  744. 

sentia  alteram  bene  inventam  esse  libenter  concederem,  at 
ittius  muneris  vestigia  in  fabula  ab  Homero  tradita  non  m- 
veniuntur.  Eadem  de  causa  et  Heuzeyi^)  sententia  reicienda 
est,  qui  Sirenes  ,des  genies  funebres,  associes  a  Persephone 
et  charges  d^accompagner  les  morts  de  leurs  chants**  appellavit. 
Quamquam  quid  opus  est  pluribus?  Ex  eis  quae  pro- 
tuli,  cum  satis  ac  dilucide  apparuerit  lugentes  Sirenes,  quae 
in  sepulcris  adspiciantur,  explicari  non  posse  Homeri  fabula 
quasi  fundamento  adhibita,  alia  omnino  ingredienda  est  mter- 
pretandi  via.  Accedit  quod  nil  adiuvamur  ei,  quae  huma- 
nissimo  viro  E,  Curtio^)  placuit,  sententiae  adstipulati  Sire- 
nem,  Veneris  speciem,  sepulcretis  praeesse  haud  aliter  atque 
Venerem  Epitymbiam.  Nam  non  solum  coniectura  falsa  est, 
sed  etiam  lamentantes  Sirenes  non  explicantur,  Venere 
nempe  non  lamentationis  funebris  patrona. 

At  quam  ipsi  quaerendi   ineamus  rationem?     Num  de- 

sperantes    cum   Froehnero^)    dicamus    nescire    nos    quam    ob 

causam  Graeci  Sirenes,  non  Musas  in  sepulcris  coUocassent, 

aut  Marthae*)  assentiamur  fatenti  verisimillimum  esse  eodem 

tempore  diversissimas  Sirenibus  fuisse  notiones,  modo  perti- 

nentes    ad    lamentationem    et    luctum,    modo    ad    funestam 

quandam  et  mortiferam  vim,  modo  ad  res  infernas,  modo  ad 

aeternasV     Mihi  quidem  interpretatio  tam  multiformis,  qua 

omnia  certe  demonstrare  licet  aut  negare,  nuUa  videtur  esse. 

Integra  ergo  nobis  relinquitur  quaestio,  quam  ob  cau- 

sam  Graeci  Sirenum  simulacra  in  sepulcris  coUocaverint,  quae- 

que  primaria  fuerit  et  genuina  Sirenum  vis  et  natura.   Itaque 

ut    breviter    complectar,    quae    ex    quaestione    adhuc    habita 

effecisse  mihi  visus  sum,  haec  statuo: 

Diversissimis  sane  de  Sirenum  natura  opinionibus  excogi- 
tatis  quamquam  in  omnibus  mundi  partibus  pristinam  sedem, 
in  omnibus  fere  quaecunque  terra  marique  vel  in  coelo  fiunt, 
physicam  propriamque  earum  formam  agnoscere  studuerunt  viri 
docti,  nobis  nulla  probanda  visa  est,  neque  id,  credo,  inanibus  futi- 
libusque  causis  commotis.  Quae  cum  ita  sint,  apparere  mihi  qui- 
dem  videtur  non  tam  singulas  virorum  doctissimorum  perversas 
fuisse  sententias  quam  totam  inquirendi  rationem  et  disciplinam. 
Tum  vero  duo  imprimis  vitanda  nobis  sunt  vitia  denuo 
quaestionem  de  Sirenum  propria  vi  et  natura  instituentibus: 

1)  Catal.  des  figurines  ant.  de  terre.cuite  du  Musee  du  Louvre, 

introd.  p.  12. 

2)  Arch.  Zeit.  1871,  p.  11. 
8)  cf  p.  16  n.  2. 

4)  Gaz.  Arch.  XII,  p.  270. 

Primum  funditus  eorum  reiciamus  opiniones,  qui  e  naturae 
contemplatione  non  solum  Sirenum  fabulam,  sed  etiam  cuiusvis 
religionis  et  mythologiae  primordia  orta  esse  contenderunt 

Deinde  caveamus  ne  in  alterum  incidamus  vitium,  quo 
adhuc  laborasse  Sirenum  interpretes  cognovimus:  Quaestionis 
scilicet  initium  neque  petendum  esse  a  notissima  illa  Homeri 
de  Sirenibus  narratione,  neque  nimis  premenda  ea,  quae 
Odysseae  auctoritate  et  gravitate  adducti  ad  istam  amplifi- 
candam  et  exornandam  imaginem  excogitaverint  recentiorum 
temporum  scriptores.  Ad  unam  denique  omnia,  quae  littera- 
rum  monumentorumque  testimoniis  de  Sirenibus  tradita  sint, 
per   se   nuUaque    vi   adhibita    quadrare    necesse   esse   inter- 

pretationem. 

Silentio  vero  praetermittere  nefas  est  non  onmino  defuisse 
viros  doctos,  qui  omnibus  physicis  et  symbolicis  rationibus 
remotis  Sirenes    aggressi    rectam    explicandi    viam    expedire 

studuerint. 

Quo  in  numero  primus  laudandus  est  A.  Mauri/^),  qui 
cum  multis  abhinc  annis  in  duabus  dissertationibus,  ab  omni- 
bus  qui  postea  de  Sirenibus  scripserunt,  omnino  neglectis, 
obiter  Sirenes  attigisset,  Plutarchi  verbis  (Quaest.  Conv.  IX, 
14,  6)  nisus  dixerat  Sirenes  daemones  esse  qui  defunctos 
deducerent,  similemque  notionem  fabulae  Homericae  subiectam 
esse  suspicatus. 

Secundus  prodeat  H.  D,  MuUer%  qui  a  Sirenibus  mae- 
rentibus  in  sepulcris  collocatis  profectus  declaraverat  tantum 
afuisse,  ut  postea  illa  Sirenibus  attributa  esset  provincia,  ut 
ex  initio  ita  earum  propria  esset,  ut  ab  illa  ipsa  Sirenum 
origo  petenda  esset,  pluribus  de  Sirenum  natura  non  allatis. 

Quem  cum  secutus  esset  Ut<sing'^),  qui  statuit  aves  hu- 
mana  capita  gerentes,  quae  in  Graecorum  artis  monumentis 
invenirentur,  non  ipsas  esse  animas,  sed  animarum  comites  et 
ministras,  nuperrime  vir  doctissimus  Crusius^)  firmo  stabilique 
fundamento  exstructo,  novam  Sirenum  naturae  investigandae 
viam  aperuit  commentatione  egregia  quae  inscribitur:  „Die 
Epiphanie  der  Sirene.'' 

Multis  autem  eorum  quae  aut  disseruit  aut  obiter  tan- 


1)  Des  divinit^s  et  des  genies  psychopompes,  Rev.  Arch.  Ser.  I. 
I,  p.  5108.  Du  Personnage  de  la  Mort  et  de  ses  representations  dans 
rantiquit^  et  au  moyen-age,  Rev.  Arch.  Ser.  1,  IV,  p.  7448. 

2)  Ares,  1848,  p.  112.  .   xr-  ,.     i.  ir 
-3)  Nye  Ervhervelser    til  Antiksamlingen    i  KjSbenhavn,    iLong. 

Danske  Videnskabernes  Selskabsskrifter  V,  p.  152  s. 

4)  Philologus  L,  p.  9788. 

tum  attigit,  haud  mediocriter  me  adiutum  esse  in  hac  con- 
scribenda  dissertatione  libenter  gratoque  confiteor  animo,  qua 
demonstrare  studebo  revera  Sirenes  mortuorum  esse  animas, 
ex  ista  unice  vera  atque  propria  illarum  vi  et  notione  omnia 
simpliciter  et  recte  intelligi  et  explicari  posse,  quae  apud 
scriptores  veterum  discrepantia  inter  se  atque  diversa  legan- 
tur  omniaque  quae  in  artis  monumentis  adspiciantur  simulacra 
avium  humanis  praeditarum  capitibus  animarum  aut  esse 
imagines  aut  ex  iis  saltem  derivata  esse. 

Recta  autem  via  cum  progredi  non  possimus,  immo  cir- 
cuitionibus  et  ambagibus  in  quaerendo  uti  debeamus,  mihi 
ut  ignoscant  qui  legent  oro  rogoque,  quippe  qui  nota  ac 
fere  tritissima  initio  disputationis  recoquere  cogar. 


II. 


Quibiisnam  intelligi  possit  indiciis  Sirenes 
defunctorum  fuisse  animas  quaeque  earum 

fuerit  provincia. 

Tristissinam  apud  Homerum  defunctorum  maniura  esse 
sortem  inter  omnes  constat.  Funere  enim  patrio  more  con- 
fecto  postquam  ad  inferos  pervenerunt,  nec  mentis  nec  ser- 
monis  compotes  in  Orco  vagantur,  umbrae  miserrimae  eorum 
qui  olim  vixerant.  Omni  denique  ad  solem  redeundi  facul- 
tate  interclusa  et  interdicta  nuUo  viventium  frui  possunt 
manes  commercio,  nec  damno  eis  esse  nec  saluti.M 

At  semel  e  somnio  experrecti  denuo  lingua  et  mente 
potiuntur,  ad  vitam  denique  redeunt  corporibus  tantum  soli- 
dis  carentes:  sanguine  nempe  hostiarum  ab  Ulixe  immolata- 
rum  exhausto.-)  Simulatque  enim  sanguis  in  foveam  fluxit, 
ingentes  undique  concurrunt  manium  turbae'^)  et  fossam  ob- 


1)  Plura  de  notissimis  his  rebus  disseruerunt  Rohde :  Psyche  p.  3  s. ; 
Naegelsbach:  Horaer.  Theologie^  p.  399?.;  Welcker:  Griech.  Gotterl. 
III,   p.  809  s.;  alii. 

2)  Odyss.  XI,  133,  232,  890  etc. 

3)  Od.  XI,  36. 

sident  sanguinem  bibere  concupiscentes.  ^)     Inde  efficitur  um- 
bras  non  modo  non  nescire  se  sanguine  poto  vitam  mentem 
linguam  esse  recuperaturas,  sed  etiam   desiderio  eius  excru- 
ciatas  esse  quasi  rei  diu  atque   aegre  desideratae,  siti  fame- 
que  confectis  similes.,  quibus  mensa  ostenditur  conquisitissi- 
mis  epulis  exstructa.^)     Manes  igitur  defunctoruna  tristissi- 
mam  illam  sortem  sortiti,  mente  ac  vita  omnino  privati  sunt, 
propterea  quod    cibo  ac  potione    sibi   necessariis    caruerant, 
sanguine  vesci  nequierant.     Sanguis  ergo  proprius  mortuorum 
cibus  est,  quo  vescentes  mentium  non  solum,  sed  etiam  virium 
compotes  fiunt,  hominum  commercio  fruendi  facultate  prae- 
diti.     Quae  opinio,  praehomerica   illa   quidem,   etsi   repugnat 
cum  omnibus  ab  Homero  aliis  locis  de  manium  vita  et  con- 
suetudine    traditis,    tamen    non    est    cur   hanc  sententiarum 
discrepantiam    miremur.      Omnibus    enim    nec    non    Homeri 
temporibus  et  antiquiores  et  recentiores  una  floruerunt  sen- 
tentiae,  quamvis  sibi  contrariae,  quin  antiquissimae  persaepe 
recentissimis  temporibus  reviviscunt.'^)     Eae  autem  de  deorum 
vita  vi  forma,   de  manium  figuris  et  consuetudinibus,   quae- 
cunque  denique   de  rebus  sacris  et  divinis  ab  Homero  tradi- 
tae  sunt  opiniones,    neque  antiquissimae  sunt  neque  eodem 
tempore    omnibus    Graeciae    gentibus    probatae    in    omnibus 
Graecorum    urbibus,    omnium    mentibus    valuerunt.     Tantum 
enim  abest  ut  Homerus  seu  ei  qui  illa  carmina  confecerunt, 
omnium  quae  tum   viguerunt  de  rebus  divinis  opinionum  et 
fabularum    periti    fuerint,    ut    ne    ea    quidem    quae    cognita 
haberent,    omnia    carminibus    inseruerint.       Aliis    autem    in 
Graeciae  partibus  aliae  sententiae  aut  ab  Homericis  discre- 
pantes  aut  Homero  antiquiores  integrae  permanserunt  neque 
illarum  quae  Homericis  carminibus  traditae  erant,  auctoritate 
ac  dignitate  exstinctae  perierunt.     Quae  quidem  superstitiones 
vulgi,    sermone    hominum,    non    librorum    fide    posteris    tra- 
ditae,  continua  sententiarum  serie  ita  per  saecula  propagan- 
tur,   ut  quamvis   interdum    obscuratae  et  oblivione    obrutae 
videantur  esse,  subito  reviviscant,  maiorem  nescio  quo  pacto 
auctoritatem   nanctae.      Cum   vero   a   scriptoribus   plerumque 
neglectae  sint,  singulorum  temporum  singula  testimonia  aut 
non  exstant   aut  talia  persaepe   quae   cum    vulgata  opinione 


1)  Od.  XI,  49,  82,  88,  228. 

2)  Recte  dixit  Naegelsbach,  1.  1.  p.  401,  manes  sua  natura  duce 
adpelli,  ut  sanguine  poto  vitam  restituerent ;  quare  Tiresiam  quoque 
sanguinem  bibere  etsi  mentis  linguaeque  compotem. 

3)  Furtwangler:  Samml.  Sabouroff  I,  praef.  passim.  Lippert: 
Die  Religionen  dereurop.  Culturvolker,  passim.  Rohde:  Psyche,  passim. 

pugnent.  Neque  enini  honiines  superstitiosi  curant  utrum  ea 
quae  a  proavis  didicerunt  eadem  sint  quae  a  poetis  et  scrip- 
toribus  de  deorum  vi  et  natura  promulgantur  necne.  Quod 
quidem  cum  de  omnibus  opinionibus,  tum  de  eis  valet,  quae 
de  morte,  de  defunctorum  forma  moribus  provincia  credun- 
tur.  Quamvis  multae  cultus  et  humanitatis,  gentium  et  mo- 
rum  commutationibus  recentes  exstiterint  his  de  rebus  sen- 
tentiae,  semper  antiquissimae  quoque  vigent,  etsi  cum  novis 
omnino  non  possunt  coniungi  aut  consociari.*)  Caveamus 
igitur  veterum  superstitionum  enucleandarum  studiosi  ne 
opiniones  quae  apud  posteriores  demum  inveniuntur  scrip- 
tores  per  se  recentiores  habeamus  Homero,  poetam  neque 
omnia  tradidisse  sua  aetate  vulgata  neque  antiquissimam 
servasse  fabularum  formam  memores.  Et  hoc  etiam  de  Si- 
renibus,  quippe  quae  haud  parvas  in  Graecorum  superstitione 
egerint  partes,  pro  certo  statuendum  est.  Quae  cura  ita 
sint  sola  Homeri  fabula  quaestionis  fundamento  uti  non  licet. 

Sed  revertamur  unde  disputatio  exorta  est. 

Quoniam  manibus  opinione  Graecis  ante  Homeri  tem- 
pora  probata  et  sanguine  ad  vivendum  opus  fuisse  et  tristes 
illos  factas  esse  umbras  sanguine  carere  coactos  cognovimus, 
quaeritur  quibusnam  de  causis  sanguini  tanta  attributa  fuerit 
vis  et  facultas,  ut  illum  sitiant  mortui,  non  istos  quibus 
vivi  vesci  consueverant  cibis.  Quam  ut  persolvamus  quae- 
stionem  auxilio  mihi  quidem  videtur  esse  superstitio  anti- 
quissima  cum  apud  omnes  fere  terrarum  gentes^)  tum 
apud  Graecos"^)  pervulgata,  qua  sanguinem  non  solum  artis- 
sime  cohaerere  cum  anima,  sed  etiam  eius  sedem  esse  puta- 
runt.  Anima  igitur  seu  umbra  sanguine  poto  non  modo 
alteram  comedit  animam,  quin,  cum  eas  quoque  quas  ista 
habuerat  vires  vitales  bibendo  sibi  ipsa  adsciverit,  duplici 
postea  fruetur  vivendi  facultate.  Ergo  non  tam  sanguinem 
ipsum  appetunt  quam  alias  quibus  corroborentur  animas. 
Ex  quo  efficitur  omnes  inferias  mortuis  mactatas  ex  ea  ortas 
esse  sententia,  qua  constaret  animas  omnes  ad  unam  sanguinis 
concupiscentes  esse,  hominum  nimirum  sanguinis,  denique,  ut 
haec  quoque  obiter  perstringam,  insatiabilem  illum  manium 
sanguinis  sitim,    quem   nostris    temporibus    „vampyrismum" 


1)  cf.  Furtwangler  1.  1.  p.  158. 

2)  Lippert:  Der  Seelencult  p  60,  698.,  llSs.  —  Relig.  der  eur. 
Culturv.  p.  5s. 

3)  Iliados  conferendi  sunt  versus,  quibus  poeta  animam  e  volnere, 
h.  e.  cum  sanguine  e  volnere  effluente  fugientem  facit.  (li.  XIV,  518; 
XVI,  505,  856). 

vocamus,  causam  exstitisse  non  solum  cruentarum  inferiarum, 
sed  etiam  omnium  quae  ad  funera  pertinent  sacrorum^),  cultus 
heroum,  quin  fortasse  deorum.  Omnia  enim  sacra,  quibus 
sanguis  manibus  defunctorum  offertur,  ob  eam  tantum  causam 
instituta  sunt,  ut  illis  necessarium  praeberent  cibum,  quo 
hausto  viventibus  propitii  fierent.  Non  pietate  aut  religione, 
sed  metu  et  terrore  mortuorum  homines  ad  cruenta  institu- 
enda  sacra  impulsi  sunt,  timidi  ultro  manibus  placandi  causa 
cum  sanguine  animas  obtulerunt.  Cum  autem  consentaneum 
sit  neque  homines  id  spectasse  ut  quemquam  placarent  pro- 
pitiumque  sibi  redderent,  nisi  cui  summam  nocendi  et  vim 
et  voluntatera  attribuissent,  neque  nocendi  facultatem  manibus 
fuisse  communi  omniura  mortuorum  conventu  retentis  com- 
raercioque  viventiura  omnino  privatis,  statuendum  sit  necesse 
est  antiquissirais  illis  teraporibus  quibus  sanguine  in  sepul- 
cris  libato^)  raanes  placaverint,  horaines  persuasura  habuisse 
defunctorura  aniraas  non  solura  in  ipsis  sepulcris  habitare*^), 
sed  etiara  inde  iratas  viventibusque  infensissimas  in  lucera 
redire,  ut  ipsae  necessarium  sibi  acquirerent  cibum  et  sangui- 
nem,  horainibus  scilicet,  aliis  anirais  adhuc  vita  fruentibus 

arreptis. 

Quae  quidera  quara  inveterata  apud  Graecos  fuerit  opinio 
cura   ex   aliis  tum  e  Sophocl.   Oed.   Col.  v.  621  s.   agnoscere 
licet,  quibus  poeta  Oedipura  rainantera  inducit  his  verbis: 
ovf.idg  etdcov  nal  yi8XQVinf,ievog  veyivg 
ipvxQog  TtOT^  avTtov  O-eQ/iiov  alfna  TtisTaL. 
Nec  alia  sententia  Euripidis  Hecubae  versibus  536  s.  subiecta 
est,  quibus  a  Neoptolenio  patris  aniraam  invitatam  esse  ut 
Polyxenae  sanguinera  exhauriret,  his  verbis  accepiraus: 

i^k^e  6*  wg  Ttir^g  fiilav 
'/.oQrig  aAQaupvhg  alfi    o  aoi  diOQOVf.it0^a, 
Pluribusexemplisraihiopus  esse  nonvidetur^),  unumaffero 

1)  Sacra  ab  UHxe  manibus  immolata  non  prima  vestigia  cultus 
heroum  esse,  sed  reliquias  sensu  fere  carentes  optime  disseruit  Rohde. 

2)  Quanta  copia  earguinis  per  aram  tubi  forma  exstructam  in- 
fusi  Mycenis  regum  manes  satiati  sint,  optime  ex  ea  re  apparet  quod 
trabes,  quibus  sepulcrorum  tecta  fulta  erant,  humore  putrefactae  cor- 
ruerunt.  Confcrenda  sunt  ea  quae  Pausanias  (X,  4,  10)  de  hostiis 
Thronide  Xanthippo  heroi  mactatis,  quibus  incolae  sanguinem  per 
tubum  in  sepulcrum  infuderunt,  memoriae  tradidit.  Simili  consuetudine 
Athenienses  quoque  adducti  sunt,  ut  vasa  fundo  carentia  in  sepulcris 

collocarent.  ..... 

3)  Hanc  opinionem  per  totam  viguisse  antiquitatem  viri  clarissimi 
Furtwangler  et  Rohde  libris  saepius  laudatis  praeclare  demonstrarunt. 

4)  Alia  contulit  exempla  B.  Schmidt:  „Das  Volksleben  der  Neu- 
griechen**  etc.  p.  168s. 


'  '  V 


mmmmmimmmHmmm 


24 


tamen  ex  posterioribus  antiquitatis  temporibus  petitum.  Nota  est 
fabula  a  Philostrato  in  Heroicis^)  tradita  Achillem  defunctum, 
qui  Leuce  in  insula  sempiternam  ageret  vitam,  Troicam  quandam 
sibi  flagitasse  virginem  traditamque  membratim  dilacerasse. 
Quamvis  absurda  sit  narratio,  quamvis  depravata  et  pristina 
destituta  sententia:  ex  antiquissima  illa  nata  est  opinione 
qua  mortuos  sanguinem  sitire,  viventium  animas  arripere 
putarent.^) 

Ad  nutriendos  igitur  cum  constet  defunctorum  manes  a 
superstitibus  sanguinem  oblatum  esse*^),  dubitandum  non  est 
quin  pristinis  temporibus  manibus  homines  pro  victimis  ma- 
ctati  sint.*)  Hominum  enim  animae  maxime  idoneae  fuerunt 
quibus  manes  corroborentur.  Abolito  isto  foedo  et  crudeli 
more  postquam  hostias  hominibus  interficiendis  substitui  mi- 
tior  iussit  aetas,  moribus  iterum  mollitis  non  iam  sanguine 
vesci  videbantnr  animae,  sed  eis  quibus  ipsi  nutriebantur  vivi 
homines  cibis:  Inde  incruenta  mortuis  sacrificia  oblata  coenae- 
que  institui  coeptae  sunt  funebres,  quibus  ipsas  interesse 
cibisque  vesci  animas  veteres  sibi  persuaserant.  ^) 

Verum  ab  his    mitigatis    moderatisque    moribus    iterum 


1)  II,  p.  215  ed.  Kayser. 

2)  Qua  interpretatione  probata  HoUandii,  viri  doctissimi  sen- 
tentia  cadit,  qua  aut  bacchicum  aliquid  in  Achille  inesse  hac  fabula 
demonstrari,  aut  falso  eam  ad  Achillem  delatam  esse  ratus  est.  (In 
programmate  Lipsiensi  a.  1895  edito  „Heroenvoge1  in  der  griechischen 
Mythologie"  p.  11.) 

3)  Quam  diu  talis  valuerit  opinio  optime  elucet  ex  illis  sacris, 
quibus  cu^axovQicaq  nomen  inditum  erat.  (Plut.  Arist.  c.  21  .  . 
naQaxakeZ  tovq  ccycc9-ovg  avdgaq  zovq  vnhQ  rJjq  *'EkXa6oq  ano9-av6vTaq 
^nl  to  deinvov  xal  tt)v  aifiaxovQiav.  Cf.  schol.  Pind.  Olymp.  I,  90: 
atfj.axovQiaiq)  zoiq  fieS-*  aifxdzwv  yevofisvoiq  ^vayia/bioTq  .  .  i^  Sh  tzvfioXoyicc 
ccno  Tov  xoQSvvvoB-aL  xdq  xpv/^dq  alfxaxoq. 

4)  Posteriore  etiam  aetate  crudehs  illa  permansit  consuetudo.  cf. 
Herod.  VH,  134,137;  Plut.  Pelop.  c.  20s.;  Porphyr.  De  abstin.  11,  54; 
Meyer,  Geschichte  des  Altertums  II,  96;  Roscheri  Lexic.  Mythol. 
I,  p.  2504. 

5)  Optime  hac  de  re  disseruit  vir  clarissimus  Mogk,  in  commen- 
tatione  „Germanische  Mythologie**  inscripta  p.  9998.,  1119?.,  Pauli 
compendio:  ^Grundriss  der  germanischen  Philologie"  quae  inserta  est. 
Cr.  Furtwiingler:  Samml.  Sabouroff  I,  praef.  p.  16.  De  more  Grae- 
corum  heroes  ad  coenam  rogandi  cf.  Wasneri  dissertationem  „De 
heroum  apud  Graecos  cultu"  Kiliae  1883,  p.  12s.  Veterum  huius 
consuetudiuis  testimonia  Stephani,  qua  erat  industria  scriptorumque 
notitia  coUegit,  C.  R  1865  p.  6s.  Quae  quidem  quam  diu  viguerit 
opinio  cognoscere  licet  e  Luciani  verbis  (De  luctu  c.  9)  qui  XQbcpovxaL 
6e,  inquit,  aQa  xalq  naQ*  r^fuv  loalq  xal  tnZq  xaSayL^ofxevoLq  inl  rc5v 
Tcc(p(i)v.  (oq  ei'  xio  firi  eirj  xcaaXeXeLfifievoq  vnhQ  yrjq  (piXoq  ij  avyyev^c, 
aoLToq  ovToq  vexQoq  xal  hfxioTTcov  ev  avToZq  noXLTeveTai. 

revertamur  necesse  est  ad  crudeles  istos  pristinorum  temporum 
supra  patefactos. 

Sanguinis  enim  bibendi  necessitate  coacta  cum  unaquae- 
que  defunctorum  anima,  simulatque  a  posteris  neglecta  est, 
ipsa  viventes  aggrediatur,  ut  morte  eis  illata  cum  sanguine 
anima  potiatur,  tantum  abest  ut  natura  benigna  familiaribus- 
que  propitia  sit  ulla,  ut  optimi  cuiusque  et  potentissimi  anima 
infestissima  sit  nisi  debitis  placata  enagismatis.  Adeo  igi- 
tur  non  pristinos,  qui  viventium  proprii  erant  servarunt 
mores,  aliae  scilicet  semper  mansuetos  et  salutares,  aliae 
semper  maleficos^),  ut  pari  omnes  ad  unam  foeda  excruciatae 
sanguinis  siti  pari  nocendi  impellantur  voluntate. 

Sed  ne  temere  haec  proposuisse  videar,  alteram  quoque 
afferam  causam,  cur  manes  atroces  sint  et  hominibus  infesti. 

Pristinis  scilicet  hominibus  et  mors  semper  odiosissima 
et  terribilissima  videbatur  esse  res,  et  infestissima  anima  e 
corpore  egressa.  Quid?  Omnibusne  vitae  voluptatibus  or- 
bata  erat,  omnibus  quibus  viva  fructa  erat  delectationibusV 
Ira  itaque  et  invidia  illorum  inflammata  qui  adhuc  vita  et 
sole  fruerentur,  iniuriam  sibi  ipsi  illatam  ulciscendi  causa 
alios  quoque  animis  arreptis  in  eandem  miseram  sortem  red- 
igere  conabatur. 

Quantam  autem  in  manibus  nocendi  esse  facultatem 
Graeci  existimaverint,  quantam  nocendi  cupiditatem  vel  ex  eo 
colligere  licet,  quod  ex  quovis  vehementiore  animi  corporis- 
ve  affectu  statim  suspicio  incessit,  ne  manibus  auctoribus  ortus 
esset,  quod  non  solum  animi  angores  et  perturbationes  a  lar- 
varum  impetu  proficisci  putabantur,  sed  etiam  corporum 
morbi  subiti,  dnonXri^iai  quae  a  medicis  vocantur,  inopinata 
nex,  omnes  denique  pestes  et  morbi,  quibus  homines  causa 
haud  satis  perspicua  afficiebantur,  a  malignis  effecti  videban- 
tur  esse  animis,  quae  corpore  potitae  homines  vexarent  ac 
cruciarent,  donec  ad  mortem  redactorum  animas  secum 
arriperent.  Notae  etsi  huiusmodi  fabulae  sunt^)  uiiam  addo 
qua  manes  in  corpora  immanare  dicuntur.  Legimus  apud 
Josephum,  De  Bello  Jud.  VII,  6,  3:  Ta  yag  Y.alovf.m'a  dai- 
fAovia  TtovrjQOJp  laviv  dvd-Qiomov  nvaujnaTa,  Toig  Cojol  dg- 
dv6(.teva  y.al  xTslvovra  TOvg  jiorjO^eiag  firj  TvyxdvovTag, 

Pervulgata  vero  omnium  fere  gentium  opinione  traditur 

1)  Haec  sententia  proposita  estah  Hartungio:  Rehg.  u.  MythoL 
11,  p.  16. 

2)  Lobeck:  Aglaophon  p.  637  s.;  Riess:  Mus.  Rhen.  1894,  p.  181; 
Rohde:  Griech.  Roman,  p.  387  adn;  Psyche  p.  225,  4;  376.  cf.  Babick: 
De  deisidaemonia  veterum  quaestiones.    Diss.  Lips.  1891  p.  23. 

alterain  animam  mortis  alterius  auctricem  exsistere.  Paucas 
fabulas  e  Romanorum  superstitione  procreatas  commemoro. 
Nemo  nescit  fabulam  ab  Ovidio  in  sexto  Fastorum  libro 
memoriae  traditam:  Neglexerant  Romani  Parentalia  manibus 
devota:  in  lucem  reversi  mortuorum  greges  simulac  domus 
inierunt,  homines  mortui  sunt,  a  manibus  scilicet  arrepti. 

Striges  porro,  quae  nocte  infantium  animas  exhausto 
sanguine  abstulerunt  ipsae  defunctorum  manes  erant.  Sed 
de  his  postea  plura.  Permultae  denique  feruntur  fabulae  de 
incubis  aut  succubis^)  quos  dicunt,  qui  nocte  dormientes  in- 
vadunt  vexant  suffocant  interimunt. 

Sed  ne  huius  Graecorum  superstitionis  testimonia  deesse 
videantur,  Gello  phantasma  fuisse  dicitur  virginis  mortuae, 
quae  pueris  mortem  inferret.^)  Fabulas  porro  dico  quibus 
homines  ab  heroibus,  quos  defunctorum  manes  fuisse  consensu 
omnium  constat,  circumvagatis  interfecti  esse  narrantur. '^) 
Eo  denique  deisidaemoniae  progressos  esse  Graecos  nemo 
nescit,  ut  ipso  adspectu  herois  aut  phantasmatis  homines 
caecari,  violari,  interfici  crederent.  *) 

Plura  proferre  possum  exemphi**),  sed  nolo  longus  esse: 
ex  eis  quae  attuli  non  solum  satis  apparere  mihi  quidem 
videtur  commune  omnium  animarum  studium  sanguine  ex- 
hausto  animas  arripiendi,  sed  etiam  causa  et  origo  huius 
superstitionis. 

Jam  quorsus  haec  tam  longa  spectaret  investigatio  de 


1)  De  hac  animarum  seu  daemonum  natura  et  conauetudine 
amatoriam  quandam  ledolente  rationem  infra  nobis  plura  disserenda 
erunt  (cf.  p.  37  s.).  Caveas  ne  cum  his  quae  modo  disputavimus 
pugnare  putes,  quod  nostris  temporibus  iili  daemones,  qui  noctu 
dormientibus  insilientes  eos  equitando  strangulant,  non  mortuorum, 
sed  viventium  habentur  animae,  e  corporibus  somno  lassis  egressae. 
£xempla  enim  cumulari  possunt,  quibus  primaria  harum  fabularum 
forma  mortuorum  manes  tali  munere  functos  esse  intelligitur.  Sed 
quoquo  modo  res  se  habot,  anima  sane  ab  anima  arrepta  est. 

2)  Zenob.  III,  8.  (Sappho  fr.  47)  Ex  ea  re  quod  Gello  sidcDXov 
^fjiTiovarjg  fuisse  traditur,  Empusam  quoque  et  Lamiam  defunctarum 
animas  fuisse  efficitur. 

3)  cf.  Rohde,  Psyche  p.  180.  Adde  ea  quae  Philostratus  (Heroic. 
II,  p.  212)  et  Amm.  Marcellinus  (XXII,  8,  35)  de  Achilleo  Leuce  in 
insula  versanto  tradiderunt. 

4)  Herod.  VI,  117;  Schol.  Arist.  Av.  1490. 

5)  cf.  Laistner:  Das  Ratsel  der  Sphinx  I,  p.  9,  348.,  51  s.  Lippert: 
Der  Seelencult  et  Relig.  d.  europ.  Culturv.  passim;  Schwenck: 
Mythol.  der  Slaven  p.  281.  Multa  collegit  exempla  e  nostrorum 
maiorum  fabulis  sumpta  Mogk:  Germ.  MythoL  p.  1004,  1011,  1015s. 
Virgines  exempli  gratia  commemoro  coelestes,  quae  viros  fortissimos 
in  pugna  interfectos  iii  coelum  detulerunt. 

animanim  natura  et  de  religionum  primordiis  habita  intel- 
lexisti.  Fieri  enim  non  potuit  quin  antiquissimis  iam  tempori- 
bus  ex  ingenti  animarum  sanguinis  avidissimarum  turba 
quaedam  segregarentur,  quae  prae  ceteris  foedo  illo  homini- 
bus  interfectis  animas  auferendi  munere  fungi  viderentur. 

Quarum  primas  affero  KrJQag  —  Graeco  mihi  liceat  no- 
mine  uti  — ,  quas  quidem  animas  fuisse  optime  demonstravit 
nuperrime  vir  humanissimus  0.  Crusius  duabus  commentationi- 
bus  egregiis,  quarum  altera  inserta  est  Erschi  et  Gruberi  ency- 
clopaediae,  altera  Roscheri  lexico  mythologico  utrique  lemmate 
Ktjgiov  indito.  Singula  perscrutare  a  poetis  de  istis  daemo- 
nibus  memoriae  tradita:  iam  concedes  omnia  optime  quadrare 
ad  communem  omnium  animarum  vim  et  naturam.  Krjgeg 
enim  omnibus  locis  mortales  persecutae  invadunt  et  sanguine 
exhausto  ad  inferos  deferunt.^) 

Eodem  munere  Furiae  quoque  funguntur,  quas  revera 
interfectorum  animas  esse  cum  iam  compluribus  abhinc  annis 
Lippertus^)  intellexit,  tum  nuperrime  Crusius"^)  et  Rohde*) 
firmissimis  afgumentis  demonstraverunt.  Supra  omnes  animas 
iratas  vita  et  voluptatibus  relictis  ad  inferos  descendere  com- 
probavimus:  quanto  infestiorem  eam  fuisse  censes  quae  cupi- 
ditate  inimicum  per  quem  vita  privata  erat,  pari  afficiendi 
iniuria,  interficiendi ,  flagrabat!'^)  Ei  exhauriunt  sicarii  san- 
guinem.®) 

Neque   alia   Harpyiarum  erat  provincia.     Nam   falsa  et 


1)  Scut.  Heracl.  2518.:  naaccL  6^  ccq'  "evro  \  ai^a  fjteXav  TtiesTv.  225: 
ai  6h  (pQBvaq  ftr*  aQeaavxo  \  ai(xazoq  dvdQOfiivov.  II.  II,  302,  Od.  XIV, 
207:  Tov  KfjQBQ  s/^av  ^avdtoio    (psQOvaai  \  slq  ^Aidao  Sofiovg. 

2)  Relig.  d.  europ.  Culturv.  p.  281,  367. 

3)  Roscheri  Lexic.  Mythol.  II,  p.  11628. 

4)  Psyche  p.  241:  Mus.  Rhen.  L,  p.  7,  13s. 

5)  Debilitatam  hanc  sententiam  atque  eam  quae  vestigia  tantum 
pristinae  superstitionis  prodeat,  testatur  Xenophon  cum  dicat  (Cyrop. 
VIII,  7,  18)  zdg  6h  tdiv  a6ixa  na^ovKov  xpvxdq  ovno)  xaisvo^aaTSy 
o"ovg  fisv  (po^ovg  Toig  fiiai(p6voig  ifji^dXXovaiv,  o"ovg  6s  naXaifjivaiovg 
roTg  dvoaioig  ininifJLnovaiv ;  Inde  elucet  tum  hominibus  persuasum  fuisse 
manes  eorum  qui  iniuria  affecti  essent,  non  iam  ipsos  in  terram  rever- 
suros  ut  nefarios  ulciscerentur,  sed  huic  muneri7r«A«/jUr«/ov^praefecturos 
esse,  nempe  exipsisanimis  derivatos.  Homerus  quoque  profert  sententiam 
simiH  modo  commutatam  de  eorum  sorte  et  vi,  qui  non  debitis  fu- 
neribus  sepulti  sunt.  Neque  enim  Hectoris  manes  (U.  XXII,  358) 
neque  Elpenoris  (Od.  XI,  72)  ipsi  funeris  neglecti  ultores  exsistunt, 
sed  deos  se  iniuriae  sibi  illatae  vindices  provocaturos  esse  minantur. 
Sed  de  his  rebus  plura  si  de  ea  necessitudine  quaeremus,  quae  inter 
commune  omnium  defunctorum  domicihum,  qualo  ab  Homero  depin- 
gitur,  intercedat  et  inter  daemones  a  poeta  commemoratos. 

6)  Rohde,  Psyche  p.  246. 

perversa  de  earum  propria  vi  et  natura  excogitata  esse  ab 
illis,  qui  eas  ortas  esse  contenderent  e  procellarum  contem- 
platione^),  iidem  viri  humanissimi  Crusius^)  et  Rohde'^)  egregie 
comprobaverunt.  Superstitione  enim  apud  omnes  fere  gentes 
pervulgata  constitutum  est  animas  et  ventos  artissime  inter 
se  coniunctos  esse  et  colligatos.  Nam  cum  una  cum  spiritu 
vita  quoque  abisset,  apparuitne  spiritum  eum  fuisse  quo 
mortuus  vixisset?  Spiritus  vero  cum  ventus  lenis  sit  et  in 
ventos  abierit,  anima  quoque  ventus  sit  necesse  est,  ventus 
videlicet  lenis,  si  placata  est  et  benigna,  violentus  et  atrox, 
si  infesta  est  et  irata,  saeva  denique  procella  anima  est,  si 
aninias,  h.  e.  spiritus  arripere  studet.*) 

Sed  notissima  repetere  nolo.  Itaque  ut  paucis  complectar 
quae  ex  quaestione  modo  instituta  effecta  sunt,  liaec  pro  certo 
statuta  esse  mihi  quidem  videntur:  Quamvis  diversa  nomina 
eis  daemonibus,  quos  obiter  commemoravi,  a  veteribus  indita 
fuerint,  una  tamen  re  omnes  artissime  coniunguntur  et  quasi 
vinculo  inter  se  connectuntur:  insatiabili  sanguinis  exhau- 
riendi  appetitu,  animas  arripiendi  studio.  Quodquidem  omnibus 


1)  Reliquorum  qui  de  Harpyiarum  natura  inquisiverunt,  turba 
neglecta,  paucis  coipmemoro  quas  nuperrime  duo  viri  docti  Britannici 
proposuerunt  sententias.  Quorum  alter,  C.  Smith,  in  commentatione 
quam  ^Harpies  in  Greek  art"  inscripsit  (Journ.  of  hell.  stud.  1893,  p. 
104s.)  duabus  picturis  vascularibus,  Cyrenis  et  Daphnis  confectis  funda- 
mento  quaestionis  usus  adducere  nos  studet  ut  credamus  Harpyias 
esse  „a  category  of  the  abstract  influences  of  evil"  fervidorum  scilicet 
Africae  ventorum;  indo  verisimile  esse  Harpyiarum  fabulam  ortam 
esse  in  coloniis  Africanis.  Quod  quidem  cum  perverse  statutum  est, 
tum  neque  recte  eum  istas  picturas  explicasse  arbitror  neque  ea  stare, 
quibus  Harpyias  nunquam  volucres  fictas  esse  humanis  capitibus 
praeditas  demonstrare  conatur.  Sed  de  his  alio  loco  plura.  Nec 
melius  excogitata  esse  mihi  videtur  sentontia  ab  altero  viro  docto 
Cook  in  commentatione  ^Animal  worship  in  mycenaean  age"  (Journ. 
of  hell.  stud.  1894,  p  147)  prolata.  Eodem  enim  quo  Smithius,  non 
fragili  tantum  sed  omnino  fallaci  fundamento  nisus  non  solum  equinam 
Harpyiis  antiquissimam  attribuit  formam  — -  obsoletam  illam  totiens- 
que  refutatam  recoquens  opinionem  qua  equum  persaepe  in  anaglyphis 
sepulcralibus  effictum  defuncti  ad  inferos  significare  iter  putarunt, 
artissimeque  illum  cum  equinis  istis  Harpyiis  cohaerere  ratus  —  quin 
etiam  Hippalectryonem  quod  vocant  monstrum,  Harpyiam  esso  con- 
tendit!  Credat  ludaeus  Apella! 

2)  Roscheri  Lex.  Myth.  U,  p.  1164s. 

3)  Mus.  Rhen.  L,  p.  2s. 

4)  Hanc  quae  intercedit  inter  animam  et  ventum  necessitudinem 
pluribus  iam  abhinc  annis  demonstrarunt  Lippert:  Seelencult  p.  Ts; 
Relig.  d.  eur.  Culturv.  p.  5;  Mogk:  Germ.  Mythol.  p.  1002 s.,  1048; 
Roscher:  Hermes  der  Windgott  p.  548. 

innatum  fuisse  animis,  omnibus  peculiare  defunctorum  manibus 
satis  dilucide  demonstravimus. 

Sed  quid  Furias  et  Harpyias  commemoro?  Sirenum 
nonne  eadem  est  vis  et  naturaV 

Fabula  scilicet  Homerica  —  nunc  enim  firmis  stabilibus- 
que  quaestionis  fundamentis  positis  mente  non  iam  occupata 
Honiero  teste  uti  licet  —  memoriae  sane  traditur  nautas  a 
Sirenibus  suaviter  dulciterque  canentibus  cum  novam  se  prae- 
bituras  et  ignotam  sapientiam  poUiceantur,  aHici  ut  navem 
ad  insulam  appellant.  Audivit  nauta,  accessit  dulcedine  cap- 
tus  —  quid  postea?  Sempiterno  iHum  gaudio  affectum  iri 
arbitraris?  Quid?  quod  periturum  infelicem  diserte  ac  dilu- 
cide  ex  Homeri  verbis  apparet?  En  ossa,  cadavera  putre- 
scentia!  At  Sirenes  ipsas  mortis  insontes  fuisse  testes  suntveterum 
viri  docti,  qui  nautas  carminum  venustate  et  dulcedine  captos  cibi 
immemores  fame  sitique  postremo  confectos  esse  tradiderunt.  ^) 
Num  recta  tradiderunt?  Immo  ea  recordemur  quae  omnium 
Graecorum  monstrorum,  omnium  animarum  propria  fuisse 
intelleximus,  ut  ipsae  homines  aggressae  animas  auferrent. 
Nec  alia  Sirenum  quoque  pristina  fuit  fabula.  Cur  canunt 
Sirenes?  Utruni  delectare  tantum  nautas  voluerunt,  an  ipsas 
commodi  quid  ut  canendo  perciperent  studuisse  verisimile  est? 
Putasne  Sirenes  revera  tam  diu  vocum  suavitate  audientes 
oblectasse  donec  fame  sitique  confecti  perissent?  Quid  inde 
lucratae  sunt?  Immo  ipsarum,  non  nautarum  causa  Sirenes 
cantarunt,  nautarum  allectorum  videlicet  ut  animas  arriperent. -) 
Quod  quidem  quonam  modo  fecerint,  utrum  laceraverint 
homines  an  aliter  necaverint,  quod  intellegere  non  iam  nobis 
licet  non  est  cur  magnopere  doleamus,  pro  certo  statuisse 
cum  satis  sit  Sirenes  cum  sanguine  animas  appetisse. 
Quantopere  vero  singula  in  antiquissimis  Graecorum  fabulis 
pervagata  fuerint  vel  ex  eo  elucescit  quod  ab  Homero,  quia 
notissima  erant,  plane  neglecta  sunt. 

Sed   ne  dementi   ratione   hoc    animas  arripiendi   studium 
Sirenibus    attribuisse    videar    aliis    tantummodo    fabularum 


1)  cf.  schol.  Q.  Odyss.  M,  42,  43:  Eustath.  p.  1707,  50;  Tzetzes, 
schol.  Lyc.  721.  Quos  nostra  aetate  secutus  est  Nitzschius,  1.  1.  UI, 
p.  370. 

2)  A.  Maury  permultis  abhinc  annis  illam  Sirenum  provinciam 
fuisse  magis  mente  praesagivit  quam  demonstravit  cum  diceret  (Rev. 
arch.  l\\  p.  744):  ,Mais  ces  accords  enchanteurs  quelles  faisaient  en- 
tendre  etaient  souvent  un  moyen  dont  elles  se  servaient  pour  faire 
tomber  entre  leurs  griffes  ceux  qui  se  laissaient  seduire,  afin  de  les 
livrer  ensuite  a  Hades  .  .  tel  est  lo  motif  qui  a  fait  donner  aux 
Sir^nes  le  caractere  qu'on  leur  voit  dans  rOdyssee"*. 

monstris  collatis,  unum  proferam  testem  quo  nostra  sententia 
egregie  fulcitur.  Plutarchus  Conviv.  Quaest.  IX,  14,  6  Am- 
monium,  qui  Platonem  defendere  studet  quod  concentus 
siderum  suos  volventium  orbes  octo  Sirenum  cantu,  non  Mu- 
sarum  effecisset,  dicentem  inducit  haec:  Ai  ye  ^tv  d^  ^OfAiJQOv 
^eiQr^veg  ov  xofra  Xoyov  rjinag  T([t  f.ivd-tit  (pofiovaiv,  dkka  xdxsivog 
oQ^wg  T^viTTeTO  Tijv  Tijg  /iwvoixrjg  avcuv  dvva/tiiv  ovx  dndv- 
O^Qiojiov  ovd'  okid-Qiov  ovaav^  d},kd  Taig  IvTev&ev  dmovaaig 
exei  tpvxaig,  cug  eoixey  xal  7ckavci)f.ievaig  jneTa  tijv  TeAevTrjv 
eQcuca  TCQog  to.  ovQavia  xal  ^eia ,  XriO-r^v  de  rcov  ■^■vrjTcuv 
ef.i7COiovoav  xaTexetv  y.al  xaccfdeiv  O-ekyofievag,  al  de  vjco  x^Qdg 
ejcovcai  ycal  av/ii7ceQiTCokovaiv. 

Quid  inde  lucramur?  Vulgari  nimirum  opinione  sollerter 
explicata  eisque  quae  defendit  philosophiae  praeceptis  acco- 
modata  Ammonius  illa  fulcire  studet.  Philosophica  vero  specie 
deprompta  dilucidis  affirmptur  verbis  Odysseae  quoque  Sirenes 
animas  cantu  allexisse.  Singula,  quibus  traditur  quae  quibus- 
que  de  causis  canerent,  animas  gaudio  affectas  sequi,  alia,  a 
philosopho  addita  sunt.  At  Plutarchus  talia  protulisset  nisi 
opinione  tum  pervulgata  omnibusque  nota  firmo  stabilique 
fundamento  usus?  Nostroigitur  iure  inde  efficitur  colligiturque 
pristinam  istius  fabulae  vim  et  notionem  tum  quoque  non 
omnino  exstinctam  valuisse  etsi  obscuratam  novaque  subiecta 
significatione.  Animae  vero  cum  ab  animis  tantum  allician- 
tur  aut  arripiantur  Sirenes  defunctorum  esse  manes  optime  e 
fabula  ab  Homero  tradita  intelligitur. 

His  de  genuina  et  vera  Sirenum  Homericarum  natura 
expositis  quid  de  cantu  illarum  cogitandum  sit,  per  se,  ut  ita 
dicam,  elucet.  Tantum  enim  abest  cantus  ut  primariae  Si- 
renum  fabulae  proprius  fuerit,  ut  ab  animis  infestis  crudeli- 
busque  omnino  abhorrere  videatur.  Et  tum  demum  canta- 
tiones  Sirenibus  attributae  sunt,  cum  Graeci,  multis  videlicet 
ante  Homeri  aetatem  annis,  singulas  animas  ex  innumerabili 
maniuni  multitudine  segregatas  volandi  seu  circumvagandi 
facultate  privassent.  Cum  vero  ipsae  homines  non  iam  aggredi 
et  consectari  possent,  auxilio  quodam  ad  homines  alliciendos 
uterentur  oportuit,  ne  usitato  sibi  ad  vivendum  necessario 
cibo,  animis  scilicet  sanguineque  omnino  carerent. 

Quae  cum  ita  sint  altera  exsistit  quaestio  cur  cantu, 
non  alia  quadam  re  Sirenes  usas  esse  censeamus  ad  nautas 
pelliciendos.  Quod  quidem  facillimum  explicatu  videtur  esse 
monendo  quantopere  ars  musica  inde  ab  antiquissimis  tem- 
poribus  apud  Graecos  floruerit,  quantaeque  fuerint  auctorita- 
tis  poetae   et  canendi   periti.     Ab  ipsis  igitur  poetis  cantum 

fabulae  insertum  esse  facile  coniceres,  ut  demonstrarent  quid 
ad  hominum  mentes  commovendas  ars  musica  valeret.  Tamen 
haud  scio  an  inde  primordia  cantationis  petenda  non  sint. 

Crusius  iure  sane  refutavit^j  opiniones  a  Schradero  de 
origine  cantus  prolatas,  quorum  summa  haec  est:  Sirenes 
quia  aves  essent,  voce  praeditas  esse,  inde  effici  ut  etiam  can- 
tus,  suavis  videlicet  et  dulcedinis  pleni  peritissimae  habitae 
essent.  Tanien  illam  explicandi  rationem  veri  aliquam  praebere 
mihi  videri  speciem  non  nego. 

Quod  ut  demonstremus  in  religionis  et  mythologiae 
Graecorum  primordia  recedamus  necesse  est,  quibus  animam 
volucris  formam  sibi  finxisse  Graecos  infra  comprobabo.  *) 
Cantandi  autem  facultas  cum  semper  volucrum  propria  puta- 
retur,  fieri  non  potuit,  quin  et  eis  avibus,  quae  revera  animae 
erant,  inderetur.  Quod  quidem  cum  ex  aliis  locis  tum  ex 
notissimis  illis  Homeri  verbis  elucet  quae  legimus  Od.  XI, 
605  djitcpl  di  {.av  xkayyrj  vexvcov  r^v  oicovcov  cog  —  yiXayyfjg 
verbum  non  nisi  de  avibus  ab  Homero  usurpatum  est  —  et 
ex  eis  Odyss^ae  locis  quibus  animae  TQi^ovaac  finguntur. 
Tum  vero  haec  canendi  facultas  a  Sirenibus  quoque  aliena 
non  erat,  cantusque  ex  ipsa  illarum  natura  derivari  potuit. 

Accedit  autem  et  altera  causa  ad  hanc  comprobandam 
sententiam  idonea.  Graecis  peculiarem  fuisse  opinionem  qua 
animam  non  solum  artissime  cohaerere  cum  vento,  quin 
etiam  ventum  esse  opinarentur  supra  pluribus  coarguimus. 
Vento  autem  cum  omnes  fere  populi  sibilandi  et  canendi 
quandam  vim  quasi  natura  alligatam  attribuissent,  quam 
quidem  opinionem  Graecis  quoque  probatam  fuisse  Roscher, 
vir  doctissimus  demonstravit '^),  etiam  animis*)  ideoque  et 
Sirenibus  eadem  canendi  facultas  innata  erat 

Suavis  igitur  et  captiosa  cantationis  vis  quam  poetae 
Sirenibus  attribuerunt,  nec  genuiua  nec  per  se  cum  eis 
coniuncta  erat,  sed  posteriore  demum  aetate,  cum  fabula 
commutata  et  Ulixis   cerroribus   inserta   esset,   a  poetis  ex 


1)  Philologus  L,  p.  104  adn.  10. 

2)  cf.  p.  51 8. 

8)  Hermes  der  Windgott  p.  50 s.     Nektar  u.  Ambrosia  p.  3. 

4)  Omnibus  animis  talem  cantandi  copiam  inditam  fuisse  ex 
Orphicorum  Pythagoreorumque  disciplina  cognovimus,  quippe  qui 
vulgi  Buperstitione  adhibita  bonorum  tantum  piorumque  animas 
summum  coelum  obtinentes  ac  hymnis  felicitatem  extollentes  induxe- 
rint  (cf,  Pind.  fr.  32;  Dieterich,  Nekyia  p.  37).  Ex  una  ista  sententia 
Sirenum  caelesti  siderum  harmoniae  a  Platone  praefectarum  (Resp.  p. 
617  B)  vim  et  notionem  indagari  posse  alio  loco  demonstrabo. 

pristina  illa  canendi  copia  derivata  est.  Tum  demum  Sire- 
nes  suavitatis  et  dulcedinis  illecebris  ita  exornatae,  tanta 
vocum  venustate  instructae  sunt,  ut  amoenitas  et  gratia 
maxime  earum  propriae  et  peculiares  esse  viderentur. 
Attamen  caveamus  ne  cantum  magicum  ac  decipientem 
ab  ipsis  poetis  inventum  putemus.  Vulgi  enim  superstitione 
daemonibus,  simulatque  qualibet  de  causa  canentes  inducun- 
tur,  per  se  maligna  nec  humana  cantationis  vis  attribuitur, 
qualem,  ut  pauca  proferam  exerapla,  Circae,  qualem  Empusae 
a  Philostrato  (Vit.  Apollon.  IV,  25)  commemoratae  fuisse 
accepimus.  Quae  quidem  pluribus  hic  expedire  nostrum 
non  est.  Quare  obiter  tantum  commemoro  Homero  imprimis 
auctore  quem  quantum  valuerit  ad  certas  fabularum  formas 
constituendas  et  servandas  inter  omnes  constat,  postea  Sirenes 
non  solum  artis  musicae  peritissimas  cantatrices,  immo  patro- 
nas  eius,  ut  ita  dicam,  habitas  esse,  genuina  et  prisca  natura 
magis  magisque  obscurata,  quin  omnino  neglecta.  Inde  cum 
Apolline  ipso  artissime  connectebantur  musicae  nempe  artis, 
cui  ille  praeerat,  imagines.  Musarum  denique  familiae  Si- 
renes  insertas  esse,  quin  in  certamen  cum  istis  descendisse  si 
fusius  exponerem,  notissima  recoquerem,  praesertim  cum  alio 
loco  singula  qua  aetate  et  a  quibus  poetis  excogitata  excul- 
taque  sint  uberius  pluribusque  sim  disceptaturus. 

Sed  haec  quideni  de  cantu  Sirenum,  agedum  cetera  quo- 
que  perspiciendo  quae  Homerus,  quae  posteri  de  eis  tradi- 
derunt,  quonam  modo  cum  pristina  ista  Sirenum  vi  et  natura, 
animarum  scilicet,  coniungi  aut  ex  ista  derivari  possint  per- 
quiramus. 

Ac  primum  quidem  videamus  quid  de  diversis  quas  tra- 
ctavimus,  daemonum  infestorum  familiis  iudicandum  esse  vi- 
deatur. 

Ea  quam  saepius  monuimus  de  animis  opinio,  qua  oin- 
nes  pari  alias  arripiendi  cupiditate  inflammatae  sunt,  neque 
oriri  neque  valere  potuit  nisi  istis  temporibus  quibus  defun- 
ctorum  manes  non  communi  omnium  mortuorum  imperio 
teneri,  sed  singulos  in  suis  ipsorum  inesse  sepulcris,  suo 
arbitrio  inde  egrediendi  et  circumvagandi  facultate  praeditos 
esse  hominibus  persuasum  erat.  Posteriore  autem  aetate 
cum  contraria  omnibus  probata  sententia  constaret  manes 
mente  et  vita  carentes  umbras  esse,  omnique  hominum  com- 
mercio,  omni  et  nocendi  et  iuvandi  facultate  privatas,  tantum 
afuit,  ut  istarum  crudelium  animarum  memoria  etsi  com- 
minuta,  funditus  ex  homiuum  mentibus  exstingueretur  et 
evelleretur,  ut  daemonum  quorundam  illud,  quo  olim  omnes 

functi  erant  interficiendi  munus,  proprium  et  peculiare  habe- 
retur.  Altera  quoque  exstitit  causa  qua  manium  provincia 
commutaretur.  Communi  enim  omnium  animarum  domicilio 
cum  princeps  praefectus  esset,  non  iam  sibi  ipsi  daemones 
animas  auferre,  sed  regis  tantum  defunctorum  imperio  oboedi- 
entes  eos,  quibus  moriendum  erat  homines  aggressi  ad  in- 
feros  deferre  videbantur.  Tum  autem  magna  sententiarura 
dissensio  orta  est.  Aliis  enim  locis  alia  servata  erant  pristinae 
religionis  „rudimenta",  aliis  alia  imprimis  animarura  propria 
habita,  alia  hic  alia  illic  pluribus  illustrata  erant  et 
excogitata.  Nam  cuni  hic  hominura  tantura  de  irapro- 
viso  mortuorura  aniraae  ab  infausto  quodara  daemone 
raptae  esse^)  vulgo  putarentur,  aut  eorum,  qui  in  pugna 
interfecti  erant,  aut  eorura  qui  alios  necaverant,  aliae  Graeciae 
gentes  oraniura  quicunque  aetate  aut  morbo  confecti  diem 
suprenium  obiissent  aniraas  a  daeraonibus  susceptas  et  leniter, 
niatris  quasi  araore  et  diligentia^)  adhibita  ad  inferos  delatas 
esse  pro  certo  habuerunt.  Nec  deerant  fabulae,  quibus  ho- 
raines  quosdam  eximio  deorura  amore  dignatos  vivos  corpori- 
busque  praeditos  rebus  humanis  et  terris  exemptos  et  in 
coelestia  loca  translatos  esse  traderetur,  daemonibus  nempe 
quibusdam  auctoribus.  Variis  his  auferendi  modis  vulgi  et 
poetaruni  superstitione  statutis  per  se  fere  efficeretur  necesse 
erat,  ut  istis  daemonibus  qui,  cura  diversis  fungi  viderentur 
officiis,  ipsi  inter  se  diversi  esse  putarentur,  communi  omniura 
origine  neglecta,  varia  aut  pro  regionibus  et  gentibus  noraina 
inderentur  aut  ea,  quibus  facultates  quae  oranibus  olira 
coraraunes  fuerant,  singulis  attribuerentur.  Quara  ut  testi- 
raoniis  fulciaraus  sententiara  non  est  cur  longe  abeamus, 
cuni  prirao  ipso  aspectu  praesto  sint  coraplura  a  variis  Grae- 
corura  fabulis  petita.  Quis  est  enira  quin  sciat  quara  saepe 
vetustum  alicuius  dei  cognomen  progredientibus  teraporibus 
disiunctura  ipsuraque  novi  nurainis  auctoritate  praedituro  sit? 
Eodera  igitur  raodo  factura  est  ut  e  cognorainibus,  istis  dae- 
monibus,  quos  SLntZ^QTtviag  vocarunt,  aut  ^Eqivvvag,,  aut  Krjgag 
aut  leiQrjvagj  in   variis  Graeciae  regionibus   inditis,  separata 


1)  Picturam  conferas  vascularem  Musei  Berolinensis  (n.  2157), 
qua  avem  gor^onis  facie  praeditam  utraque  manu  iuvenera  arri- 
pientem  conspicis.  (Jahrb.  d.  Inst.  I,  p.  211,  Roscheri  Lex.  Mytb. 
J,  1847.) 

2)  Exempli  gratia  Harpyias  quas  dicunt  commemoro,  quibus 
monumentum  illud  sepulcrale  Xantbi  repertum  exornatum  est,  figlinam 
imagunculam  Musei  Berolinensis  (n.  8299,  Coll.  Greau  1891,  n.  240.) 
figuramque  alabastri  Naukrati  effossi,  quod  nunc  in  Museo  Britannico 
conservatur.     (Catal.  sculpt.  I,  n.  116). 

et  varia  fierent  daemonura  genera.  Tum  quidem  fieri  non 
potuit  quin  ingens  olim  manium  infestarum  multitudo  com- 
minuta  pro  regionum  temporumque  diversitate  in  certum 
redigeretur  daemonum  numerum.  Quare  etsi  tres  plerumque 
inveniuntur  Furiae,  tres  Sirenes,  tres  Tritopatores,  quicunque 
sunt  id  genus  alii,  mirandum  non  est,  cum  aliis  temporibus 
aliis  locis  alius  daemonum  eiusdem  familiae  numerus  com- 
memoretur.  Simodo  recte  haec  constituimus,  prorsus  a  vero 
aberraverunt  ei  viri  docti,  qui  Sirenum  numerum  duplicatione 
aut  multiplicatione  ortum  esse  contenderunt  e  physica 
quadam  seu  ethica  ratione,  quam  solam  remanere  Graeci 
noluissentJ) 

Numero  vero  et  communi  familiae  nomine  constitutis 
singulis  quoque  Furiis  Harpyiis  Sirenibus  singula  nomina  in- 
dita  sunt.  Quid  porro?  Homines  postremo,  ut  ita  dicam, 
facti  cum  heroum  fabulis  artissime  connexae  sunt;  et  ut 
quaeque  quibus  inserti  erant  fabula  clarissima  et  notissima 
erat,  ita  celeberrima  daemonum  quoque  illa  exstitit  forma  et 
fabula.  Inde  factum  est  ut  Sirenum  praeclarissimis  Graeco- 
rum  carminibus  inditarum  ea  tantum  forma  excoleretur  quae, 
etsi  falso,  istius  fabulae  summa  videretur  esse.  Singula 
quoque  nomina  eadem  lege  electa  sunt  Parentes  denique 
cum  fingerentur  fabuhie  plurimis  probatae  accomodati  fieri 
non  potuit  quin  posterioribus  temporibus,  quibus  Sirenes 
artis  musicae  peritissimae  essent,  Musarum  dicerentur  filiae, 
quippe  quae  canere  eas  docuissent,  aliis  temporibus,  quibus 
infesti  haberentur  daemones,  quin  Phorcys,  omnium  monstro- 
rum  pater,  Sirenes  quoque  genuisse  videretur,  aliis,  pristinae 
memoribus  naturae  et  domicilii,  quin  Terrae  fihae  ducerentur. 
Tantum  autem  abest  ut  in  eo  offendamur  quod  hae  eisdem 
interdum  aetatibus  probatae  sunt  sententiae,  ut  caveamus  ne 
eam,  cuius  ne  vestigia  quidem  in  Homeri  carminibus  inveniri 
videantur,  postea  demum  ortam  esse  arbitremur.  Certum 
denique  daemonibus  domicilium  et  sedem  tribuere  cum  poetis 
et  vulgi  fabulis  peculiare  esset,  aut  nova  quibus  habitarent, 
domicilia  cogitatione  inventa  sunt,  aut  in  eis  quae  veterum 
fabulis  tradita  erant  cur  habitarent  summa  saepe  cum  saga- 
citate  poetae  explanare  studuerunt.") 

Operae  fortasse  pretium  est  paucis  hic  de  Sirenum  sedi- 
bus  inquirere.     Omnium   animarum   domicilium  quoniam  aut 


1)  Hanc  sententiam   protulit   Klausen:    Abent.  d.  Odyss.  p.  49. 

2)  Hesiodus  primus   de   Sirenum   sede  plura   videtur  quaesiisse, 
cf.  frgni.  88:  vrjaov  ig  'Avd-sfiosaaccVf  "va  a^plai  duixs  Kqovicdv. 

sepulcrum  est  aut  commune  manium  regnum,  verisimillimum 
sane  est  Sirenes  quoque  apud  inferos  versatas  esse.  Accedit 
quod  et  Furias  et  Harpyias  et  Kf^Qag  in  Orco  habitasse  ve- 
teres  tradiderunt^)  Dixerit  fortasse  quispiam:  Quid?  Ho- 
merus  nonne  dilucidis  verbis  insulam  Sirenum  descripsitV  Sane 
quidem,  sed  cum  iam  persaepe  cognoverimus  non  primariam 
istius  fabulae  formam  ab  Homero  memoriae  traditam  esse, 
haec  quoque  an  genuina  non  fuerit  sedes  nostro  sane  iure 
dubitamus.  Et  diligentius  veterum  testimonia  perscrutantibus 
nobis  pristini  quoque  Sirenum  domicilii,  Orci  nempe,  vestigia 
occurrunt.  Pauca  hic  afferre  liceat.  Euripidis  recordare 
verba^),  quibus  Helenam  lugentem  et  Sirenes  maeroris  ad- 
iutrices  expetentem  inducit:  Quae  cum  Proserpinam  ut  Sire- 
nes  ex  Orco  dimittat  imploret,  nonne  in  Orco  habitasse  Si- 
renes  necesse  est?  Summi  porro  momenti  Platonis'-)  locus 
est,  quo  ne  Sirenes  quidem  ex  Orco  reverti  velle  tradidit 
Plutonis  scilicet  verbis  sapientiae  plenis  captas.  Philosophica 
interpretatione  remota  sequitur  Sirenes  non  solum  apud  in- 
feros  esse,  qnin  etiam  inde  reverti  posse,  nempe  ut  homines 
secum  arripiant.  Ficta  talia  et  a  Platone  inventa  non  sunt, 
immo  vulgi  superstitione  egregie  utitur  divus  philosophus  ad 
emendandas  opiniones  vulgares,  in  quibus  veri  quandam  inesse 
speciem  demonstrare  studet  Sed  de  his  alio  loco  plura  et 
uberiora.  At  HonierusV  Nonne  in  Odyssea  quoque  in  Orci 
vestibulo  Sirenes  habitantV*)  Ulixis  demum  erroribus  cum 
fabula  inserta  esset,  in  insula  in  Oceano  sita  coUocandae 
erant,  quam  nec  pristinam  esse  sedem  neque  eam  quae  ullius 
fuerit  momenti  ad  Sirenum  naturam  significandam  vix  dici 
opus  est.  Quare  cum  nullis  vinculis  per  se  Sirenes  cum 
mari  connexae  sint  valde  erravit  Plewius^)  cum  pronunciaret 
intelligi  posse,  quamquam  non  demonstrari  aquam  aut  mare 
primas  partes  in  Sirenum  fabula  egisse,  erraverunt  ei  quoque 
viri  docti,  qui  Sirenum  fabulam  a  nautis  excogitatam  esse 
putarunt.^)     Itaque  ansas  ad  propriam  Sirenum  notionem  et 


1)  Testiraonia  a    Crusio    coUata  sunt;    v.   Roscheri   Lex.   Myth. 

8.  V.  KfJQsg. 

2)  Helena,  v.  168  s. 

3)  Cratyl.  p.  403  D. 

4    cf.  H.  D.  MuUer:  Ares  p.  111. 

5)  Jahrb.  f.  Philol.  1869,  p,  171.  ^ 

6)  e    g   Welcker:  Griech.  Gotterl.  III,  p.  164.   Lewy:  Die  semit. 
Fremdworter  im  Griechischen  p.  205  =  Jahrb.  ^.  ^hilol    1892,  p.  187. 

Deas  maris- SirenesappellaruntPreller-Robert:  Gnech.  Myth*.  1,  bl4; 
Rapp:  Roscheri  Lex.  Myth.  I,  1730  s.  v.  Graiai,  alu. 

vim  investigandam  ab  insula  aut  mari  repeti  posse  meo 
sane  iure  nego. 

Cuni  autem  omnes  sane  consentiant  viri  docti  nullos 
daemones  in  Orco  habitasse  nisi  manes  defunctorum,  inde 
quoque  haud  parvum  argumentum  colligitur,  quo  Sirenum 
naturam  recte  explicasse  videamur. 

Sed  his  de  proprio  Sirenum  domicilio  enucleatis  Orco 
relicto  ad  reliquas  fabulas,  quae  de  eis  traditae  sunt,  pertrac- 
tandas  revertamur. 

Ne  in  familia  nominibus  domicilio  quidem  expeditis 
vulgus  et  poetae  acquieverunt.  Nam  quoniam  Sirenes  he- 
roum  fabulis  innexae  erant,  eisdem  legibus  paruerunt  quibus 
heroes:  et  cum  hi  non  sempiterna  vita  fruerentur,  illas  quo- 
que  et  Harpyias  et  alios  eiusdem  generis  daemones  diem 
supremum  obire  fas  erat.  Inde  fabula  orta  est  qua  Sirenes, 
se  ab  Ulixe  deceptas  esse  indignatae  mortem  sibi  intulisse 
traduntur^),  propria  nimirum  animarum  natura,  quae  revera 
mori  posse  non  videntur  parum  respecta. 


1)  Etsi  alio  loco  plura  de  Sirenum  morte  disceptaturus  quaesti- 
onem  instituam  quaenam  ratio  intcr  hanc  fabulam  et  inter  sacra  et 
templum  Neapoli  Sirenibus  consecrata  intercedat,  tamen  hic  quoque 
summam  disputationis  paucis  attingere  magis  quam  perlustrare  mihi 
liceat.  Fabulae  quao  est  do  morte  Sirenum  Lycophronem  primum 
nobis  exsistere  auctorem  inter  omnes  constat.  Quamquam  autem  iam 
dudum  viri  docti  illam  revera  iam  antea  vulgatam  fuisse  e  pictura 
vasis  cuiusdam  rubris  figuris  exornati  collegerunt,  quod,  ineunte  saeculo 
quinto  eonfectum,  nunc  in  Museo  Britannico  conservatur  (Mon  dell'  inst. 
I.  8;  Baumeister:  Denkm.  fg.  1700  etc),  tamen  eos  fugit  in  testa  quadem 
Naucrati  elfossa,  in  qua  navis  remigibus  instructa  et  in  extrema  sini- 
stra  parte  alae  fragmertum  adspiciuntur,  non  volantem  depictam  fuisse 
Sirenem,  qualem  Walter  in  Catalogo  Musei  Britannici  (B.  103'*^)  de- 
scripsit,  sed  se  praecipitantem.  Inversa  enim  ala  restitui  non  potest 
nisi  Sirene  s-e  in  mare  immittente  delineata.  Cum  autem  illud  vas,  ut 
alio  loco  demonstrabo  non  Naucrati,  sed  in  urbe  quadam  Asiae  Mino- 
ris  ab  lonibus  habitata,  anno  fere  630.  a.  Chr.  n.  depictum  sit,  pro 
certo  sane  statuendum  estfabulam,  qua  mors  voluntaria  Sirenum  memo- 
riae  traditur,  saeculo  VII.  Graecis  loniae  quandam  regionem  incolenti- 
bus  haud  ignotam  fuisse.  Tum  autem  illud  non  solum  omnium  monu- 
mentorum  quae  ad  fabulas  pertinent,  fere  antiquissimum,  quin  etiam 
id  est,  in  quo  fabula  quaedam  ab  Homero  non  tradita  depicta  sit. 
Cum  vero  ille  Sirenum  fabulam  Ulixis  erroribus  inseruerit  quasi  rem 
notissimam  quam  attingere,  non  pertractare,  satis  erat,  non  vereor, 
ne  audacior  videar  cum  dicam  verisimillimum  mihi  quidem  esse  iam 
ante  Homeri  aetalem  illam  fabulae  partem,  qua  Sirenes  sibi  ipsae 
mortem  intulisse  traduntur,  viguisse,  ab  isto  autem  consulto  neglec- 
tam  esse,  quia  ad  summam  totius  carminis  illustrandam,  Ulixis  scilicet 
errores,  nullius  fere  erat  momenti.  Quid  enim  Sirenes  deceptae  fecerint, 
postquam  Ulixes  calliditate  et  prudentia  servatus    integer  profectus 

Magna  igitur  exstitit  dissensio  fabularum,  cum  Sirenes 
aut  dudum  mortuae  esse,  aut  in  Orco  vivere,  aut  per  terram 
vagari  dicerentur:  sed  caveamus  ne  in  ea  offendamus:  Nam 
cum  monstra  illa,  quae  hominum  animas  inferis  traderent, 
gravissirais  suppliciis  affici  aequum  videretur,  vulgi  magis 
quam  poetarum  mente  et  cogitjtione  fabulae  fictae  sunt, 
quibus  ista  ab  heroibus  superata  esse  cognoscimus:  ab  Her- 
cule  scilicet  Stymphalides,  quin  crudelem  Krioa  interfectas  esse 
in  fabulis  traditum  est,  a  Boreadibus  Harpyias,  ab  Oedipo 
Sphingem,  quin  heroem  quendam  poenas  dedisse  facinorum 
post  mortem  commissorum  Pausanias  prodidit  (VI,  6,  7). 
Ex  quo  intelligitur  ne  animas  quidem  imraortales  visas  esse. 
Num  est  cur  hoc  miremur?  Fabulas  raemoria  repetite 
nostris  temporibus  a  foedissima  superstitione  procreatas.  Quid 
vampyros  quos  dicunt?  Denuo  nonne  interficiuntur  sepulcro 
aperto,  corpore  eruto,  capite  abscisso,  palo  in  cor  adacto? 

Omnia  praeterea,  quae  contraria  videntur  esse,  tibi 
animo  perlustranti  semper  spectandum  est  nec  physio- 
logiam  quani  medici  dicunt,  nec  psychologiam  unquam 
exstitisse  daemonum  et  infestorura  maniura,  oranium 
denique  rerum  a  superstitione  creatarum.  Yastus  iramo  cui- 
que  patuit  carapus  quo  daeraones  suo  arbitrio  agitantes  ver- 
santesque  sibi  fingere  licuit;  formae  vero  falsa  cogitatione 
formatae  semper  comrautari  novisque  officiis  praefici  possunt. 

Restat  ut  pauca  verba  facienda  esse  videantur  de  raar- 
moreo  quodam  anaglypho  Alexandrinis  confecto.') 

Hominem  adspicis  dorraientera  ithyphaHicura,  cui  varicus 
residere  studet  pulcherriraa  quaedara  puella  longis  praedita 
alis,  virginis  forma  induta,  cruribus  exceptis,  quibus  avium 
natantium  pedes  adfixae  sunt. 

Unde  petendae  sint  ansae  ad  huius  anaglyphi,  quod 
primo  quidem  obtutu  ab  omni  Sirenura  vi  et  notione  ab- 
horrere  videtur,  significationem  investigandara  Crusius  optirae 
indicavit^)  cum  aniraura  adverteret  ad  foedam  illam  super- 
stitionem,  qua  virginum  praematura  morte  defunctarum  manes 


est,  ad  rem  nil  attinet.  His  quae  modo  protulimus  probatis  quid  de 
templo,  sacrificiis,  sepulcris  Sirenibus  Neapoli  —  Parthenope  nempe 
urbs  nunquam  fuit  nisi  in  mentibus  poetarum  —  consecratis  iudican- 
dum  esse  efficiatur,  pluribus  disserere  hic  locus  non  est. 

1)  Schreiber:  Die  hellenist.  ReUefbilder  etc.  tb.  61;  Philologus 
L,  ad  p.  978.  Hoc  anaglyphura  olim  amissum  in  museo  artis  monu- 
mentorum  a  Greau  collecto  conservatum  erat  (Frohner:  CoUection  J. 
Greau.  Terres  cuites  grecques,  vases  peints  et  marbres  antiques,  Paris 
1891  n.  1301)  et  nunc  apud  Frohnerum  exstat. 

2)  Philologus  L,  p.  97  ss. 

summa  Veneris  perfruendae  cupiditate  inflammati  esse  pu- 
tantur.  Quam  quidem  pervulgatam  esse  opinionem  vel  ex 
eo  elucescit,  quod  omnium  fere  fabularum  quae  de  vampyris 
quos  dicimus  sunt,  proprium  est,  ut  incubones,  cum  virorum 
tum  virginum  animae  libidinosae,  non  solum  sanguinis,  sed 
etiam  Veneris  appetentes  dormientes  invadant,  cuius  scilicet 
Veneris  viventes  impertes  fuerant. 

Testimoniis  a  Crusio  collatis  haec  addere  mihi  liceat. 

Ac  primum  quidem  Astrabacus  heros  cum  Aristonis 
muliere  concubuisse  et  puerum  genuisse  ab  Herodoto  1.  VII, 
69  traditum  est;  deinde  Herculis  phasma  Theagenis  matrem 
compressisse  Pausanias  testatur  1.  VI,  11,  2;  fabulam  porro 
proponite  vobis  ab  eodem  auctore  allatam  de  infesto  illo 
heroe,  cui  Temessii  virginem  quotannis  tradere  Apolline  sua- 
dente  consueverant.  Tum  Helenam  defunctam  somniantis 
Achillis  concubitus  petisse  scholiasta  ad  Euripid.  Andromach. 
V.  229.  tradidit.^)  Romanorum  denique  foedam  hanc  viguisse 
superstitionem  Augustinus  testis  est  cum  dicat  (De  Civit.  Dei 
I,  15,  23):  „Multique  se  expertos  vel  ab  eis  qui  experti 
essent,  de  quorum  fide  dubiti  ndum  non  est,  audisse  confir- 
mant,  Silvanos  et  Faunos,  quos  vulgo  incubos  yocant, 
improbos  saepe  exstitisse  mulieribus  et  earum  appetisse  et 
peregisse  concubitum.'*  Optime  autem  anaglyphum  illud 
quo  Siren  (ahqluooovtl  coiens  depicta  est,  illustratur  eis  quae 
de  Strigibus,  Sirenum  consanguineis  legimus  apud  Petronium 
§  134:  „Quae  Striges  comederunt  nervos  tuos?"  Fabula  de 
qua  agitur  nota  est. 

Sed  relinquamus  foedam  illam  et  obscoenam  super- 
stitionem^),  satisque  sit  statuisse  anaglyphi  illius  Sirenem, 
quae  quidem  physica  aut  ethica  interpretandi  ratione  ad- 
hibita  omnino  explicari  nequit,  optime  intelligi,  si  defunctae 
animam  eam  esse  et  crudelitatem  et  libidinem  explendi  cupi- 
ditate  inflammatam  nobis  persuaserimus.  Quantum  haec  de 
animis  superstitio  valuerit  ad  eam  opinionem  constituendam 
qua  Sirenes  artissime  cohaerere  cum  Venere,  quin  ipsas 
meretrices  fuisse  veteres  putarunt,  nondum  dilucide  diiudicari 
posse  videtur.  Quare  ne  in  dumeta  correpamus,  in  his  quae 
perscrutati  sumus,  acquiescere  satis  hateamus. 


1)  sax^  6s  CEXivTj)  fisza  S^avazov  7}  iv  dveiQO)  ^pfiP.A^a. 

2)  Exempla  e  rostrorum  temporum  fabulis  hausta  cumulata  sunt 
in  libris  quos  conscripserunt  Laistner:  Das  Riitsel  der  Sphinx,  Pabst: 
Cber  Gespenster  in  Sage  und  Dichtung,  B.  Schmidt:  Daa  Volksleben 
der  Neugriechen,  passim. 

Veruni  haec  quidem  de  recentioribus  Sirenum  fabulis. 
Ut  ad  illud  unde  digressa  est  quaestio  carmen  revertamur, 
paucis  nunc  si  placet  perquiramus,  quonam  pacto  reliqua  de 
Sirenibus  a  divo  poeta  narrata  pristinae  naturae  memoriam 
prodere  videantur. 

Legimus  Od.  XII.  v.  184  s.  haec: 

decg'  Ixy^  Uov^  nolvaiv    'Odvoer;^  (.liya  xvdog  l^x^^ov^ 

vr^a  xaraaTijdO)',  'iva  vwiTeQYjv  In    dytovorjg. 

V.   189s.  )'dfiev  ydq  tol  Ttdv^,  oo^  evi  TQoiji  evQeij] 

^AQyeioL   TQweg  t€  ^ewv  ioTrjTL  f,i6yi]oav' 

liduev  d\  oooa  yevrjTaL  eiiL  x^f^^i  jtovXvfioTeiQr]. 

Hanc  nominis  notitiam  omniumque  rerum  scientiam  qua 
praeditae  esso  Sirenes  gloriantur,  ut  explicarent  veterum  et 
nostrorum  temporum  viri  docti^)  sumnia  persaepe  opera  na- 
vata  diversissimas  proposuerunt  sententias,  tamen  rem  omnes 
minime  expeditam  reliquerunt.  At  nostra  Sirenum  inter- 
pretatione  probata  nonne  facillimum  explicatu  est,  consideran- 
tibus  nempe  nobis  omnium  manium  propriam  esse  et  rerura 
praeteritarum  et  futurarum  notitiaui?  Nec  ab  Homeri  car- 
minibus  ea  abhorret.  Hercules  enim  non  solum  Ulixem,  quem 
vivus  nunquam  viderat,  apud  inferos  agnoscit  (Od.  XI.  615), 
sed  etiam  Patrocli  manes  Achilli  fatum  vaticinantur  (II.  XXIII. 
80),  morientesque  futura  e  divinatione  praedicunt  Patroclus 
(II.  XVI.  851)  et  Hector  (II.  XXII.  359). 

Accedit  quod  peculiare  et  proprium  fabularum  est  quae 
de  infestis  mortuorum  animis  vulgantur,  ut  manes  eos  quos 
auferre  student,  nomine  appellent;  moriendum  autem  eis  est 
qui  responsa  reddiderunt,  quia  ultro  se  manium  turbae  ad- 
dixerunt.  ^) 

Altera  exstitit  quaestio  a  viris  doctis  persaepe  tractata, 
quonam  modo  explicandi  sint  v.  168  s.: 

AiTix    eneLT    dvejiog  fiiev  enavoaTO  r^de  yah^vrj 
enXeTO  vrjvejiirj,  Koif.ir^oe  de  y.vjnaTa  daifiiwv.   . 

Missas   faciamus   eorum  sententias   qui  aut  Circen^)  aut 


1)  Eustath.p.lTlO,  50— 60:Porphyr.:Quae8t.Honi  adOd.XII.  184; 
Cerquand:  Rev.  Arch.  1864,  p.  292;  Nagelsbach:  Hom.  Theol.  p.  23, 
adn.  Nitzsch:  Anm.  zur  Odysseo  III,  p.  394.  Preller-Robert :  Griech. 
Myth.  I,  p.  614.  Stephani:  C.  R.  1866,  p.  18,  alii. 

2)  Laistner:  1.  1.  I,  p.  388.  51.  Mogk:  Germ.  Myth.  p.  1004. 
B.  Schmidt:  1.  1.  p.  1658.,  p.  123.  Wachsmuth:  Das  alte.Griechenland 
im  neuen.  p.  53. 

3)  cf.  Porphyr.  Quaest.  Hom.  ad  Od.  XII  149.  Schol.  V.  Odyss. 
XII.  169.  Nitzsch:  1.  1.  IH,  p.  3908. 

Neptunum^)  auctores  malaciae  fuisse  putarunt,  cum  falsa  eos 
excogitasse  appareat.  Interpretationem  autem  a  Crusio  pro- 
latam'^)  qua  optime  hanc  Sirenum  fabulae  parfcem  cum  dae- 
monibus  meridianis  contulit,  qui  homines  meridiano  tempore 
sonmo  gravatos  lacerare  aut  angere  solent'^),  haud  scio  an 
melius  fulciam  eis  fabulis  allatis,  quibus  animis  seu  dae- 
monibus  tempestatis  regendae  aut  commutandae  vis  et  facul- 
tas  attribuuntur.  Quorum  magorum  in  numero  cum  Telchines 
et  Kr,Qeg  fuisse  dicantur  qui  ventis  excitatis  segetes  et  her- 
bas  diris  venenis  pessumdarenf*),  utrique  nerape  defunctorum 
manes,  Sirenes  quoque  quin  tempestatum  imperio  praeditae 
fiierint  dubitemus? 

Quibus  expositis  nihil  intactum  reliquisse  mihi  videor, 
etiamsi  singula  nonnumquam  magis  attigi  quam  accuratius 
amplexus  sum,  quod  ad  Sirenum  quales  in  Odyssea  descri- 
buntur,  enucleandam  naturam  spectat.  Satis  idoneis  me  com- 
probasse  puto  argumentis  et  eam  fabulam  et  vulgi  super- 
stitiones.  quatenus  ad  Sirenes  spectant,  intellegi  non  posse 
nisi,  omnibus  aut  physice  aut  ethice  aut  allegorice  ut  ita 
dicam,  interpretandi  rationibus  longe  remotis  et  refutatis  ani- 
mas  defunctorum  Sirenes  fuisse  persuasum  habeanms. 


Qiiam  ob  causam  Oraeci  Sireuum  simulacra  in 

sepulcris  coUocaTerint. 

Omnes  interpretationes  adhuc  a  viris  doctis  de  Sirenum 
figuris,  quibus  Graeci  monumenta  sepulcralia  exornarunt 
prolatas  claudicare,  quin  omnino   corruere  supra  intelleximus. 

Quare  denuo  de  eis  exoriatur  quaestio!  Dixerit  fortasse 
quispiam:  QuidV  pluribusne  hac  de  re  disserere  opus  est? 
Nam  si  recte  Sirenes  defunctorum  manes  esse  demonstrasti, 
nonne  Sirenis,  h.  e.  animae  effigies  optimum  maximeque 
idoneum  sepulcri  ornamentum  estV  Non  inepta  sane  protulisti 
neque  equidem  is  sum,  qui  Sirenem  sepulcro  impositam  animae 
effigiem  esse  negem,  defuncti  videlicet  in  isto  sepulcro  conditi, 
tamen  vereor  ne  altera  hac  re  probata  nobis  oriatur  quaestio 
pertractanda :    Quanam   nempe    causa   Graeci  adducti   sint    ut 


v; 


1)  Schol.  B.  Q.  Odyss.  XII.  169. 

2)  Philologus  L,  p.  105. 

3)  B.  Schmidfc  1.  J.  p.  94. 

4)  Crusius:  Lex.  Myth.  II,  p.  1145,  1165. 


animae  defuncti  figuram  in  monumento  exstruerent.  Quera 
ut  expediret  nodura  deterrendi  vim  quam  maxiraara  illis 
fuisse  Crusius  arbitratus  est*),  qua  efficeretur  ut  unius  animae 
simulacro  ceterarum  circum  sepulcra  vagantium  turba^)  abs- 
terreretur  quominus  sepulcra  violata  inirent,  obtinerent,  in- 
verterent.  Quod  quantura  valuerit  in  Graecorura  superstitione 
raala  deterrendi  studiura  quotque  et  qualia  excogitaverint 
fpvkay.Tr^Qia  seu  dTzoTQimaLa  quae  dicuntur,  quibus  ipsos  et 
defunctos  ab  infestorura  daeraonura  raalignitate  defenderent 
inter  oranes  constat,  seraperque  viguit  opinio  similia  sirailibus 
optirae  defendi  posse  et  sanari.  Ad  aniraas  igitur  deterrendas 
aptissiraae  fuerunt  aniraarura  iraagines.  Attaraen  haud  scio 
an  oranes  ista  interpretatione  accepta  sublatae  non  sint 
difficultates ,  irarao  reraanent  quaedara  atque  eae  graviores. 
Cura  quibusdam  enira  raonumentis  sepulcralibus  congruit 
haec  sententia,  ad  omnia  autem  accomodari  non  potest.  En 
sunt  quae  nionenda  raihi  videntur  esse. 

Orania  fere  siraulacra  sepulcralia  aut  lugentes  exhibent 
Sirenes  aut  cithara  tibiisque  canentes.  Quantara  vero  fuisse 
putas  niala  defendendi  daeraonesque  deterrendi  vira  in  phylac- 
terio  lugente  aut  nervis  canente?  Minimara  sane.  Itaque 
lugentes  istas  canentesque  Sirenes  initio  dnoTQoivaia  ficta 
esse  verisiraile  raihi  quidera  non  videtur.  Sed  daeraonura 
naturae  peritiores  hanc  coraponant  litera,  neque  aliura  daemo- 
nera  alio  deterrituni  fuisse  phylacterio  repugno. 

Altera  quoque  accedit  causa  cur  in  disceptationera  vocari 
posse  ista  videatur  humanissimi  viri  sententia.  Non  solura 
statuas  Sirenum  aut  anaglypha  sepulcralia  Sirenum  figuris 
exornata  bona  nobis  reddidit  fortuna,  sed  etiam  in  ipsis  sepulcris 
haud  pauca  figlina  sigilla  Sirenum  forma  efficta  reperta  sunt. 
Quid?  Quonara  raodo  haec  expliceraus?  Nura  haec  quoque 
apotropaia  sunt?  At  alias  animas  deterrendi  vim  et  notionera 
his  figlinis  sigillis  attributara  non  esse  et  isti  consentiant 
necesse  est,  quibus  illa  Sirenura  in  raonuraentis  sepulcralibus 
collocatarura  placuit  notio.  Una  autera  atque  eadeni  via  et 
ratione  adhibita  et  Sirenura  siraulacra  in  raonuraentis  sepulcra- 
libus  collocata  et  figlina  sigilla  in  ipsis  sepulcris  deposita 
explicanda  sunt.  Verisirailliraura  vero  cum  videatur  esse 
eandem  necessitudinem  intercedere  inter  Sirenum  sigilla  et 
inter  mortuura,  qualera  inter  istura  et  inter  cetera  figlina  si- 

1)  Philologus  L,  p.  101. 

2)  cf.  Plat.  Phaedo.  81 CD,  Rohde,  Psyche  p.  228.  Vasa  quoque 
conferenda  sunt  albo  colore  sublita,  quibus  K^qsq  circum  sepulcra 
volitantes  depictae  sunt. 

gilla,  Sirenes  autem  quid  attinerent  ad  defunctura  nondum 
satis  indagatum  esse  et  illustratum  clarissimorum  virorum 
comprobatum  sit  testimonio  ^) ,  integra  denuo  nobis  exsistit 
quaestio  totiens  pertractata,  quam  ob  causam  Graeci  in  se- 
pulcris  figlina  sigilla  deposuerint.-) 

Lugentium  Sirenum  sigilla  Myrinae  imprimis  reperta 
ipsa  forma  et  specie  ad  res  funebres  proprie  pertinere  omnes 
adhuc  viri  docti  pro  certo  affirmarunt.  Itaque  omnes  fere 
ad  unum  viro  doctissimo  Pottier  adstipulati  sunt,  qui  non 
dubium  esse  dixit  quin  Sirenes  habitu  et  gestu  dolorem  et 
sollicitudinem  cognatorum  pro  defuncto  lugentium  signi- 
ficarent.'^)  Quinam  autem  fieri  posset,  ut  talis  vis  et  signi- 
ficatio  Sirenibus  inderetur  adumbrare  non  studuerunt. 

Quare  illa  sententia  nobis  paene  negligenda  est,  praeser- 
tim  cum  non  omnium  Sirenum  sigillorum,  sed  recentiorum 
tantum  ratione  habita  rera  ipsara  non  tangat.  Antiquissima 
enim  Sirenum  sigilla  e  sepulcris  effossa  non  lugent.'*)  Quid 
nuncV  Aliam  in  antiquissimis  illis  fuisse  arbitraris  vim- et  no- 
tionem,  aliam  in  recentioribus  lugentibus?  Talis  vero  expli- 
candi  ratio,  quae  dividendo  difficultates  tollere  studet  longe 
reicienda  est.  Agedum,  aliam  exquiramus  interpretationem ! 
Originem  consuetudinis  figlinas  deponendi  imagunculas  in  eo 
positam  fuisse  Pottierus  demonstrare  studet,  quod  Graeci  eis 
quasi  donis  raanibus  oblatis  non  raodo  defunctos  ad  inferos 
proficiscentes  defendi  et  protegi,  sed  etiam  propitios  viventi- 
bus  reddi  et  placari  putaverint.  At  quonam  modo  censes 
Sirenum   simulacris  defunctorum  animas  placatas  delectatas- 


1)  Furtwiingler:  Saraml.  SabourofF  II.  praef.  p.  13. 

2)  E.  Pottier,  libello;  „Quam  ob  causam  Graeci  figlina  sigilla 
in  sepulcris  deposuerint"  omnes  sententias  adhuc  hac  de  re  prolatas 
magna  cum  sagacitate  refutavit.  Cum  veio  non  omnes  sustulerit 
difficultates  magnopere  doleo  mihi  non  licuisse  libello  uti  quperrime 
ab  eo  edito  ^Les  statuettes  de  terrecuite  dans  Tantiquite.  1890**.  Denuo 
de  figlinis  sigillis  in  sepulcris  depositis  optime  disseruit  Furtwangler. 
1.  I.  Neque  vero  omnibus  quae  protuht  assentior. 

3)  Pottier,  1.  1.  p.  17,  81.  Pottier-Peinach:  La  necropole  de 
Myrina  p.  149  s.  Paris:  Elatee  (Biblioth.  des  ecoles  fran^.  d'Athenes  et 
de  Rome ,  fa;C.  60)  p.  162.  Accedit  quod  omnia  Sirenum  sigilla  in 
sepulcris  reperta  sunt,  non  prope  templa,  ubi  alia  figlina  sigilla  ex 
voto  dedita  saepissime  effodiuntur.     cf.  Paris,  1.  1.  p.  141  ss. 

4)  E.  g.:  Siren  e  sepulcro  Boeotico  effosga,  quae  nunc  in  museo 
universitatis  litterarum  Bonnensis  conservatur.  adhuc  inedita.  Siren 
Megarae  reperta  Syracusis  conservata  (Kekule:  Die  Terrakotten  von 
Sizilien  p.  8f.  2^;  Siren  Musei  Berolinensis  n.  6304  Tanagrae  reperta, 
inedita.  Complures  Sirenes  quinto  saeculo  effictae  in  Museo  Bero- 
linensi  exstant.     (Cf.  Arch.  Anz.  1895,  p.  28,  n.  29.) 

que  esse?  Quare  ne  hac  quidera  quidnara  lucraraur  sententia 
accepta;  quae  res  Graecis  placuerit  videraus,  nondura  intel- 
lexiraus  quara  ob  causara  placuerit. 

Mea  quideni  opinione  tota  quaestio  ex  eo  persolvenda 
est,  quod  Graecorum  mores  ac  ritus  sepulcrales  ex  eodem 
sententiarum  connexu  orti  sunt  e  quo  pares  apud  alias  gentes 

usitati. 

Quae  quidera  sententiae  haec  fere  sunt.  Aniraa,  quae 
post  raortem  non  apud  inferos,  sed  in  ipso  sepulcro  versa- 
tur^),  ex  quo  suo  arbitrio  evolare  potest,  viventibus  damnum 
inferre,  animas  arripere,  quae  sunt  id  genus  alia,  semper 
naturali  quadam  raagicaque  vi  in  sepulcrura  redire  cogitur; 
nara  sepulcrura  aniraae  domus  est-),  in  qua  sacrificiis  donis- 
que  fruitur  a  cognatis  oblatis.  Praeter  doraura  autera  aniraa 
certam  sedera  in  qua  insit  habeat  necesse  est,  pristinum  sci- 
licet  hominis  corpus.  Quantopere  in  Graecorura  raentibus 
inveteraverit  haec  opinio  ex  qua  artissirae  aniraa  coniuncta 
est  cum  corpore  eiusque  reliquiis  e  multis  cognoscitur  fabu- 
lis  de  heroibus  traditis,  quorum  ossa  et  cadavera  Graeci 
alium  in  locum  transportarunt'*),  nerape  utheroera  ipsum  deum 
et  lautorem  sibi  procurarent.  Nara  eodera  loco  quo  corporis 
reliquias  etiara  aniraara  esse  et  retineri  constabat. 

Sequitur  ut  corpore  putrefacto  et  dilapso  aniraa  quoque, 
sede  oranino  carens,  pereat  et  dilabatur,  nec,  denuo  ut  ita 
dicam  mortua,  unquam  reviviscere  possit.  Quae  cum  ita  sint 
cognatorum  est  tristissiraara  hanc  aniraae  sortera  avertere  per- 
petuaraque  ei  praestare  vitara  serapiternis  sede  et  doraicilio 
paratis.'*)  Constat  inter  omnes  Aegyptios  hisce  comniotos 
causis   raortuorum   corpora    arte    medicasse    raedicaraeutisque 


1)  cf.  p.  23. 

2)  Inde  consuetudo  orta  est  a  plerisque  populis  usurpata,  ut 
sepulcra  in  similitudinem  domorum  exstruerent.  Aegyptiis  praeter- 
missis  Etruscos  commemoro,  qui  non  solum  defunctis  cubicula  et 
domos  aedificarunt,  sed  etiam  pristinis  temporibus  cinerem  in  urnis 
infornam  casarum  redactis,  quas  „urne  capanne"  dicimus,  condiderunt. 
Sed  quid  Etruscos?  Graeci  nonne  cenotaphia  exstruxerunt  eis,  quorum 
corpora  sepelire  non  potuerunt,  nerape  ut  anima  defuncti  circum- 
errans  haberet  ubi  habitaret? 

3)  Lobeck:  Aglaophon  p.  281,  Rohde:  Psyche  p.  150s. 

4)  Alia  condendi  ratio  tum  viguit,  cum  Graeci  animas  non  in 
ipsis  sepulcris,  sed  in  communi  omnium  manium  domicilio  versari 
rati,  corporibus  rogi  flammis  consumptis  omnem  eis  facultatem  in 
lucem  redeundi  et  in  terra  circumvagandi  demere  studuerunt.  Nata 
autem  est  haec  consuetudo  ex  illa  sententia,  qua  animam  magica 
quadam  vi  cum  corporis  reliquiis  cohaerere  opinabantur.  Fluxisse 
tamen  opiniones  nec  defuisse  qui  etiam  corporib^s  combustis  animam 

quibuslibet  conservasse.  Sed  cum  ne  haec  quidem  cura  pio 
satis  magna  visa  esset  animo-corpus  enim  non  solum  in  dies 
temporum  malignitate  magis  magisque  commutatum  pristiuo 
tam  dissiraile  homini  fieri,  ut  anima  sedem  non  iam  agno- 
scens  periret,  quin  etiam  infausta  quadam  fortuna  omnino 
deleri  potuit  —  pietas  animae  sedem  corpore  ipso  perennio- 
rem  parari  iussit,  quam  eo  libentius  ab  anima  obtentura 
iri  sane  consentaneum  erat,  quo  similior  pristino  corpori  esset. 
Haec  deliberantes  Aegyptii  non  solura  unam  defuncti  statuam 
e  lapide  exsculptam  in  sepulcro  deposuerunt,  sed  magnam 
signorum  multitudinem,  nempe  non  ut  omnibus  eodem  tem- 
pore  defuncti  manes  sedibus  uterentur,  sed  in  maiorem  im-. 
mortalitatis  fidem.^)  Magno  porro  gaudio  cuni  animam  affici 
constaret,  si  non  solum  in  simulacro  habitare  posset  pristini 
corporis  simili,  quin  figura  sede  uti  suae  ipsius  qua  post 
mortem  praedita  erat  formae  adaptata,  Aegyptiis  orta  est 
consuetudo,  ut  in  sepulcris  simulacra  volucrum  humano  ca- 
pite  praeditarum  deponerent,  quam  animae  propriam  esse 
formam  sibi  persuaserant. 

Sed  quid  Aegyptios?  Graecos  quoque  eisdem  quas  modo 
exposuimus  causis  pristinis  temporibus  coramotos  fuisse  dico, 
ut  figlina  sigilla  in  sepulcris  deponerent.  Nec  delectare 
studuerunt  raanes  nec  propitios  sibi  reddere,  sed  sedem  eis 
praebere  iramortalem,  in  qua  habitantes  sempiterna  vita  fru- 
erentur. 

Tantum  autem  cum  abesset  ut  una  omnibus  Graeciae 
gentibus  de  animarura  forraa  probaretur  sententia,  ut  contra 
diversissimae  eisdera  aetatibus  eisderaque  interdura  vigerent 
locis,  quarum  alterara  avis  huraanura  caput  gerentis,  alteram 
horaunculi  ut  ita  dicara,  quod  eidtolov  Graeci  vocarunt,  forraara 
fuisse  mox  deraonstrabo,  per  se  fere  factura  est,  ut  pro  ea, 
quae  quaque  aetate  praecipue  valeret  de  animae  forma  opi- 
nione,  figlina  sigilla  seu  horainuni^)  seu  Sirenura  figura  mor- 
tuis  doraicilia  traderentur.  ^ 


in  ipso  sepulcro  habitare  arbitrarentur  mirum  non  est,  nam  res 
funebres  nunquam  in  arctissimam  legem  contractae  nec  certis  finibus 
terminatae  sunt. 

1)  Egregie  hac  de  re  ut  de  oranibus  rebus,  quae  ad  mores  ot 
superstitiones  Aegyptiorum  pertinent,  Maspero  diaseruit  in  commen- 
tationibus  „Etudes  demythologieet  d'archeologie  egyptiennes"  inscriptis. 

2)  Quae  cum  ita  sint  Furtwiingler  haud  recta  statuisse  mihi 
videtur  cum  diceret  (Samml.  Sabouroff  II,  praef.  p.  16 s.):  „Der  Ver- 
storbene  wird  nicht  selbst  als  Seliger  gebildet;  denn  des  Toten  eigenes 
Bild  konnte   ihm  kaum  ntitzen;   dessen  Platz    ist   nicht   im  Grabe, 

Coniecturae  vero  nostrae  antiquissirais  et  horainura  et 
Sirenura  figlinis  iraagunculis  in  sepulcris  depositis  eandera 
fuisse  vim  et  notionem,  argumentum  haud  parvum  cum  mul- 
tis  aliis  rebus,  de  quibus  infra  plura,  tum  ea  re  praebetur, 
quod  figlina  quaedara  avis  huraano  capite  praedita,  in  Boeotia 
olira  confecta  ibique  reperta^)  eodem  miro  neque  adhuc  satis 
explanato^)  capitis  ornaraento  exornata  est,  quo  antiquissima 
illa  sigilla  Boeotica,  tabulae  magis  formam  quam  hominis 
imitantia,  quae  llaTinddag  dicimus.  Utrique  nempe  simula- 
crorum  generi  eodem  capitis  ornaraento,  quod  ad  res  infernas 
spectare  nianiuraque  signum  mihi  videtur  esse,  addito  eandera 
notionem  tributam  esse  cum  eluceat,  efficitur  ut  non  soluni 
na^tjiddei;,  quin  etiara  Sirenes  figlinae  aniraarum  iraagines 
et  edrj  sint.  • 

Sed  ad  rem  revertamur.  Ex  his  quae  fusius  disseruimus 
satis  dilucide  apparuit  quam  ob  causam  Graeci  antiquissima 
figlina  sigilla  in  sepulcris  deposuerint.  Progredientibus  vero 
aetatibus  moribusque  mutatis  cum  consuetudo  tantum  per- 
mansisset  figlina  addendi  sigilla  aliae  istius  accesserunt  causae. 
Quas  quidem  similes  fuisse  earum  quas  Pottier  primas  puta- 
verat  verisimile  est,  sed  caveamus,  ne  rudi  istas  attribuamus 
antiquitati.  Saltatricum  scilicet  et  tibicinarum  imagunculae 
defuncto  aggregatae  sunt,  ut  illi  citharam  offerrent  artibusque 
gaudio  afficerent,  servorum  ut  illum  omni  raodo  adiuvarent. 
Quin  et  istas  figuras,  quae  abhorrere  videantur  a  ratione 
quavis  funebri,  mulierculas  dico  pistrinam  exercentes  panem- 
que  conficientes,  tonsorem  capillos  cuiusdam  sedentis  reciden- 
tem*^)  eodem  modo  explicandas  esse  puto,  quo  eiusdem  generis 
figuras  in  Aegyptiorum  sepulcris  repertas.  Additae  enim 
sunt  istae,  ut  defunctorum  manibus  in  sepulcro  habitantibus 
sua  opera  semper  oranes  quae  ad  vivendura  opus  sunt  res 
prospicerent,  ne  illi  inopia  premerentur,  infausta  fortuna  co- 
gnatis  prohibitis  quominus  ipsi  sacrificiis  debitis  defunctos 
colerent. 


sondern  dariiber,  drinnen  sind  nur  Dinge,  welche  die  Seele  braucht." 
De  mortuorum  figuris  supra  terram  positis  infra  (p.  46  s.)  pauca 
disseremus. 

1)  Huius  Sirenis,  quae  nunc  in  Museo  universitatis  litterarum 
Bonnensis  conservatur,  imaginem  luco  pictam,  photogramma  quod 
vocamus,  G.  Loeschcke,virhuraanissimus,  benigne  mecum  communicavit. 

2)  Plura  hac  de  re  alio  loco  disseram. 

3)  Arch.  Zeit.  1874  tb.  14.  Heuzey:  Les  figurines  ant.  de  terre- 
cuite  du  Musee  du  Louvre  tb.  39,  1;  Martha:  Catal.  des  terrescuites 
du  musee  de  la  Societe  Archeol.  d'Athenes.  n.  38—40. 

Sed  ut  redeamus  unde  tota  haecexorta  est  quaestio 
eadem  vis,  quam  in  antiquissimis  Sirenum  sigillis  in  sepulcris 
depositis  fuisse  cognovimus  Sirenum  quoque  simulacrorum  in 
monumentis  sepulcralibus  collocatorum  pristinlB  temporibus 
fuerit  necesse  est.^ )  Qua  interpretandi  via  et  ratione  adhibita 
plura  quoque  colliguntur  de  monumentorum  sepulcralium 
notione.  Quid?  Videsne  eodem  modo  et  defunctorum  ipso- 
rum  figuras,  quin  cippos  et  columnas  sepulcris  imposita  op- 
time  explicari?  Sedes  sunt  manium  super  terram  circum- 
vagantium.  Quam  quidem  sententiam  ne  temere  pronunciasse 
videar  morem  commemoro  Graecis  usitatissimum,  quo  adducti 
columnas  sepulcrales  eodem  modo  quo  J^doc;  numinis,  quo  rudes 
lapides  e  caelo  delapsos,  baetylia  quae  dicuntur,  et  doyovg 
XlO^ovi;,  quo  trabes,  cetera  quaelibet  signa  rudia  et  informia, 
in  quibus  deorum  numen  inesse  opinabantur -),  coluerunt, 
coronis  scilicet  et  taeniis  ornantes,  unguentis  oleoque  sacro 
perungentes.'^)  Quid?  Cum  informia  ista  signa  Graecis  non 
deteriora  esse  viderentur  quam  quibus  deorum  numen  habi- 
taret,  num  defunctorum  manes  columnas  et  corporis  aut 
animae  simulacra  quominus  edrj  obtinerent  repudiasse  putas? 
Testimoniis  hanc  fulcire  et  sustinere  sententiam  vix  opus  est, 
unum  tamen  afferam  quo  Graecorum  sententia  herois  cuius- 
dam  seu  defuncti  animam  in  ipsa  statua  habitasse  optime 
intelligatur:  Theagenis  athletae  Tasii  statuam  cum  aemuhis 
invidia  inflammatus  nocte  verberibus  flagellasset,  e  basi  delata 


1)  Similis  opinionis  testimonium  proferre  hceat  a  maiorum 
nostrorum  rebus  gestis  petitum.  Paulus  Diacouus  Historiae  Lango- 
bardoium  1.  V.  c.  34  memoriae  tradidit  consuesse  Langobardos  in 
sepulcris  eorum,  qui  mortem  peregrinam  obiissent,  trabes  columbaruni 
imaginibus  exornatas  collocare,  quae  columbae  illuc  versae  essent,  ubi 
ille  obiisset:  scilicet  ut  animam  circa  terram  vagantem  patriamque 
appetentem  suae  ipsius  effigie  allicerent  sedemque  ei  quam  obtineret 
monstrarent.  Haud  recte  igitur  vir  doctissimus  Wackernagel  nil  aUud 
istis  columbis  significari  opinatus  est  atque  symbolum  doloris  cogna- 
torum.  ('Enea  ntfQoevta  p.  12.  cf.  Grimm:  Deutsche  Mythologie*  U. 
p.  950  adn.)  Ad  eandem  superstitionem,  ut  haec  quoque  hic  addam, 
pertinent  ea,  quae  Homerus  tradidit  Od.  IX,  658.:  Ulixem  post  pu- 
gnam  commissam  non  prius  profectum  esse  quam  manes  amicorum 
caesorum  ter  magna  voco  evocasset.  In  viam  videlicet  eas  inducere 
studuit.  Plura  hac  de  re  inveniuntur  in  scholio  Od.  IX,  62,  65  et 
apud  Rohdium  1.  L  p.  61  s.  . 

2)  Singula  huius  rei  testimonia  in  medium  non  profero.  Collecta 
sunt  iu  egregio  hbro  a  viro  hunianissimo  J.  Overbeck  composito  quem 
^Griechische  Kunstraythologie"  inscripsit. 

3)  Monumenta  exstant  fere  innuraerabiHa;  vasa  imprimis  dico 
albo  colore  subhta,  quae  cultum  sepulcralera  exhibent.  cf.  Furtwangler: 
♦Samml.  Sabouroff  I,  p.  46. 

illum  percussit,  Theagenis  nempe  anima  verberibus  excruciata, 
quae  in  statua  habitaret,  auctrice.  *) 

Verum  haec  missa  faciamus.  Nec  refutanda  videatur 
sententia  quam  modo  de  Sirenibus  sepulcralibus  protulimus, 
propterea  quod  saepissime  in  eodem  monumento  et  Sirenis 
et  defuncti  effigies  adspiciuntur.  Eadem  ratione  commoti 
Graeci  has  una  collocarunt,  qua  complura  figlina  sigilla,  et 
homunculorum  et  Sirenum  forma  efficta  in  uno  sepulcro 
deposuerunt;  accedit  quod  semper  usitata  consuetudo  permanet, 
non  nova  instituta  statim  evanescit.  Sed  phira  hac  de  re  in 
ampliore  commentatione,  quam  de  avibus  humanis  capitibus 
praeditis  editurus  sum,  quaeram. 

Similes  superstitiones  secuti  Tusci,  quo  erant  rudi  feroque 
more,  parietibus^)  et  tectis**)  sepulcrorum  aut  sarcophagorum 
clavis  avium  humana  capita  gerentium  simulacra  affixerunt, 
quibus  eadem  vis  et  notio  subiecta  erat  atque  figlinis  Sirenum 
sigilHs,  quae  a  Graecis  in  sepulcris  deposita  aut  simulacris, 
quae  in  anaglyphis  sepulcraUbus  exsculpta  erant.'*) 

Redeamus  autem  ad  Graecorum  fabulas,  aniraas,  sepulcra 
pertractanda. 

Quoniam  Sirenis  simulacrum  sdog  numinis  —  Hceat  mihi 
haec  verba#usurpare,  etsi  de  defuncto  loquimur,  monumento 
sepulcraU  additum  erat,  magna  quoque  ea  re  fiducia  cognati 
affecti  sunt  defuncti  numen,  cum  revera  in  sepulcro  versare- 
tur,  famiHaribus  proximum  ac  benignum  propitiuraque  fau- 
torem  precibus  adesse,  placatum  videHcet  sacrificiis,  Hbationibus, 
omnibus  denique  quas  pietas  suaserant  et  reHgio  rebus. 

Sed  satis  multis  verbis  de  primaria  et  principaH  Sirenum 
in  sepulcris  depositarum  et  coHocatarum  natura  et  significatione 
factis,  duplex  nobis  de  eis  remanebit  quaestio  pertractanda : 
nostrum  enim  erit,  ut  omnes  tollaraus  difficultates,  explicare 


1)  Dio  Chr^^sost.  Orat.  XXXI,  958.  AUas  fabulas,  quibus  numina 
in  simulacris  fuisse  iniuriasquo  ulta  esse  traduntur  contuUt  Rohdo 
1.  1.  p.  182. 

2)  cf.  Gaz.  Arch.  XII,  p.  2678.  tb.  34. 

3)  In  tecto  sepulcri  cuiusdam  Ciusini,  cui  nomen  „Tomba  della 
Sciraia'*  inditura  est,  quattuor  Sirenes  depictae  sunt.  (Monum.  dell* 
inst.  V,  14,  3). 

4)  Alio  loco  plura  de  his  Etruscorum  ^Sirenibus*  disseram  ac 
deraonstrabo  illos  etiam  figuras  earum  a  Graecis,  non,  ut  oranes  ad- 
huc  pro  certo  affirraarunt  viri  docti,  a  Phoenicibus  repetisse.  Quare 
hic  eas  attigisse  sat  cst  ac  commemorasse  mihi  ea  quae  Martha,  vir 
humanissimus  de  illarum  Etruscarum  Sirenum  significatione  protulerit 
(Gaz.  Arch.  XII,  p.  2678.),  haud  recto  talo  stare  videri. 

et  cur  lugentes  fictae  sint  Sirenes  sepulcrales,  et  cur  cithara, 
tibiis,  aliis  musicae  artis  instrumentis  canentes. 

Agedum  lugentium  Sirenum   turba  in   medium  prodeat. 

Animae  cum  omnes  sint  Sirenes,  lugentium  Sirenum  fi- 
guris  nil  aliud  sane  significari  potest  atque  animae^  quae 
funestam  suam  ipsae  sortem,  mortem  scilicet  commiserantur. 
Quam  quidem  sententiam  a  Graecorum  opinione  non  abhoruisse 
Homerus  testis  est  eis  versibus,  quibus  anima  viri  in  pugna 
interfecti  lugens  ploransque  ad  inferos  descendens  depingitur.^) 
Quid  porro?  edr^  animarum  circumerrantium  cum  Sirenum 
simulacra  esse  putarentur,  nonne  eo  magis  manibus  ea  placi- 
tura  esse  verisimillimum  erat,  quo  tristissimae  illius  animarum 
sortis  rationem  haberentV  Accedit  quod  mos  erat  usitatissi- 
mus  ut  defuncti  figura  hominis  lugentis  effigie  in  sepulcra- 
libus  monumentis  depingeretur.  Permulta  adhuc  exstant 
anaglypha  naufragorum,  qui  tristissimi  in  puppi  resident, 
permulta  iuvenum  lugentium,  tristem  scilicet  ipsorum  sortem, 
pilis  acclinatorum,  quos  patres  ipsi  quoque  mortui  summa 
affecti  sollicitudine  intueantur.  Statuas  porro  dico  mulierum, 
^Penelopae*  isti  cui  falso  nomen  inditum  est  in  aedibus 
Vaticani  conservatae-)  similium,  quae  cubito  innisae  gravissi- 
moque  afflictae  dolore  ab  artificibus  confectae  sunt.  Nonne 
inter  omnes  constat  sepulcris  eas  olim  impositas  fuisse  mor- 
tuarum  simulacra?  QuidV  quod  complures  quoque  repertae 
sunt  picturae  vasculares  cultum  sepulcralem  exhibentes,  quibus 
defuncti  figura  summo  maerori  indulgentis  in  columnae  sepul- 
cralis  gradibus  sedens  adspicitury"*) 

Sed  quid  singula  commemorem?  Satis  multa  exempla 
allata  sunt,  quibus  homines  ipsos  suam  mortem  lugere  com- 
probaretur;  sequitur,  ut,  cum  mortui  Sirenum  figuris  ficti 
sint,  Sirenes  lugentes  eadem  via  sint  interpretandae  et  ratione. 
Figlina  quoque  sigilla  eandem  formam  exhibentia  idem  valent. 

Dixerit  fortasse  quispiam  recte  haec  sibi  quideni  expla- 
nata  videri;  at  persaepe  compluribus  idem  ornatum  se  vidisse 
monumentum  Sirenibus,  quarum  numerus,  uno  homine,  non 
familia,  in  sepulcro  condito,  cur  auctus  sit  se  non  intelligere. 
Qua  quidem  in  re  pertractanda  primum  negligendum  non  est 
artifices  saepe  forma  anaglyphi  adductos,  symmetriam   vide- 

1)  II.  XVI,  856;  XXII,  362  tpvx^i  d^  ix  QS&icov  Ttrccfxefjitj  li'i66g- 
ds  ^€i3rjxsi,  I  ov  noTfiov  yoowGtx,  hnoTa'  dvSQOZTJza  xul  i^fir^v. 

2)  Galeria  delle  statue  n.  261. 

3)  Furtwiiiigler:  Samml.  Sabouroff  tb.  XVs.  Hirsch:  De  animarum 
npud  Graecos  imaginibus,  dissert.  Jen.  1889,  p.  258.  MilchhOfer:  Athen. 
Mitt.  V,  p.  180s. 

licet  quam  dicunt  ut  respicerent,  duas  eodem  anaglypho  finxisse 
Sirenes,  id  quod  fieri  opus  erat  Sirene  qualibet  de  causa  non 
in  fastigio  collocata.  Deinde  sententiarum  quaedam  orta  est 
commutatio  progredir  itibus  aetatibus  quibus  pristina  lugen- 
tium  Sirenum  vis  et  notio  paulatim  obscurari  coeptae  et 
forma  tantum  a  patribus  tradita,  non  ratio  indolesque  formae 
memoriae  proditae  essent.  ^ieque  enim  tum  ipsa  unius 
hominis  in  illo  tumulo  sepulti  anima  maerens  depingitur,  sed 
animarum  turba  inducitur  istius  funestam  sortem^)  laraen- 
tantium,  quibus  una  eademque  notio  est  atque  parvulis  istis 
figuris,  quae,  alis  pro  corporum  exiguitate  permagnis  instruc- 
tae,  circa  monumenta  volitantes  in  lecythis  atticis  ad  cultum 
sepulcralem  pertinentibus  conspiciuntur,  alteram  manum  ple- 
rumque  protendentes,  alteram  cubitu  curvato  capiti  imponentes. 
Quas  quidem  figuras  cum  Krjgag  esse  doctissiraorum  virorum 
opera  et  studio  enucleatum  firmissimisque  argumentis  con- 
firmatura  sit^),  magnum  inde  sententiae  a  nobis  de  Sirenum 
natura  'prolatae  auxilium  exsistit.  Supra  enim  e  pari  sanguinis 
exhauriendisiti  animasque  arripiendi  studio  et  K^oag  et  Sirenes 
defunctorum  esse  manes  cognovimus.  Quoniam  autem  lugentes 
istae  KrJQei;  quales  in  lecythis  albo  sublitis  colore  depictae 
sunt,  animae  sunt'*),  Sirenes  quoque  eodem  modo  lugentes 
quin  animae  sint  nemini  sane  dubitare  licet  nisi  monu- 
mentorum  testimonia  consulto  neglegenti.  Eadem  igitur  ratione 
et  Krjonjv  et  Sirenum  genuina  significatio  coramutata  est. 
Artis  monuraentorura  peritos  raonere  vix  opus  est  et  istas 
Krjoag  et  Sirenes  sepulcrales  initio  quidera  singulas  depingi, 
deinde  complures,  postremo  turba,  ut  ita  dicam  aggregata.*) 


1)  Exempli  gratia  monumentum  dico  Metrodoro  cuidam  exstruc- 
tum,  quod,  Chio  in  insula  repertum,  nunc  in  Museo  Berolinensi  con- 
servatur  (n.  768  A).  Exornatum  autem  est  sedecim  Sirenum  seu  lugen- 
tium  seu  nervis  canentium  figuris. 

2)  Benndorf:  Griech.  u.  Sizil.  Vasenbilder,  ad  tb.  14,  33;  Crusius: 
Lex.  Myth.  II,  p.  1149,  1164;  Hirsch:  1.  1.  p.  2l8.  0.  Kern:  Aus  der 
Anomia  p.  898. 

3)  Sententiam  olim  a  Pottiero  de  Amore  quodam  ad  luctum 
pertinente  prolatam  (Etudes  sur  les  lecythes  blancs  p.  75  s.)  ab  ipso 
nunc  depositam  esse  puto. 

4)  Paucis  hic  mihi  liceat  sententiam  reicere  a  viro  doctissimo 
0.  Kern  in  medium  propositam.  Demonstrare  ille  studuit  in  libro 
,Au8  der  Anomia,  Orphischer  Totenkult*  qui  inscribitur,  p.  70  ss. 
idola  illa  circum  monumenta  volitantia  non  in  universum  animas  esse, 
sed  malorum  tantum  hominum  manes,  qui,  cum  beatae  et  tranquiliae 
post  mortem  vitae  impertes  circumerrare  cogerentur,  donec  novis  cor- 
poribus  praediti  denuo  in  terra  vitam  degere  possent,  invidia  con- 
flammati  tristissimamque  suam  ipsorum  sortem  deplorantes  boni  iusti- 

Posterioribusdenique  temporibus  cum  Sirenes  lugentes  pristina 
non  curata  significatione  in  sepulcris  collocarentur,  fiere  potuit 
ut  revera  lamentationis  funebris  patronae  fabulares  inducerentur. 
Quae  cum  ita  essent  haud  secus  ac  pro  defuncto  ipso  mortem 
maerente  servae  tristem  vultum  gerentes  in  anaglyphis  ex- 
sculptae  sunt,^)  Sirenes  pectora  pulsantes  crinemque  divellentes 
quasi  praeficae  fabulares  magis  dolorem  mortui  quam  suae 
ipsarum  mortis  prae  se  ferre  videbantur. 

Sed  satis  multis  de  Sirenum  lugentium  vi  et  significatione 
disceptatis  restat  ut  Sirenum  nervis  canentium  simulacra  se- 
pulcralia  interpretemur.  Quae  quidem  res  est  facillima  ex- 
plicatu.  Artifices  enim  duabus  utita  dicam  generibus  Sirenum, 
et  Homericarum  et  sepulcralium,  commixtis  colligatisque  eam 
formam,  qua  Sirenes  cantibus  suavissimis  Ulixem  allicientes 
fingere  consueverant,  cogitatione  haud  ita  sagaci  instituta 
etiam  Sirenum  sepulcralium  simulacris  adaptarunt.  Quod 
quidem  mirum  non  est.  Homeri  enim  auctoritate  commotos 
Graecos  posterioribus  temporibus  musicae  tantum  artis  peri- 


que  hominis  funere  facto  advolarent.  Orphicae  igitur  disciphnae 
vestigia  in  illis  picturis  vascularibus  apparere.  Nititur  vir  doctus 
Platonis  verbis,  qui  (Phaedo  81,  C,  D)  xal  dxbq,  inquit,  ov  xi  ye  tccg 
rajv  dya^^aJv  xamag  eivai,  dV.a  xaq  rwv  (pavkmv,  al  neQl  za  zoiavra 
dvayxdt^ovzai  nXavaa^ai ,  Sixriv  zivovoai  trjq  nQOtSQaq  TQOcprjq  xax^q 
oiarjq.  xal  /AexQi  ye  xovtov  nXavwvTai,  ewq  dv  t^  tov  ^vvenaxolov- 
S^olvToq  Toi  awfiazoeidovq  emSvfiia  ndkiv  ivdeSwaiv  eiq  aw/xa.  Sed  o 
sententiarum  connexu  elucet  hanc  interpretationem  ab  ipso  Platone 
excogitatam,  ne  dicam  effictam  esse,  ut  vulgi  opinionem,  quaro  ipse  his 
verbis  commemoraverat:  wqneQ  XeyeTai,  neQl  tcc  fivrjfxaTa  Te  xal  Tovq 
Tdifovq  xvXivSov/Ltevrj,  neQi  a  drj  xal  w(p&rj  aTTa  xpvxoiv  axioeidrj  tpav- 
TaafiaTa,  ola  naQeyovTai  al  TOiamai  xpvyal  eidwka  explanaret  prae- 
ceptisque  philosophiae  accomodaret.  Itaque  ut  fidem  augeret  Or- 
phicorum  discipHnae,  qua  animas  ab  aliis  ad  alias  formas  transisse 
putarunt  quoad  purgatae  et  expiatae  iustorum  numero  aggregaren- 
tur,  idola  expiationis  desiderio  commota  lugere  et  circumerrare 
dixit,  id  quod  vulgo  nunquam  probatum  fuit.  Immo  nil  ahud  isto 
Platonis  loco  confirmatur  atque  tum  illam  superstitionem  viguisse 
qua  defunctorum  animas,  seu  idolorum  seu  Sirenum  formis  indutas 
circum  sepulcra  volitare  tristemque  suam  sortem,  vita  scilicet  se 
privatas  esse  deplorare  veteres  existimarunt. 

Neque  alio  modo  Pindari  fragmentum  (132  Bergk)  interpretandum 
est,  quo  legimus: 

xpvxal  d^daepewv  vnovQaviot 

yaia  noTwvTai  ev  dXyeai  (povioiq 

xno  ^evyXaiq  t    dipvxTOiq  xaxijjy. 
Pindarum  quoque  Orphicorum  Pythagoreorumque  disciplinae  addictuiil 
fuisse  constat  (cf.  Dieterich:  Nekyia  p.  109,  121  s.). 

1)  Ex  infinita  copia  exemplorum  duas  eligo  statuas  pulcherrimas 
Musei  Berolinensis  (n.  498—499,  cf.  Furtwiingler:  Samml.  Sabouroff 
I,  tb.  XV— XVII),  quibus  praeclariores  vix  exstant. 

tissimas  sibi  finxisse  Sirenes  et  supra  commemoravimus,  et  alio 
demonstrabimus  loco  artifices  cum  Sirenem  voce  canentem 
fingere  non  valuissent,  citharam,  tibias,  cymbala  eis  attribuisse 
necessitate  coactos.  Inde  efficitur,  ut  haec  leviter  transeam 
et  tantummodo  perstringam,  recentiorem  illam  fabulae  formam, 
qua  Sirenes  non  solum  voce,  sed  etiam  nervis  cecinisse  tradun- 
tur,  monumentis,  non  poetis  ortam  esse  auctoribus. 

Optime  quamquam  hac  explicatione  adhibita  omnia  qua- 
drant,  tamen  alteram  quoque  excogitari  posse  interpretandi 
rationem  paullo  diversam  silentio  praeterire  nolo.  Defuncti 
anima  Sirenis  forma  induta  fortasse  cithara  canens  efficta  est, 
ut  se  delectaret,  neve  post  mortem  gaudio  careret  et  voluptate, 
quibus  vivus  homo  imprimis  usus  erat.  Mortuarum  supra 
laudavimus  figuras  dolori  indulgentium,  quae  quasi  vivae  in 
sepulcri  gradibus  sedentes  in  picturis  vascularibus  reperiuntur, 
quarum  nonnuUae  cithara  canunt.*)  Inde  quoque  Sirenum 
fidibus  canentium  simulacra  in  sepulcris  collocata  esse  si  quis 
putaret,  a  vero  fortasse  haud  omnino  aberraret,  vultu  prae- 
sertim  canentium  Sirenum  et  habitu  respectis,  doloris  semper 
et  maestitiae  speciem  prodentibus.  ^)  Fluxisse  autem  semper 
cum  constet  sententias  ad  res  funebres  pertinentes  aliamque 
ex  alia  derivatam  esse,  haud  magnam  opinioni  modo  prolatae, 
quam  monuisse  satis  est,  tribuam  vim.^) 


III. 

Quonam  modo  factum  sit  ut  Grraecl  Sirenes 
avium  humana  capita  gerentium  flguris  In- 

dutas  flngerent. 

Quoniam  de  Sirenum  natura  et  propria  vi  cum  in 
fabulis  tum  in  monumentis  sepulcralibus  pauca  disputavimus, 

1}  Benndorf:  Griech.  u.  Sizil.  Vasenb.,  tb.  34.  Pottier:  Etudes 
sur  les  lecythes  blancs,  tb.  4.  Furtwangler:  Samml.  Sabouroff  I,  p.  2. 
ad  tb.  60. 

2)  Exempli  gratia  statuam  commemoro  Athenis  conservatam, 
n.  774.  (Rev.  Arch.  1864  tb.  XII ) 

3)  Missam  facio  sententiam  a  virgine  quadam  doctissima  Sellers 
prolatam,  qua  figuras  Sirenum  nervis  canentium  de  monumentis  se- 
pulcralibus  ad  ea  monumenta  translatas  esse  affirmat,  quibus  fabula 
ab  Homero  de  Sirenibus  tradita  effingeretur.  (Journ.  of  hell.  stud. 
1892/3,  p.  4.) 

tertia  nobis  relinquitur  quaestio  pertractanda ,  qua  demon- 
strandum  videtur  esse  ea,  de  quibus  iam  totiens  disseruimus 
simulacra,  avium  scilicet  humanis  capitibus  praeditarum, 
seu    marmorea,  seu    figlina,    seu    in    vasis    picta,    revera  Si- 

renum  esse.  ^)  ,  .      .       •      j  i.    j 

Quod  ut  perficianms  pauca    nobis    mqmrenda    sunt    de 
fitfuris  quas  Graeci  defunctorum  manibus  attribuerunt. 

Ab  Homeri  carminibus  proficiscendum  est,  quibus  manes 
eodem  habitu,  eadem  figura  apud  inferos  versantes  finguntur, 
quibus  vivi  praediti  fuerant,  mentis  tamen  linguaeque  expertes. 
Verum  haec  de  animarum  forma  sententia  antiquissima 
esse  etsi  videtur,  tamen  non  est,  immo  contrariae,  et  multis 
ante  Homeri  aetatem  annis  pervulgatae  et  omnibus  post  illam 
temporibus  probatae  vestigia  exstant,  quibus  Graecos  animis 
avium  quoque  figuras  attribuisse  concludere  licet.  In  decimo 
Odysseae  carmine  Herculis  idolum  depingitur  arcu  intenso  de- 
functorum  greges  terrore  afficientis.     De  animis  ipsis  legimus 

haec  (v.  605  s.):  t       >      ~      c 

djiifpl  d€  jiuv  ylayyrj  veAviov  rjv  ouovcov  cog 

TidvTOO^  drvCojiihtov .  .  . 

Qua  causa  Homerum  commotum  fuisse  putas,  ut  defun- 

ctorum  et  avium  voces  inter  se  compararet,  nisi  quod  aves  et 

animas  pares  esse  meminisset^),  praesertim  cum  manium  per- 

1)  Etsi  quodeius  facere  potui,  omnes  indices  artis  monumentorum 
quae  in  museis  exstant,  omnesque  libros,  quibus  publici  iuns  facta 
sunt,  perscrutatus  sum,  tamen  nullum  reperi  vas  pictum  quo  iigurae 
avis  humano  capite  praeditae  nomen  «^-f/^^iiv"  adscriptum  esset.  Neque 
vero  Longperier,  vir  doctissimus  praetermittendus  est  qui  libro:  Musee 
Napoleon  III  inscripto  ad  tb  64.  ,En  Grece,  inquit,  Toiseau  a  tete 
humaine  se  montre  imberbe ,  et  nous  ne  pouvons  pas  douter  qu  il  y 
portait  le  nom  do  Sir^ne  dhs  une  epoque  fort  ancienne,  puisque  le 
nom  se  voit  ecrit  pres  de  cet  oiseau  peint  sur  une  amphore  de  tr^s- 
vieux  style/'  Quae  quidera  amphora  ubi  nunc  conservetur,  enucleare 
omnino  non  potui.  (In  Museisne  Parisinis,  quorum  mdices  non  lam 
exstanf^)  Quare  satis  habeo  viros  doctos  monuisse  ut  ei  roperiendae 
operam  navarent,  cum  ad  totam  de  Sirenibus  fabulam  pertractandam 

summi  sane  momenti  esset.  ,     •  v.t    /rr        i  \ 

2)  Paucis  commomorohoc  loco,  hymni  Orphici  Xli.  (Uercul.)  vv. 

14—16  coUatis  ,  , 

iX»8,  (xdxaQ,  votaiov  ^sXxTT]Qia  navTa  xofxiC,(ov, 
i^tkaoov  6e  xaxag  aTaq  xXddov  iv  x^^qI  /^dkltoVy 
itTTivolq  T    Lo^oXoiq  xfJQag  yakendg  dnonsfins 
Stymphalidura  naturara  acpropriam  vim  apparere:  Eas  quoque  ammas 
hominibus    infestas    fuisse,    quae    sub    avium   forma    circumvagantes 
pristinam  illam  omnium  animarum  figuram  diutius  meliusque  servassent 
quam  reliqui  eiusdem  generis  daeraones.  Cui  sententiae  Pausaniae  verbis 
(VIII,  22,  7)  raaior  tribuitur  fides,  qui  se  Stymphalidum  quoque  statuas 
vidisse  tradidit  e  virginum  et  volucrum  corponbus  compositas.    Dae- 

turbatarum  turba  optime  cum  avium  grege  componeretur 
aquila  seu  accipitro  perterrita?  Permulti  porro  loci  quibus 
anima  avolasse  dicitur^),  num  nuUius  momenti  sunt  ad  eam 
quam  tractamus  rem  designandam,  cum  omnium  conseusu 
constet  Homerica  idola  alis  instructa  non  fuisse?  ToUitur 
sane  haec  dissensio  nostra  opinione  accepta.  Tolluntur  et 
aliae.  Maxime  nimirum  idonea  ad  eam  qua  anima  ad  inferos 
descendit  describendam  celeritatem  avis  figura  celerrime  avo- 
lantis  est.  Poetam  ipsum  mirari,  non  explicare  hanc  celeri- 
tatem  nemo  nescit.^)  Optime  sane  hi  loci  omnes  explicantur, 
omnes  quae  insunt  difficultates  expediuntur,  simodo  duas  sen- 
tentias  diversissimas  secumque  pugnantes  confusas  esse  ab 
Homero  statuimus.  Odysseae  denique  conferendi  sunt  versus 
XXIV,  nss.,  quibus  procorum  interfectorum  animas  a  Mercurio 
ad  inferos  deduci  legimus: 

.  .  zal  de  TQtCovoai  btiovto. 
Wb'  d'  0X6  vvKTeQideg  fivyjit  dvTQOv  ^ea^ieoioio 
TQitovaaL  TtOTeovTai  .  .  . 
iog  al  TeTQiyvlai  df.i'  rftaav. 
Primus  quod  sciam,  Riessius*^)  verbo  TQi^eiv  non  notionem 
„exili  voce  clamandi^  sed  „avium  more  fritinniendi"  subesse 
dixit.     Recte   virum   doctissimum   haec  monuisse   cum   ex  eo 
apparet,  quod  II.  XXHI,  101  anima  reTQiyvla  in  Orcum  de- 
scendit,  quo  verbo  II.  II,  314  avium  ipsarum  clangor  signi- 
ficatur,  tum   ex  versibus  Od.  XXIV,  6  s.,  quibus   animarum 
clangorem  eundem  fuisse  atque  sibilum  vespertilionum  poeta 
tradidit,   quas   quidem   revera  aves  esse   quin  illi   persuasum 
fuerit  dubitandum  non  est. 

Homerum  igitur  interdum  animas  avium  figuris  finxisse, 
pristinae  scilicet'  superstitionis  quam,  difficultatibus  minime 
expeditis,  cum  usitata  sibique  probata  nec  connectere,  nec 
comparare  studet,  memorem,  pro  certo  affirmare  licet. 

Viguisse  autem  illam  per  totam  antiquitatem  paucis,  si 
placebit,  exemplis  comprobemus.*) 

monibus  vero  eadera  forma  qua  Sirenes  praeditis  eadera  quoque  natura 
fuerit  necesse  est.  Heicules  igitur  eas  animas  infestas,  quas  volucres 
vivus  persecutus  est,  etiara  mortuus  terrere  non  desinit,  illae  autem 
veritae  ne  iterura  ab  eo  funesta  sorte  afficiantur,  avium  more  cro- 
citantes  perturbantur.  ^^^    ^^^ 

1)  II.  XVI,  856;  XXII,  362;  XXIII,  880  etc.  Od.  XI,  207,  222; 
Batrach.  207,  211.  cf.  Roscher:  Herraes  der  Windgott  p.  56,  n.  215. 

2)  cf.  Od.  XI,  578.     3)  Mus.  Rhen.  1894,  p.  189. 

4)  Testimonia  eiusdem  superstitiones  aliis  gentibus  probatae  viii 
docti  cumularunt.  cf.  Grimra:  Deutsche  Mythologie*  II,  p.  6908.;  UI. 
p.  2468.  Hopf:  Thierorakel  u.   Orakelthiere  p.  48,  105,  2418.    Mogk: 

Striges  primas  affero,  quas  quideni  et  aves  fuisse  e  ve- 
terum  testimoniis^),  et  animas  Sirenibus  Harpyiisque  similli- 
mas  ex  iis,  quae  supra  de  animarum  natura  disputavimus, 
satis  dilucide  apparuisse  persuasum  liabeo.^)  Graecorum 
quoque  in  superstitione ,  non  solum  Romanorum,  cuius  rei 
plurima  inveniuntur  testimonia,  haud  parvas  partes  egerunt,  ut 
ex  antiquissimo  quodam  elucet  carmine  a  Festo  memoriae 
tradito.'^) 

Nota  deinde  est  fabula  de  Aristea  Proconnesio  vate  vul- 
gata,  cuius  animam  ex  ore  corvi  effigie  evolantem  visam  esse 
Plinius  testatur  (Nat.  hist.  VII,  174),  eademque  fere  legiraus 
apud  Herodotum  IV,  15.*)  Aristophanes  quoque  Av.  v.  1562 
animam  vuxTSoida^  h.  e.  avem  dicit,  et  ut  posterioris  aetatis 
exemplum  proferam,  exstat  epigramma  Anthol.  Palat.  VII,  62, 
quo  poeta  Platonis  animam  aquilam  appellat: 

yiierh,  TiiCTS  [if^rjxag  vjihQ  Tacpov;  fj  Tivog,  eiTte, 

daieQoevTa  O^etov  olxov  d7to(r/.oueiii^\ 
YV/^c;  eif.u  nXaTiovog  d7t07tTaf.ievi]i^  eg  'OkvftTtov 
eiyicov  atofia  de  yrj  yrjyeveg  ^ATO-ig  exei. 

Imprimis  autem  adstipulamur,  ut  Graecis  hanc  opinionem 
usitatissimam  notissimamque  attribuamus  eis,  quae  de  miris 
illis  avibus,  Memnonis  sepulcrum  colentibus  veterum  memoriae 
tradiderunt  auctores.'^)  Advolarunt  scilicet  quotannis  innume- 
rabilium  avium  turbae  ad  sepulcrum  Memnonis,  quae,  in 
duas  partes  digressae  magna  cum  vi  et  alacritate  pugnarunt, 
donec  altera  pars  victa  caesaque  est.  Legimus  de  hac 
pugna  in    paraphrasi    quadam   Dionys.    ornith.    I,    6^)    haec: 


Germ.  Myth.  p.  1006,  1026.  Laistner:  Ratsel  der  Sphinx  II,  p.  2578. 
Lippert:  Relig.  d.  eur.  Culturv.,  p.  44;  Schwenk:  Mythol.  der  Slaven 
p.  274  s  Wackernagel:  ^ETtea  nre^oevTa  ^.  39  s.  Langobardorum  quo- 
que  consuetudo  quam  supra  laudavi,  ad  eandem  opinionem  pertinet. 
Virgines  porro  cygnorum  exuviis  indutae,  de  quibus  permultae  fabulae 
maiorum  nostrorum  sunt,  revera  virginum  animae  sunt  cygnorum 
formis  praeditae.  Corvum  denique  illum,  qui  summum  Germanorum 
deum  omnium  rerum  certiorem  fecisse  dicitur,  ipsius  dei  animam 
fuisse  sub  corvi   specie   evolantera  optime   docuit  Mogk   1.  1.  p.  1017. 

1)  cf.  Ovid.  Fast.  VI,  131  s.  Plin.  H.  N.  XI,  232,  Prop.  III,  6, 
29  etc.  etc. 

2)  Praeclare  de  eis  Soldan  disseruit  ^Geschichte  der  Hexen- 
processe",  I,  p.  60s.;  sententias  eorum  missas  faciamus  qui  eis  physi- 
cam  aut  symbolicam  quandam  vim  osse  putarunt. 

3)  Festus  p.  314;  Bergk:  Poet.  Lyr.*  III,  p.  664.  • 

4)  cf.  Pind.  fr.  271. 

5)  Nuperrime  Hollandius  de  hoc  avium  genere  testimoniis  undique 
collatis  in  comraentatione  inquisivit  quae  „Heroenv6gel  in  der  griech. 
Mythologie"    inscribitur. 

6)  Holland  L  1.  p.  3. 

eg  de  tov  ^EKXr^aitt^vTOV  drpiy.6f.ievoL  yxxi  rrv  Tgoiav  eTtl  tov 
tdtpov  TOv  Mifivovog  dycoviCovTai  TtQog  dklrjkovg,  yiai  tov 
djto  TtTeQvywv  i]xov  da/tidtov  dv  Tig  djteiTidaeie  xTVTtovg 
eivai.  Quibuscum  si  contuleris,  quae  Pausanias  de  phantas- 
matis  post  pugnam  Marathoniam  confectam  auditis  tradidit: 
(I,  32,  3)  evtav^a  dvd  Ttdaav  vvxta  xat  'ijtjttov  yrQefiaTi- 
tovTtov  y.a)  dvdQtov  fiaxofievtov  eoTiv  aiaO^eaO-ai  nostram  prae- 
senties  interpretandi  rationem:  aves  scilicet  secum  pugnantes 
defunctorum  manes  esse,  utpote  qui  pristina  inflammati  pu- 
gnandi  cupiditate  memoresque  pristinarum  inimicitiarum  etiam 
post  mortem  quotannis  proelia  renovent.  ^)  Comprobatur  sane 
haec  Memnonidum  fabulae  interpretatio  optime  eo,  quod 
dartidtov  Tig  'ATvnog  alarum  crepitu  nioveri  videbatur,  quod 
quidem  opinati  non  essent  veteres,  nisi  revera  mortuorum 
animas  pugnasse  sibi  persuasissent ,  permixtis  et  confusis 
duabus  de  animarum  forma,  idolorum  nempe  et  avium,  sen- 
tentiis.  Comites  autem  sociosque  Memnonis  has  aves  fuisse 
ab  Aurora  commutatos  cum  Quintus  Smyrnaeus  tradiderit 
(II,  642  s.)  sine  dubio  colligere  licet  omnium  earum  fabula- 
rum,  quibus  homines  in  volucres  conversi  esse  dicuntur,  ori- 
ginem  repetendam  esse  a  superstitione  vulgi,  ex  qua  animae 
hominibus  mortuis  avium  effigie  praeditae  avolarunt.  Quae 
quidem  opinio  in  quibusdam  aut  in  omnibus  Graeciae  regio- 
nibus  olim  vulgata,  postquam  idolorum  forma  praevaluit, 
repressa  fabulisque  inserta  est,  auctoribus  denique  et  causis 
metamorphoseon  excogitatis.  Singulas  huius  generis  fabulas 
in  unum  conferre  etsi  opus  non  est,  Caenum  exempli  causa 
commemoro,  cuius  animam  a  Centauris  saxorum  mole  oppressi 
sub  avis  figura  discessisse  ex  Ovidii  Metam.  1.  XII,  620  s. 
discimus,  Ismenidum  Pieridumque  avium  turbas,  omnes  deni- 
que,  quos  Antoninus  Liberalis  morientes  aut  in  aves  conver- 
sos  esse  aut  evanuisse  prodidit  nova  quadam  volucrum  specie 
subito  exorta.  Eadem  quoque  sententia  cognoscitur  ex  eis, 
quae  apud  Pseudo-Lucianum  (Lucius  13)  inveniuntur:  e^ov- 
hjjiir^v  yaQ  TteiQcc  jtiaS^eiv,  el  fieTa/itOQfptod^eig  ex  tov  dv&Qtortov 
elxa  y.al  Ti]v  i}>vxt]v  oQvig  eaofiai.  Haud  scio  an  eae  fabulae, 
quibus  novam  in  patriam  proficiscentibus  volucrem  itineris 
ducem  exstitisse  memoriae  traditum  est,  e  simili  superstitione 
ortae  sint,  ex  qua  proavi  anima  volucris  figura  induta  po- 
steros  deduxisse  putabatur.^)     Exemplum  denique  affere  liceat 


1)  Imprimis    nostrorum    maiorum    fabulas    talis    superstitionis 
exemplis  abundare  nemo  nescit.  cf.  Mogk  1.  1.  p.  10028. 

2)  Exempla  contulit  Wackernagel  1.  1.  p.  20. 

a  rerum  Romanarum  memoria  petitum.  Notissima  sunt  non 
solum  quae  apud  Herodianum  legimus  Romanos  consuesse 
iniperatoribus  in  rogo  combustis  aquilam  dimittere,  quae  im- 
peratoris  animam  in  coelum  deferret^),  sed  etiam  artis  mo- 
numenta,  quibus  imperatores  aquilis  insidentes  ad  superos 
sublatos  videmus.  Ducta  autem  est  huius  usus  origo  ex 
vulgi  opinione,  qua  animam  homine  mortuo  seu  corpore 
combusto  avis  effigie  evolantem  sibi  finxerunt. 

Quam  arte  vero  haec  de  animarum  forma  opinio  cum 
superstitionibus  veterum  connexa  fuerit,  optime  mea  quidem  sen- 
tentia  ex  ingenti  illarum  fabularum  multitudine  intelligitur, 
quibus  bubones  aut  noctuae  in  culmine  domorum  assidentes 
funesto  clangore  mortem  hominum  indicasse  dicuntur.^)  Cuius 
sententiae  haud  parvum  argumentum  eliciendum  esse  concedes 
ex  eis,  quae  supra  de  defunctorum  manium  studio  animas 
viventium  secum  arripiendi  disseruimus:  volucrum  scilicet 
effigie  advolarunt  animae,  ut  homines  infesta  voce  avocarent. 
Bubones  autem  et  noctuae  praeter  ceteras  tristi  illi  muneri 
praeficiebantur,  cum  non  solum  nocturnae  aves  per  se  maiore 
terrore  homines  afficere  solerent  luce  dieque  gaudentibus, 
sed  etiam  artissimis  vinculis  consensu  omnium  sane  gentium 
inter  se  coniuncti  essent  inferi,  nox,  nocturnae  bestiae:  ar- 
tissime  porro  cum  inferis  cum  cohaereant  animae,  nuntios 
inferorum  animas  esse  oportet.^)  Quam  quidem  opinionem 
antiquissimis  temporibus  apud  Graecos  inveterasse  Hipponactis 
testatur  fragm.  54:  xQiyrj  de  vexQtov  ayyeXoi^  dh  xal  xrJQv^ 
simileque  Menandri^):    av  ykai^  dvaxQayr]  dedoixa/iiev. 

Sed  ne  in  re,  quantum  vidi  comprobata  multus  sim,  sta- 
stuisse  satis  habeo  inde  ab  antiquissimis  remotissimisque 
temporibus    veteres  avis  effigie    animas  sibi   mente    finxisse. 


1)  IV,  2,  1\:  ix  6h  rov  TsXevtaiov  xal  pQaxvzatov  xazaaxevaafiaTog, 
(ognsQ  dno  tlvoq  inal^swg,  dsTog  dtpitTai  aiv  to)  nvQl  dvskevaofievog 
ig  Tov  al^ega,  og  (psQeiv  dnb  yijg  ig  ovQavov  ttjv  tov  ^aaOJcjg  xpv/rjv 
maTSveTat  vno  ^Pojfiaiiov.  Talem  vim  huic  consuetudini  fuisse  Riessius 
coniecit,  Mus.  Rhen.  1894,  p.  190. 

2)  cf.  Amm.  Marc.  XXX,  5,  16;  Ovid.  Metam.  V,  550;  VI,  431; 
X,  468;  XV,  791;  Ibis  223.  Plin.  H.  N.  X,  12,  16;  X,  41.  Stat.  Theb. 
III,  511;  Verg.  Aen.  IV,  462  etc.  Exempla  copiose  coUege  runt  Hopfius 
l.  1.  p.  100 8.  et  Schwarzius:  Menschen  u.  Tiere  im  Aberglauben  der 
Griechen  u.  Romer  p.  348. 

3)  Plura  huius  superstitionis  testimonia  a  fabulis  aliarum  gentium 
repetita  exstant  in  his  libria:  Grimm:  Deutsche  Mythologie*  II,  p. 
950;  III,  p.  326.  Hopf:  1.  1.  p.  25,  36,  39,  47,  lOOs.,  131,  140,  145, 
165  etc.  Laistner:  1.  1.  II,  2588.  Mogk:  1.  1.  p.  1010.  Schwenck:  1.  1. 
p.  323  s. 

4)  Meineke,  Comic.  graoc.  fragm.  IV,  p.  230,  V,  11. 

Eisdem  vero  temporibus  eisdemque  locis  longe  alia  quoque 
opinio  de  animarum  forma  viguit  plerisque  probata,  qua  ani- 
mis  idolorum  figuras  hominum  corpore  facie  veste  simillimo- 
rum  esse  putarent.  Utrum  denique  alae,  quibus  idola  posteris 
temporibus  instructa  esse  e  monumentorum^)  scriptorumque 
testimoniis  discimus,  eis  datae  sint  ab  avibus  repetitae,  con- 
fusis  ut  ita  dicam  duabus  manium  figuris  necne,  pro  certo 
affirmare  nondum  audeo.^) 

Sed  iam  supra  modum  de  avibus  idolisque,  animarum 
formis,  disseruisse  videmur  avibus  humana  capita  gerentibus, 
dequibus  inquirere  propositum  erat,  omninoneglectis;  attamen 
a  recta  quaerendi  via  non  aberravimus.  Animae  enim  ido- 
lorum  alatorum  figuris  circumvolantes  optime  sane  ita  de- 
pingi  possunt,  ut  nemo  dubitet,  quin  revera  animae  effigies 
ab  artifice  ficta  sit,  animae  avium  figuris  praeditae  minime. 
Nam  axiomate,  ut  ita  dicam,  quod  apud  omnes  populos  omni- 
busque  temporibus  valet,  constitutuin  est  homines  et  deos 
et  animas  animalium  quorundam  formis  indutos  vulgi  super- 
stitione  fingi  et  a  poetis  describi  posse,  non  posse  ab  arti- 
ficibus  depingi.  Quonam  enim  modo  intellegatur,  utrum 
bestia  quaedam  depicta  aut  marmore  exsculpta  propriae  bestiae 
an  dei  aut  animae  in  istam  formam  conversi  sit  imago? 

Tolli  omnino  nequit  haec  difficultas  nisi  ita,  ut  eis  ani- 
malium  imaginibus,  quibus  deum  aut  animam  repraesentare 
studeat  artifex,  partes  ab  hominum  corporibus  repetitae  quo- 
dam  modo  adiungantur.  His  de  causis  commoti  Aegyptii 
deis  bestiarum  capita  indiderunt,  Assyrii  deos  in  bestiis  collo- 
carunt,  alii  bestias  hominum  capitibus  aut  artubus  exorna- 
runt. 

Inde  volucris  quoque  effigies  humano  capite  praeditae 
orta  est  ad  animam,  cui  avis  figura  mente  et  superstitione 
excogitata  erat,  arte  effingendam,  Aegyptiis  scilicet  auctoribus. 
Assyriorum  enim  et  Babyloniorum  arti  talis  imago  defuit, 
nec  per  Phoenices,  id  quod  omnes  adhuc,  qui  hauc  rem  per- 
strinxerunt,  pro  certo  affirmarunt  viri  docti,  etsi  nullis  argu- 
mentis  adiuti,  ad  Graecos  delata  est.  Quod  quidem  singulis 
demonstrare  hic  locus  non  est,  praesertim  cum  alio  loco  haec 


1)  Exempla  cumulavit  Hirschius  1.  1. 

2)  Praetermittendum  non  est  Graecos  animae  tertiam  quoque 
formam,  anguis  scilicet,  attribuisse.  Inde  factum  est  ut  angues  sae- 
pissime  in  monumentis  sepulcralibus  Graecorum  effingerentur.  Non 
est  huius  loci  accuratius  de  causis  istius  superstitionis  inquirere;  satis 
est  commemorasse  serpentes  persaepe  se  tumulis  sepulcrisque  occultasse 
semperque  eis  inferam  quandam  notionem  attributam  esse. 

a  nobis  firmis  arguinentis  comprobata  sint.^)    Summa  quaestio- 
nis   ibi   institutae   haec    est.     Aegyptii    avis  humano    capite 
exornatae    figura    omnibus    temporibus    ad    animae    effigiem 
depino-endam  usi  sunt,  quamvis  diversa   officia   ei  pro  varns 
sententiis  quae  in  singulis  Aegypti  regionibus  semper  vigue- 
runt  de  animarum  post  fata  vita  et  consuetudme,  attnbuermt. 
Quae    cum    ita    sint    verisimillimum    esse    concedes    (jraecos 
quoque,    qui  ex   Aegyptiorum  monumentis  figuram  avis  hu- 
manum    caput    gerentis    ipsi    in    suam    artem    transtulerunt, 
non   formam    solum    et   figuram    mutuatos    esse,    sed    etiam 
propriam  illius  vim  et  notionem,  animae  videlicet.     Cui  qui- 
dem  sententiae  fides   non   solum  augetur,  quin  recte  iUa  ex- 
cogitata  esse  optime  eo  demonstratur,  quod  semper  Graecorum 
mentibus  imbutam  fuisse  eam  opinionem   modo  intelleximus, 
qua  animis  avium   figuras   esse   arbitrarentur.     Quare  Graeci 
cum   in  monumentis  Aegyptiis  avis    figuram   humano  capite 
praeditae  adspexissent ,   non   insolitum   ignotumque   videbant 
monstrum  ex  hominis  bestiaeque  corporibus  compositum,  quales 
gryphorum,  sphingum,  gorgonum  fuerant  imagines,    sed    id, 
quod  optime  quadraret  ad  ipsorum   sententias  de  animarum 
forma    ipsas,   et  ad  eas  arte    depingendas.     Nam   hac   figura 
accepta  animam  in  avem  conversam  non  potuerunt  a  vulgari 
avium  propriarum  grege  non  discernere.    Inde  efficitur  Graecis 
quoque  avem  humanum  gerentem  caput  animae   fuisse  ima- 
ginem,  illamque  attributam  esse  aut  attribui  potuisse  figuram 
eis    daemonibus,     quos     animas    esse    coarguimus,    Harpyiis 
nempe  et  Furiis  et  Kt^Qeac  et  Sirenibus.     Qua  quidem  forma 
imprimis  ad  Sirenes  depingendas  artifices  usi  sunt,  ad  rehquos 
eiusdem    familiae    daemones    arte    effingendos    hominum   seu 
idolorum  figuris  plerumque,  non  semper,  adhibitis. 

De  artis  monumentis,  quatenus  ad  Sirenes  spectent,  etsi 
alio  loco  fusius  uberiusque  nobis  disserendum  erit,  tamen 
pauca  hic  commemorare  liceat,  quorum  testimonio  quae 
modo  disputaverimus  vera  esse  comprobetur. 

Si  revera  aves  hominum  capitibus  exornatae  animarum 
imagines  sunt.  barbatas  quoque  sexumque  virilem  exhibentes 
ab  artificibus  ad  virorum  animas  repraesentandas  effictas  esse 
necesse  est.  Et  exstat  illarum  haud  parvus  numerus.^)  Quae 
quidem  signa  ei  viri  docti,  qui  ab  uno  Homero  Sirenum  ori- 

ginem  ducendam  esse  arbitrati  sunt,  funditus  refutarunt, 
cum  a  Graecis  «barbatas  Sirenes**  nisi  iocandi  causa  fictas 
esse  omnino  negarent.^)  Suo  sane  iure  refutarunt,  quippe 
quae  cum  eis  Sirenibus,  quae  in  Odyssea  describuntur,  coniungi 
non  possint.  An  istas  figuras  physica  quadam  aut  ethica 
notione  subiecta  expHcari  posse  putas? 

Immo  intelligi  nequeunt  nisi  nostra  interpretandi  ratione 

et  via  adhibita.^) 

Pauca  porro  exstant  monumenta,  quibus  avis  humanum 
gerentis  caput  effigie  animam  repraesentatam  esse  consentiunt 
viri  docti.  Vascularem  dico  picturam  rubris  figuris  exorna- 
tam,  qua  fabula,  quae  traditur  de  Procridis  morte  ita  depicta 
est,  ut  supra  illam  morituram  concidentem  anima  Sirenis,  ut 
hoc  nomen  usurpem,  forma  avolet.=^)  Similem  De  Witte,  vir 
doctissimus,  laudat  picturam  Musei  Parisini  adhuc  ineditam.*) 

Quae  cum  ita  sint  num  dubitandum  videtur  esse,  quin 
reliquis  quoque  imaginibus  avium  capitibus  hominum  prae- 
ditarum  similis  fuerit  notio?  Sed  miruni  in  modum  viri 
docti  adhuc  talem  sententiam  reiecerunt  nec  istis  monumentis 
uUam  ad  propriam  Sirenum  naturam  enucleandam  attribuerunt 
vim,  utpote  quae  ad  monstra  fabularia,  quibus  naturae  quae- 
dam  phaenomena  illustrarentur,  minime  quadrarent. 

Tertio  loco  picturam  quandam  vascularem  afferam,  qua 
'  recte  explicata^)  egregie  nostra  Sirenum  interpretatio  fulcitur 
et  comprobatur.  In  interiore  enim  parte  figlinae  paterae, 
Cyrenis  pictae,  quae  nunc  Lutetiae  Parisiorum  conservatur^), 
quinque  adspiciuntur  viri  in  lectis  recumbentes,  quorum  uni 
ministeria  facit  puer  dextra  cyathum,  sinistra  demissa  coro- 
nam  tenens,  cum  ad  reliquos  duo  iuvenes  alati  duaeque  aves 
humanis  capitibus  et  lacertis  praeditae,  quas  Sirenes  appellare 
mihi  liceat,  advolent.     Quarum  figurarum  unaquaeque  altera 


1)  Cf.  commentationem  quam  de  avibus  humanis  capitibus  prae- 

ditis  editurus  sum.  ^     ^^^^     r.^r,r.    i»r 

2)  Pauca  affero:  Vasa  Mus.  Berol.  n.  957,  1062,  3929,  Monac. 

r.  948,  956,  alia. 


1)  M.  Mayer:  Hermes  XXVII,  p.  482  n.  3.  Schrader:  Die  Si- 
renen.  p.  104.     Stephani:  C.  R.  1866  p.  51.  _ 

2)  Primus  Crusius  simili  expUcandi  ratione  usus  est;  (Phiiolog. 

*  ^'3)  Mus.  Brit.  n.  1269.     Inghirami:    Vasi  fittili  tb.  205.    Engel- 
mann:  Bilderatlas   zu  Ovids  Metamorph.   tb.   14,   87.     Roscheri  Lex. 

Myth.    II    p.    1101.  .  ,on  TA 

4)  Catal.  des  vases  peints  provenant  de  rEtrurie  n.  189.  l>e- 
scription  des  vases  peints  et  des  bronzes  ant.  qui  composent  la  coUec- 
tion  de  M   Magnoncour  n.  108. 

5)  Extremis  tantum  digitis  Crusius  (Philolog.  LII.  p.  714)  rcra 
attigit  interpretatione  proposita  nec  satis  perspicua  nec,  ut  mihi  qui- 
dem  videtur,  recta.  .         „,  ,, 

6)  Bull.  de  corresp.  hell.  1893,  p.  238,  fg.  6,  Pottier.  Plura  alio 
loco  hac  de  patera  disputabo. 

manu  viris  coronam  porrigit,  altera  duplicem  mirum  illum 
pampinum  loti,  aliis  in  vasis  Cyrenaicis  in  capitibus  equi- 
tum^)  aut  sphingum^)  aut  figurarum  quarundam  alatarum*^) 
defixum,  cuius  vim  et  significationem  frustra  adhuc  mda- 
gare  studuerunt  viri  docti.*)  Litem  hic  componere,  quae 
spectatissimis  viris  disputandi  disserendique  materiam  dedit, 
quonam  modo  istae  figurae  alatae  non  nisi  in  Cyrenaicis 
vasis  pictae  explicandae  sint,  meum  non  est,  Loeschckio 
equidem  assentior  viro  doctissimo,  qui  idola  ea  esse  pronun- 
tiavit"^).  Eiusdem  viri  docti  adstipulati  sententiae,  qua  in  vasis 
quoque  coenas  quae  dicuntur  funebres  depictas  esse  nos  docet**), 
cum  in  ea  quoque,  quam  tractamus  patera  coenae  funebris 
imaginem  repraesentatam  esse  concedamus  necesse  sit,  sequitur, 
ut  viros  coenantes  heroes  habeamus,  quorum  famuli  idola  seu 
animae  sunt.  Quibus  probatis  et  Sirenes,  eodem  munere  fun- 
gentes  quo  idola,  animae  sunt. ')  Additurque  huic  interpretationi 
fides  et  auctoritas  optime  ea  re,  quod  supra  simili  cogitatione 
usi  et  KrJQsoi  lugentibus  et  lugentibus  Sirenibus  eandem  vim 
esse  et  notionem  demonstravimus.  Melius  denique  testimonium 
esse  censes,  quo  vera  esse  comprobentur  quae  diximus  eodem 
loco  eisdemque  temporibus  et  idolorum  et  Sirenum  formas 
manibus  esse  attributas? 

Sed  quid  opus  est  pluribus?  Argumentis  me  confirmasse 
spero  haud  ita  fallacibus  neve  temere  collatis,  quae  propriae 
Sirenum  fuisse  mihi  videantur  natura  et  provincia.  Quibus 
probatis  si  non  plura,  tamen  id  saltem  pro  certo  statuere 
licet  fabulam  non  a  nautis  Phoeniciis  inventam  Graecisque 
traditam  esse,  quae  quidem  sententia  compluribus  viris  doctis, 
imprimis  Lewyo  placuit^),  sed  ex  ipsa  Graecorum  superstitione 
natam  artissimis  cohaerere  vinculis  cum  omnibus  quae  de 
animarum  post  fata  vita  et  consuetudine  per  totam  apud 
Graecos  viguerunt  antiquitatem  opinionibus. 

1)  Arch.  Zeit.  1881  tb.  Xlll,  2,  3. 

2)  1.  1.  tb.  XIII,  6. 

3)  1.  I.  tb.  Xm,  8. 

4)  Heroum  aut  animarum  signum  mibi  quidem  esse  videtur. 
Verum  alias  de  hac  re  uberiora. 

5)  Jahrb.  d.  arch.  Instit.  1887,  p.  277  n.  5. 

6)  1.  1.  p.  276  n.  4. 

7)  Ad  hanc  interpretationem  illius  picturae  proponendam  litteris 
adductus  sum  a  viro  humanissimo  Loeschcke  Bonna  benigne  mihi 
missis,  cui  gratias  ago  quam  maximas. 

8)  Jahrb.  f.  Philol.  1892,  p.  181.  Die  semitischen  Fremdworter 
im  Griechischen  p.  205.  O.  Waser:  Skylla  und  Charybdis  in  der  Lit- 
teratur  und  Kunst  der  Griechen  und  Romer  p.  9. 

Tabala  Argumenti. 

Quaenam  viri  docti  de  Sirenibus  collegerint 5 

Quaenam  viri  docti  de  Sirenum  simulacris  in  sepulcris  coUocatis 
senserint 14 

II. 

Quibusnam   intelligi   possit   indiciis  Sirenes    defunctorum   fuisse 

animas,  quaeque  earum  fuerit  provincia 20 

Quam  ob  causam  Graeci  Sirenum  simulacra  in  sepulcris  collocaverint    40 

m. 

Quonam  modo  factum  sit,  ut  Graeci  Sirenes  avium  humana  capita 
gerentium  figuris  indutas  fingerent 51 


) 


Vita. 

Natus  sum  Guilelmus  Georgius  Weicker  Cygneae  anno 
h.  s.  LXIX.  a.  d.  XV.  Kal.  Nov.  patre  Guilelmo  qui  inter 
summos  Gymnasii  Cygneensis  magistros  est,  matre  Agne  e 
gente  Steinbach,  quos  ambos  salvos  mihi  esse  gaudeo  laetor- 
que.     Fidem  confiteor  evangelicam. 

Postquam  litterarum  primordia  didici  a.  LXXX.  in  gym- 
nasium  Cygneense  receptus  sum,  cui,  cum  per  totum  fere  annum 
ut  e  gravi  morbo  reficerer  studiis  valedixissem,  per  decem 
annos  sodalis  exstiti.  Maturitatis  testimonium  adeptus  vere 
anni  h.  s.  XC.  Tubingam  me  contuli  ut  studiis  philologis  me 
dederem.  Per  sex  menses  ibi  versatus  hanc  almam  litterarum 
sedem  Lipsiensem  adii  studiisque  incubui  philologicis  et  ar- 
chaeologicis. 

Docuerunt  me  viri  clarissimi  Buresch,  Crusius,  Hasse, 
Herzog,  Holz,  Immisch,  Lipsius,  Overbeck,  Ribbeck,  Richter, 
Schafer,  A,  Schneider,  Schreiber,  Sievers,  Steindorff,  Wachs- 
muth,  Windisch,  Wundt,  Ed.  Zarncke,  Fr.  Zarncke.  Cum  per 
sex  menses  proseminario  moderante  Zarnckio  interfuissem, 
seminarii  philologici  regentibus  Lipsio,  Ribbeckio,  Wachs- 
muthio  sodalis  fui  ordinarius  per  bina  semestria.  Seminarii 
historici  sodalibus  ut  per  biennium  adscriptus  essem  Wachs- 
muthii  benignitate  mihi  concessum  est,  archaeologici  seminarii 
exercitationibus  per  quattuor  semestria  interfui  auspiciis 
Overbeckii,  paedagoci  per  ter  sex  menses  Richtero  praeside. 
Societatibus  philologicis  ut  interessem  benigne  mihi  conces- 
serunt  Lipsius  et  RilDbeck,  archaeologicis  Schneider  etSchreiber 

Quibus  viris  doctissimis  cum  omnibus  gratiam  quam 
maximam  habeo  et  habebo  semper,  tum  Schneidero,  Schreibero, 
Wachsmuthio,  nec  unquam  Overbeckii,  praeceptoris  huma- 
nissimi  memoria  exstinguetur,  quem  ante  paucos  dies  prae- 
matura  morte  abreptum  esse  cum  omnibus  quicumque  artis 
monumentis  investigandis  studuerunt  ac  studebunt  maxime 
doleo. 

